Keumaai buimaai dhiriulhumun Masters Degree nagan beynuntha?\nކެއިން ބުއިން ކިޔަވައިދޭ ފްރާންސް ޔުނިވަސިޓީ\nދިރިއުޅުމުގެ ބޮޑު ބައެއް ކެއުމާއި ބުއިމުގައި ހޭދަ ކުރަން ބޭނުން ވާ މީހުންނަށް މިއީ ވަރަށް ރަނގަޅު ފުރުސަތެކެވެ. ފްރާންސްގެ އެންމެ ކުރީގައި އުޅޭ އެއް ޔުނިވަސިޓީ ކަމަށްވާ ސައިންސަސް ޕޯ ލިލޭ އިން މި ރޮނގުން ކިޔެވުމުގެ ފުރުސަތު މިހާރު ވަނީ ހުޅުވާލާފަ އެވެ. ކެއުމާއި ބުއިމަށް ލޯބިކުރާ މީހުނަށް އެ ޔުނިވަސިޓީން މިހާރު ވަނީ މާސްޓާޒް ޑިގްރީ ކޯހަކަށް ވަނުމަށް ހުޅުވާލާފަ އެވެ.\nމި ކޯހުގެ ނަމަކީ ބީއެމްވީ އެވެ. މިއީ "ބޮއިރޭ، މެނޭޖާ، ވިވްރޭ" ކުރުކޮށް ކިޔާ ގޮތެވެ. މި ޑިގްރީ ކޯހުގައި ކިޔަވައިދެނީ ކާނާ އާއި ބުއިންތައް އަދި ދިރިއުޅޭ ގޮތެވެ.\nދަ ޓެލެގްރާފްގައިވާ ހަބަރެއްގައިވާ ގޮތުން ކޯހުގައި ކިޔަވައިދޭ ބައިތަކުގެ ތެރޭގައި ގެސްޓްރޯ - ޑިޕްލޮމަސީ، ފުޑް ޓެކް އަދި ފައިޓިން ސެކްޒިޒަމް އިން ދަ ކިޗަން ހިމެނެ އެވެ.\nގެސްޓްރޯ - ޑިޕްލޮމަސީ އަކީ ޕޯލް ރޮކޯވާގެ ހިޔާލަކުން އުފަންވި މާއްދާ އެކެވެ. ގެސްޓްރޯ - ޑިޕްލޮމަސީގައި ކިޔަވައި ދޭނީ މީރު އެއްޗެތި ކާންދީގެން މީހުންގެ ހިތް އަތުލާނެ ގޮތެވެ.\nމި ޕްރޮގްރާމް ފެށުމުގެ ގޮތުން ފުރަތަމަ އޮތީ ލެކްޗަރާ ބެނޮއިޓް ލެންގެއިނޭ ނަގައިދިން "ޓެރެސްޓެރިއަލް ފުޑްސް" ކިޔާ ފިލާވަޅެކެވެ. މި ފިލާވަޅުގައި ދަރިވަރުންނަށް ލައިފްސްޓައިލް، ޕްލާންޓް-ބޭސްޑް އޯލަޓަނޭޓިވްސް ޓު މީޓް އަދި ހިސްޓްރީ އޮފް ފާމިން ފަދަ މައުލޫތަކަށް މަޒުމޫނު ލިޔަން ދީފައި ވެއެވެ.\nމި ކޯހުގެ ބައިވެރިން ކާނާ އާއި ބުއިންތަކާ ބެހޭ ގޮތުން ބާއްވާ ކޮންފަރެންސްތަކުގައި ވެސް ބައިވެރިކޮށްފައި ވެއެވެ.\nމި ކޯހުގެ އެންމެ ޝައުގުވެރިވާ އެއް ކަމަކީ ދަރިވަރުން ޓީވީ ޖާނަލިސްޓުން، ފުޑް ރިވިއުކުރާ މީހުން، ކާނާ ޑެލިވަރީކުރުމުގެ ޚިދުމަތްދޭ ކުންފުނިތަކުގެ އިސް ވެރިންގެ ރޯލުތައް ޕާފޯމްކުރަން ޖެހުމެވެ. އެމީހުން އެކަކު އަނެކަކާ މިކަމާ ގުޅޭ ސުވާލުތައް ކޮށް މަސައްކަތުގެ މާހައުލާއި މަސައްކަތުގެ ކޮލިޓީ އާ ގުޅޭ ގޮތުން މައުލޫމާތު ހޯދަ އެވެ.\nފުރަތަމަ ބެޗުގައި ބައިވެރިވީ 15 ދަރިވަރުން ވެސް މި ކޯސް ވަރަށް ޝައުގުވެރިކަމާއެކު ބައިވެރިވާން ފަށާފައިވާ ކަމަށް ބެނޮއިޓް ބުންޏެވެ. އަދި މި މާސްޓާޒް ކޯހުގެ ފުރަތަމަ ދުވަސްކޮޅު ދަރިވަރުން ވަރަށް ހިތްހަމަޖެހޭ ކަމަށް ބުނެފައި ވެއެވެ.


Dhiraagu Maldives Road Race November2gai\nދިރާގު މޯލްޑިވްސް ރޯޑް ރޭސް ނޮވެމްބަރު2ގައި\nރާއްޖޭގައި ބާއްވާ އެންމެ ބޮޑު އަދި ބައިނަލްއަޤްވާމީ ގޮތުން އެކްރެޑިޓްކޮށްފައިވާ ހަމައެކަނި ދުވުމުގެ އިވެންޓްކަމުގައިވާ ދިރާގު މޯލްޑިވްސް ރޯޑް ރޭސް2ނޮވެމްބަރު 2018 ވާ ހުކުރު ދުވަހު ބާއްވާނެކަން ދިރާގުން އާންމުކޮށް އިއުލާންކޮށްފި އެވެ. މިދިޔަ ދެ އަހަރެކޭ އެއްފަދައިން މި ރޭސް މިއަހަރުވެސް ބޭއްވުމަށް ހަމަޖެހިފައިވަނީ ހުޅުމާލޭގަ އެވެ.\nމިއަހަރުގެ ރޯޑް ރޭހުގައި ދުވުންތެރިން އާންމުކޮށް ބައިވެރުވުމަށް ރަޖިސްޓްރީކުރުމުގެ ފުރުސަތު 16 ސެޕްޓެމްބަރ 2018 އިން 16 އޮކްޓޯބަރ 2018ގެ ނިޔަލަށް ވަނީ ހުޅުވާލާފަ އެވެ. ރެޖިސްޓަރ ކުރުމަށް ދިރާގު ރޯޑްރޭސް ވެބްސައިޓް www.dmrr.mv އަށް ޒިޔާރަތް ކޮށްލައްވާށެވެ.\n2007 ވަނަ އަހަރުގައި ދިރާގުން ތައާރަފްކުރި ރޯޑް ރޭސް ޖެހިޖެހިގެން ބާއްވާ މިއީ 12 ވަނަ އަހަރެވެ. ދިރާގު މޯލްޑިވްސް ރޯޑް ރޭހަކީ މިގޮތުން ގިނަ ބަޔަކު ޝައުގުވެރިވާ ދުރާލާ އިންތިޒާރުކުރާ އެއް އިވެންޓެވެ.\nދުޅަހެޔޮކަމާއި ރަނގަޅު ސިއްހަތު އަދި އާއިލީ ގުޅުން ބަދަހި ކުރުމާއި ރަހްމަތްތެރިކަން އާލާވާ ގޮތަށް ދިރާގު ރޯޑް ރޭހަކީ ހުރިހާ އުމުރުފުރައަކަށް ހުޅުވާލައިގެން ކުރިއަށްގެންދާ އިވެންޓެކެވެ. ދިރާގު ރޯޑް ރޭސް މި ފަހަރު ވެސް އޮންނާނީ ދެ ކެޓަގަރީ އަކަށެވެ. އެއީ ފަސް ކިލޯމީޓަރުގެ ބަޔާއި ދިހަ ކިލޯމީޓަރުގެ ބަޔެވެ. ކޮންމެ ކެޓަގަރީ އަކުން ވެސް އޯޕަން ބަޔާއި 45 އަހަރުން މަތީގެ ބަޔާއި ސްކޫލް ކުދިންގެ 13 އަހަރުން ދަށުގެ ބަޔާއި 13 އަހަރުން މަތީގެ ބައި ހިމެނޭނެ އެވެ.\nދުވުންތެރިންގެ ސަލާމަތާއި ރައްކާތެރިކަމަށްޓަކައި ކޮންމެ ކެޓަގަރީ އަކަށްވެސް ބައިވެރިވެވޭނެ އެންމެ ކުޑަ އުމުރުފުރާތަށް ވަނީ ކަނޑައަޅާފައިއެވެ. އެގޮތުން5ކޮލޯމީޓަރުގެ ކެޓަގަރީގައި ބައިވެރިވުމަށް 1 ނޮވެމްބަރ 2018 އަށް7އަހަރު ފުރިފައިވާން ޖެހޭނެއެވެ. އަދި 10 ކިލޯމީޓަރުގެ ކެޓަގަރީގައި ބައިވެރިވުމަށް 1 ނޮވެމްބަރ 2018 އަށް 16 އަހަރު ފުރިފައިވާން ޖެހޭނެއެވެ.\nމިއަހަރުގެ ރޭހުގެވެސް ޝިޔާރަކީ ކުޑަކުދިންގެ ހައްގުތައް ހިމާޔަތްކޮށް ރައްކާތެރިކުރުމުވެ. އަދި ކުޑަކުދިންގެ ހައްގުތައް ހިމާޔަތްކުރުމުގެ މަސައްކަތުގައި އުޅޭ މަދަނީ އެކި ޖަމިއްޔާތަކާއި އެންޖީއޯތައް މިއިވެންޓުގައި ބައިވެރިވެ އިވެންޓުގައި ރަޖިސްޓްރީ ކުރުމަށް ވަނީ މިއަދުން ފެށިގެން 13 ސެޕްޓެމްބަރ 2018 އާއި ހަމައަށް ހުޅުވާލާފައިއެވެ.\nއަދި ރަޖިސްޓްރީ ކުރާ ޖަމިއްޔާތައް ގައިޑްލައިނާއެއްގޮތަށް ދިރާގު ރޯޑް ރޭހުގެ ވެބްސައިޓުގައިޝާއިއުކުރެވޭނެއެވެ. އަދި ހުރިހާ ދުވުންތެރިންވެސް ވެބްސައިޓްގައި ޝާއިއުވެފައިވާ ޖަމިއްޔާތަކުގެ ތެރެއިން އެމީހެއްގެ ދުވުން ހާއްސަކުރާނީ ކޮން ޖަމިޔާއަކަށްކަން ކަނޑައަޅާނެއެވެ. މިގޮތުން އެންމެ ގިނަ ދުވުންތެރިން ހިޔާރުކުރާ5ޖަމިއްޔާއަކަށް ޖުމްލަ 200،000 ރުފިޔާ ދިރާގުން ހަދިޔާކުރާނެއެވެ.\nމި ފަހަރުގެ ރޯޑް ރޭސް އެހެން އަހަރުތަކާއި ހިލާފަށް، މިފަހަރު ރެޖިސްޓްރޭޝަން ކުރައްވާ އިރު ދުވުންތެރިންނަށް ބޭނުން ފުޅުވާ ޓީޝާް ގެ ސައިޒް ހިޔާރު ކުރައްވާ ދިރާގު ޕޭ މެދުވެރިކޮށް ޓީޝާޓް ބައްލަވައިގަތުމުގެ ފުރުސަތު ހުޅުވާލާނެއެވެ.\nކުޑަކުދިން ހިމާޔަތްކޮށް ރައްކާތެރިކުރުމަށް މަސައްކަތްކުރާ ޖަމިއްޔާތަކަށް ފައިސާ ހޯދޭނެ ވަސީލަތެއް ޤާއިމްކޮށްދިނުމުގެ ގޮތުންނާއި އެ ޖަމިއްޔާއަކާއި ބެހޭގޮތުން އާންމުން ހޭލުންތެރިކުރުވުމުގެ ފުރުސަތުވެސް ހޯދައިދިނުމުގެ މަޤްސަދުގައި އެހެން އަހަރު ތަކެކޭވެސް އެއްފަދައިން މިއަހަރުވެސް ބައިވެރިވުމަށް ދުވުންތެރިން ބައްލަވައިގަންނަވާ މި ހާއްސަ ޓީޝާޓުން ލިބޭ ހުރިހާ ފައިސާއެއް ދިރާގު މޯލްޑްވްސް ރޯޑް ރޭހުގައި ބައިވެރިވާ ޖަމިއްޔާތަކަށް ކުޑަކުދިންގެ ހައްގުގައި ހަދިޔާކުރުމަކަށް ދިރާގުން ވަނީ ނިންމާފައެވެ. މިއަހަރު ޓީ ޝާޓު ބައްލަވައިގަތުމަށް ހަމަޖައްސާފައިވާ އަގަކީ މަދުވެގެން 100 ރުފިޔާ އެވެ.


ޢަލަޤު ސޫރަތުގެ ތަފްސީރު3– DhiSalafiyyah\nޢަލަޤު ސޫރަތުގެ ތަފްސީރު 3\n02/06/2016 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް ޢިމްރާން މުޙައްމަދު ޢަލީ\n﴿اقْرَأْ بِاسْمِ رَبِّكَ الَّذِى خَلَقَ﴾\nމާނައީ: “ކަލޭގެފާނުގެ ވެރިރައްބުގެ އިސްމުފުޅުން ކަލޭގެފާނު ކިޔަވާ ވިދާޅުވާށެވެ! (އެއިލާހީ) ހުރިހާ އެއްޗެއް ހެއްދެވި އިލާހެވެ.”\nމިއާޔަތުގައި بِاسْمِ رَبِّكَ ގެ މާނައާމެދު ބުނެވެއެވެ. ކަލޭގެފާނުގެ ވެރިރައްބުގެ އިސްމުފުޅާއެކު އެވެ. އަދި ބުނެއެވެ. އެއިން ވާގިހޯދާޙާލު އެވެ. އެބަހީ: އަހަރެން މިކިޔަވަނީ ﷲ ގެ އިސްމުފުޅުން ވާގިހޯދާ ޙާލުއެވެ. އެއީ ﷲ ގެ އެންމެހާ އިސްމުފުޅެއްގައިވެސްވަނީ ހެޔޮކަމެވެ. އަދި އޭގެން އިންސާނުންނަށް ވާގިލިބެއެވެ. އެގޮތުން ވުޟޫކުރާއިރުގައްޔާއި ކާއިރުގައި އަދި ރޭކުރާއިރުވެސް އެ އިސްމުފުޅުން ވާގިލިބެއެވެ.\n“ﷲގެ އިސްމުފުޅުން” މިފަދައިން ވަޙީނުކުރައްވައި، “ވެރިރައްބުގެ އިސްމުފުޅުން” މިފަދައިން ވަޙީކުރައްވާފައިވަނީ ރިސާލަތެއް ފެއްޓެވުމާއި ކަންކަން ތަދުބީރުކުރެއްވުމާއި އެއިލާހުގެ ރައްބުވަންތަކަމާއި ރޭވުންތެރިކަމާ އެކަށީގެންވަނީ “ރައްބު” މިލަފުޒުކަމުގައި ވާތީއެވެ. އަދިވެސް އެކަލޭގެފާނުވަނީ ﷲ ތަޢާލާގެ ޚާއްޞަ ތަރުބިއްޔަތަކުން ތަރުބިއްޔަތުކުރައްވާފައެވެ.\nމާނައީ: “(އެއިލާހީ) ހުރިހާ އެއްޗެއް ހެއްދެވި އިލާހެވެ.”\n﴿وَخَلَقَ كُلَّ شَيْءٍ فَقَدَّرَهُ تَقْدِيرًا﴾ [الفرقان: 2]\nމާނައީ: “އަދި އެއިލާހު ހުރިހާ އެއްޗެއް ހެއްދެވިއެވެ. ފަހެ، އެއިލާހު އެތަކެތި ވަރަށް ފުރިހަމަޔަށް މިންވަރު ކުރެއްވިއެވެ.”\n﴿ اللَّـهُ خَالِقُ كُلِّ شَيْءٍ ۖ وَهُوَ عَلَىٰ كُلِّ شَيْءٍ وَكِيلٌ ﴾ [الزمر: 62]\nމާނައީ: “ﷲއީ، ހުރިހާއެއްޗެއް ހައްދަވާ އިލާހެވެ. އަދި އެއިލާހީ، ކޮންމެ ކަމެއްގެ މައްޗަށް ބައްލަވާވޮޑިގެންވާ، ރައްކާތެރިކުރައްވާ އިލާހެވެ.”\nފަހެ އުޑުގައްޔާއި ބިމުގައި ވާހާ އެއްޗަކާއި ސިއްރާއި ފާޅުގައްޔާއި އަދި ކުޑަ ބޮޑު އެންމެހާ އެއްޗަކީ ﷲ ގެ މަޚްލޫޤުންނެވެ. އެހެންކަމުން ﴿خَلَقَ﴾ ، މިފަދައިން ވަޙީކުރައްވާފައި ޚަލްޤުކުރެއްވި ވަކި އެއްޗެއްގެ ނަން ގަނެވިފައި ނުވަނީ އެ އާޔަތުގެ ޢާންމު މާނައަށް އިޝާރަތްކުރެއްވުމަށެވެ. އެހެނީ ކަން ރައްދުވާ އެތި ބަޔާންކުރެވިފައި ނުވާނަމަ އޭގެން ދޭހަވާނީ ޢާންމު މާނައެވެ. އެހެނީ ވަކި އެއްޗެއް ބަޔާންކުރެވިއްޖެނަމަ މާނަކުރެވޭނީ އެޢަމަލެއް ގުޅުވާލެވޭނީ ހަމައެކަނީ އެއެއްޗަކާއެވެ. މިސާލަކަށް މިވެނި އެއްޗެއް ޚަލްޤުކުރެއްވިކަން ބަޔާންކުރެއްވިނަމަ، ޚަލްޤުކުރެއްވުން ގުޅުވާލެވޭނީ އެއެއްޗަކާ އެކަންޏެވެ. ނަމަވެސް ޚަލްޤުކުރެއްވިކަން ބަޔާންކުރައްވާފައި ވަކި އެއްޗެއް ބަޔާން ނުކުރެއްވުމުން އޭގެ ޢާންމު މާނަ ދޭހަވެއެވެ. އެއިލާހީ އެންމެހާ ތަކެތި ޚަލްޤުކުރެއްވި އިލާހެވެ.


Fahu match in Maalhohaai Kudahuvadhoo ehvaruvejje | Mihaaru\nމިލަންދޫ ކޮޅަށް ލަނޑު ޖެހުމަށް ފަހު މާޅޮހުގެ އެންހެލް (ކ) އާއި ވަސީމް އުފާފާޅުކުރަނީ.-- ފޮޓޯ: ނިޝާން އަލީ/ މިހާރު\n25 ނޮވެމްބަރ 2017 - 19:28\nއުރީދޫ ދިވެހި ޕްރިމިއާ ލީގާއި އއ. މާޅޮހާއި ދ. ކުޑަހުވަދޫ ކުޅުނު ފަހު މެޗު މިއަދު ހަވީރު 3-3 އިން އެއްވަރުވެއްޖެ އެވެ.\nމިނިވަން ޗެމްޕިއަންޝިޕުގެ ޗެމްޕިއަން ކުޑަހުވަދޫ މޮޅެއް ނުލިބި މުބާރާތް ނިންމާލީ ތިން ޕޮއިންޓާ އެކު ފުލުގައި އޮވެގެންނެވެ. މާޅޮސް ހަތް ވަނައިގައި ލީގު ނިންމާލީ ނުވަ ޕޮއިންޓާ އެކު އެވެ.\nމިއަދުގެ މެޗުގެ 10 ވަނަ މިނެޓުގައި މާޅޮހުން ވަނީ ލީޑު ނަގައިފަ އެވެ. އަހުމަދު އާރިފް ނެގި ހުރަސް ގޯލަށް ވައްދާލީ މާޅޮހުގެ ކެޕްޓަން އިބްރާހިމް ނާއިފެވެ. އޭގެ ކުރިން އެ ޓީމުގެ އެންހެލް މުނޯޒަށް ރަނގަޅު ފުރުސަތެއް ލިބި ވަނީ ބޭކާރުވެފަ އެވެ.\nކުޑަހުވަދޫން ވަނީ 28 ވަނަ މިނެޓުގައި އެއްވަރުކޮށްފަ އެވެ. އެ ޓީމުގެ ކުޅުންތެރިއެއްގެ އަތުން ގެއްލުނު ފުރުސަތެއްގައި އަލުން ބޯޅަ ހޯދައި މި ގޯލް ޖެހީ އަބްދުލްހާލިގެވެ. ފުރަތަމަ ހާފުގެ ފަހު މިނެޓުގައި މާޅޮހުން އަލުން ލީޑު ނެގީ އާރިފް ޖެހި ގޯލުންނެވެ.\nދެ ވަނަ ހާފުގެ ކުރީކޮޅު ކުޑަހުވަދޫން ވަނީ ފަހަތުން އަރައި ލީޑު ނަގައިފަ އެވެ. އެ ޓީމަށް އެއްވަރުކޮށްދިނީ 54 ވަނަ މިނެޓުގައި ކްރިސްޓިއަން ޑޯޒީ އެވެ. އޭގެ މިނެޓެއް ފަހުން އެ ޓީމަށް ލީޑު ނަގައިދިނީ އާދަމް ޝަހީމެވެ. އޭނާ މި ގޯލް ޖެހީ މުޅިން ހުހަށް އަރަ އެވެ. އޭގެ މިނެޓެއް ފަހުން ތަފާތު ބޮޑުކުރަން ޝަހީމަށް ލިބުނު ރަނުގެ ފުރުސަތު ބޭކާރުވި އެވެ.\nމާޅޮހުން އެއްވަރުކުރީ 81 ވަނަ މިނެޓުގައި ހިލޭ ޖެހުމަކުން މުނޯޒް ޖެހި ގޯލުންނެވެ. މެޗުގެ ފަހު ބައިގައި ދެ ޓީމުން ވަރަށް ބޮޑަށް އޯޕަން ކުޅުމެއް ކުޅެ ލީޑު ނަގަން މަސައްކަތްކުރި އެވެ. އެކަމަކު އިތުރު ގޯލެއް ޖެހޭ ގޮތެއް ނުވި އެވެ.\nމާޅޮހުގެ ކޯޗު އަލީ ނިޝްތާރު ބުނީ ޓާގެޓަށްވީ ލީގުން 10 ޕޮއިންޓް ހޯދުން ކަމަށާއި އެކަން ހާސިލްނުވުމުން ހިތްހަމަނުޖެހުން އެބަހުރި ކަމަށެވެ. އޭނާ ބުނީ މިއަދު ގޯލް ވަނީ ގޯސްތަކެއް ހެދިގެން ކަމަށާއި އެކަމަކު ފަހަތުން އަރައި އެއްވަރުކުރަން ކުޅުންތެރިން ކުރި މަސައްކަތް ފާހަގަކުރާ ކަމަށެވެ.\n"އަންނަ އަހަރު ވެސް މާޅޮސް ރަނގަޅުވާނެ. މި ޓީމު ވާދަކުރާނެ އަންނަ އަހަރު ވެސް. މިއީ އަޅުގަނޑު ވެސް ޕްރިމިއާ ލީގުގައި ކޯޗުކޮށްދިން ފުރަތަމަ ފަހަރު. އެހެންވެ ރަނގަޅު ތަޖުރިބާއެއް މިއީ. ކުރިއަށް އޮތްތަނުގައި މި ޓީމުން އަޅުގަނޑު ފެނުމާ މެދު އެއްޗެއް ބުނާނީ ކްލަބުން،" ނިޝްތާރު ބުންޏެވެ.\nއިތުރު ލިޔުންތައް ދ. ކުޑަހުވަދޫ އއ. މާޅޮސް އުރީދޫ ދިވެހި ޕްރިމިއާ ލީގު\nގަދަ ހަތަރަކަށް ވަންނަން ތިނަދޫ އަށް ބޮޑު ފުރުސަތެއް


SunOnline: "ހެޔޮނުވާނެ" ނުބަލައި ދޫކޮށްލަން ހެޔޮނުވާނެ!\ndate_range ހުކުރު 22 މާޗް 2019\n"ހެޔޮނުވާނެ" ނުބަލައި ދޫކޮށްލަން ހެޔޮނުވާނެ!\nއަހުމަދު ނާއިފް އަދި އައިމިނަތު ނިޔާޒާ 27 Dec 2010, 19:03\nވާހަކަ ލިޔުންތެރިޔާ ފާތުމަތު ނަހުލާގެ ކޮންމެ ފިލްމަކަށް ވެސް އިންތިޒާރު ކުރަމުން އަންނަ ދިވެހި އޯޑިއަންސަށް މިރެ އަކީ ބޮޑު ރެއެކެވެ. ކާމިޔާބު އެތައް ފިލްމުތަކެއް ޑައިރެކްޓް ކޮށްފައިވާ ނަހުލާގެ ވާހަކައެއްގެ މައްޗަށް ޔޫސުފް ޝަފީއު (ޔޫއްޕެ) ޑައިރެކްޓް ކުރާ "ހެޔޮނުވާނެ" މިރޭ އޮލިމްޕަހުގެ ސްކުރީން ފަޅުފިލުވާލަ ދޭން ވަނީ ތައްޔާރުވެފަ އެވެ.\nނަހުލާގެ ކްރިސްޓަލް އެންޓަޓެއިން މަންޓްގެ ފިލްމުތަކުގެ ލިސްޓައް އިތުރުވާ މި ފިލްމާމެދު ނަހުލާގެ އުންމީދު ތަކާއި ވާހަކަތައް ކިތަންމެ ހާވެސް ފޮންޏެވެ. ފިލްމު އެޅުވުމަށް ތައްޔާރުވެފައި ވާއިރު ފިލްމުގެ ވާހަކަވެސް ލިޔުނު ނަހުލާ ބުނީ މިފިލްމަކީ ފިރިހެނުންގެ ހައްގުތަކާއި ދިރިއުޅުމުގައި އަންހެނުންނަށް ވިސްނާލެވިފައި ނެތް އެތައް ކަމެއް ފެނިގެންދާނެ ފިލްމެއް ކަމަށެވެ.\n"އަބަދުވެސް އިވެނީ އަންހެނުންގެ ވާހަކަ. ފިރިހެނުންނަށް ވެސް ނުކެރޭ އެމީހުންގެ ހައްގުތަކުގެ ވާހަކަ ދައްކާކަށް. މީގަ ނުދައްކައި ކިތަންމެ ވާހަކަ އެއް މަންޒަރުން ދައްކާނެ،" ނަހުލާ ބުންޏެވެ.\nފިލްމުގެ ޑައިރެކްޓްކުރި ބަތޮލު، ޔޫއްޕެ އަދި އޭނާގެ އަންހެނުން ފާތުމަތު ފަރީލާ އާއި ޝީލާ ނަޖީބު ލީޑް ރޯލްތައް ކުޅެފައިވާ ފިލްމް ކުލަ ގަދަ ހަފްލާއަކާއެކު ޕްރިމިއާ ކުރުމަށް ހަމަޖެހިފައި ވާއިރު ގިނަ އަނދަދެއްގެ ދިވެހިން ދަތުރު ކުރާ އިންޑިޔާގެ ޓްރެވިންޑްރަމްގަ އާއި ސްރީލަންކާގައި އެއް ވަގުތެއްގައި ފިލްމް ދައްކާނެ ކަމަށް ނަހުލާ ބުންޏެވެ.\n"މިއީ ޗުއްޓީ ކަމަށް ވާތީ ގިނަ އަދަދަކަށް ދިވެހިން އެ ގައުމުތަކުގައި އުޅޭނެތީ، އިންޑިއާ އާއި ލަންކާގައި ފިލްމް މި އަޅުވަނީ،" ނަހުލާ ބުންޏެވެ.\n"ވީރާނާ" ގެ ކާމިޔާބީއަށްފަހު ޔޫއްޕެއާއެކު ނަހުލާ ކުރާ ދެވަނަ މަސައްކަތާމެދު ނަހުލާ ބުނަނީ ޔޫއްޕެ ކޮށްފައި ވަނީ ވަރަށް ވެސް ބުރަ މަސައްކަތެއް ކަމަށެވެ. އޭނާގެ ޓްރޭޑް މާކުގައި ނިކުންނަ ފިލްމަކަށް ވުމުން މި ފިލްމަކީ ވެސް ބަލައިލަން "ވޯތު" ފިލަމަކަށް ވާނެ ކަމަށެވެ.\n"ޔޫއްޕެ ކޮށްފައި މިއޮތީ ވަރަށް ބުރަ މަސައްކަތެއް. މިއީ ވަރަށް ރޭވިގެން ނެގިފައި އޮތް ފިލްމެއް. މި ފިލްމުގައި ޝޮޓްތައް އެހުރީ ރިވާސްކޮށް ޖައްސައިގެން ނަގާފައި. އަހަރެންގެ ފިލްމެއްގެ ކޮލިޓީ ހިފެހެއްޓުމަކީ އަހަރެންގެ އޯޑިއަންސަށް ދޭ އިތުބާރެއް،" ނަހުލާ ބުންޏެވެ.\nމާލެ އަތޮޅު ގުރައިދޫގައި ގިނަ މަންޒަރުތައް ނަގާފައި ވާ މި ފިލްމުގެ އެކްޓިންއާ މެދު ނަހުލާ ބުނީ ޝިލާގެ އެކްޓިން އަކީ ދުވަހަކު ވެސް ފިލްމެއްގައި އަންހެން ތަރިއަކު ދައްކައިދީފައި ނުވާ ފަދަ މޮޅު އެކްޓިން އެއް ކަމަށެވެ. އަދި ބުނީ ފަރީލާގެ އެކްޓިންވެސް ހީކުރި ވަރަށް ވުރެ މާ ރަނގަޅު ކަމަށެވެ.\n"ފަރީލާ މިފަދަ ބޮޑު ފިލްމެއްގައި މަސައްކަތް ކުރި ފުރަތަމަ ފަހަރާއި އަޅާބަލާފައި މާރަނގަޅު. އަޅުގަނޑު ދަންނަވާނީ ޝީލާގެ އެކްޓިން ހާ މޮޅު އެކްޓިން އެއް (ޝީލާގެ) އެހެން ފިލްމަކުން ނުފެންނާނެ އޭ" ނަހުލާ ބުންޏެވެ.\nނަހުލާ ގަބޫލު ކުރަނީ އޭނާގެ "ހެޔޮނުވާނެ" އަކީ މުޖުތަމައަށް ރަނގަޅު މެސެޖެއް ގެނެސްދޭ، އަހަރު ނިންމާލުމަށް އެންމެ ރަނގަޅު އެއް ފިލްމް ކަމަށެވެ.\n"ދައްކާ ވާހަކައަށް ވުރެ ފިލްމް މާ ފޮނިވެފައި އަސަރުގަދަވާނެ. މިއީ ނުބަލައި ދޫކޮށްލަން ހެޔޮނުވާ ވަރުގެ ފިލްމެއް." ނަހުލާ ބުންޏެވެ.\nޔޫއްޕެގެ 10 ވަނަ ޑައިރެކްޝަން ފެނިގެންދާ މި ފިލްމަށް އިންސާފު ކުރާނީ ބެލުންތެރިން ނެވެ. ނަހުލާގެ "ފޮނި" ވާހަކަތަކާއި ފިލްމުގެ މަންޒަރުތަކުގައި އެ ފޮނިކަން އެކުލެވިފައި ވަނީ ކިހާވަރަކަށްތޯ އިންސާފު ކުރާނީ އޯޑިއަންސެވެ. އިންތިޒާރުގެ ނިމުން އޮތީ ދުރަކު ނޫނެވެ.\nއަހުމަދު ނާއިފް އަދި އައިމިނަތު ނިޔާޒާ


Fulus Ofeehah Verin Ayyan Kurun Kulhey Kulhey Kamakah Vaneetha?\nކުރީގެ ސީޕީ އަރީފާއި، ކުރީގެ އެކްޓީން ކޮމިޝަނަ ސައުދީ---\n3 ފެބްރުއަރީ 20185ކޮމެންޓް\nފުލުސް އޮފީހަށް ވެރިން އައްޔަނުކުރުން "ކުޅޭކުޅޭ" ކަމަކަށް ވަނީތަ؟\nދައުލަތުގެ މައްޗަށް އަމުރުކޮށް ސުޕްރީމް ކޯޓުން މިދިޔަ ބުރާސްފަތި ދުވަހު ނެރުނު އަމުރާ ގުޅިގެން ސަރުކާރަށާއި ދައުލަތުގެ އެންމެ އިސްވެރިޔާއަށާއި ސަލާމަތީ ހިދުމަތްތައް ވަނީ ނުތަނަވަސްކަމެއްގެ ތެރެއަށް ވެއްޓިފައެވެ.\nއެ ނުތަނަވަސްކަމާއެކު އެންމެ ބޮޑު ބަދަލެއް އަންނަމުންދަނީ ގާނޫނު ތަންފީޒުކުރުމުގައި އެންމެ މުހިންމު ދައުރެއް އަދާކުރަންޖެހޭ ދިވެހި ފުލުހުންގެ ތެރެ އަށެވެ. ސުޕްރިމް ކޯޓް ނެރުނުތާ މާ ގިނަ އިރެއްނުވަނީސް ކޮމިޝަނަރު އޮފް ޕޮލިސް އަހުމަދު އަރީފް މަގާމުން ވަކިކުރެއްވި އެވެ.\nޕޮލިސް ކޮމިޝަނަރުގެ މަގާމުން އަރީފް ވަކިކުރެއްވީ، ބަންޑާރަ ނައިބް މުހައްމަދު އަނިލް ވިދާޅުވިގޮތުގައި އަރީފް އާ ރައީސް ޔާމީން ގުޅުއްވަން އުޅުއްވާ ނުގުޅުއްވިގެންނެވެ. ނަމަވެސް ސުޕްރީމް ކޯޓުގެ އަމުރާ ގުޅިގެން ޕޮލިސް ކޮމިޝަނަރު އަރީފް ގެންދެވީ އަމުރު ތަންފީޒުކުރުމުގެ މަސައްކަތް ކުރައްވަމުންނެވެ. އެކަން އެނގުނީ ފުލުހުންގެ ރަސްމީ ޓްވިޓް މެދުވެރިކޮށް ސުޕްރިމް ކޯޓުގެ އަމުރު ތަންފީޒު ކުރަން ފެށިކަން އާންމުކޮށް އިއުލާނު ކުރުމުންނެވެ.\nއަދަލު އިންސާފު ގާއިމުކުރުމުގެ އެންމެ މަތީ ކޯޓުން ނެރުނު އަމުރު ތަންފީޒުކުރަން ފެށިކަން ފުލުހުން އިއުލާނުކުރިތާ މާ ގިނަ އިރެއް ނުވަނީސް ޕޮލިސް ކޮމިޝަނަރުގެ މަގާމުން އަރީފް ވަކިކުރެއްވިކަން ސަރުކާރުގެ ފަރާތުން ބަންޑާރަ ނައިބު އަނިލް އިއުލާނު ކުރެއްވީ ހޯމް މިނިސްޓަރު އަޒްލީން އަހުމަދު ވެސް ބައިވެރިވެވަޑައިގެންނެވި ބައްދަލުވުމެއްގައެވެ.\nޕޮލިސް ކޮމިޝަނަރުގެ މަގާމުން އަރީފް ވަކިކުރައްވައި ޑެޕިއުޓީ ކޮމިޝަނަރު އޮފް ޕޮލިސްގެ މަގާމުގައި ހުންނެވި އަހުމަދު ސައުދީ އަށް އެކްޓިން ކޮމިޝަނަރުގެ މަގާމް ހަވާލު ކުރައްވާ ފުލުހުންގެ ހިދުމަތް ހިންގުން ހަވާލުކުރެއްވި އެވެ. ސައުދީ ފުލުހުންގެ ހިދުމަތް ހިންގުމާ ހަވާލުވި ފަހުން، ޕޮލިސް ކޮމިޝަނަރުގެ މަގާމުން ވަކިކުރެއްވި އަރީފް ވަނީ އޭނާ މަގާމުން ވަކިކުރެއްވި ސަބަބު މީޑިއާ އަށް ހާމަކޮށްފައެވެ.\nއަރީފް ވިދާޅުވި ގޮތުގައި ޕޮލިސް ކޮމިޝަނަރުގެ މަގާމުން އަރީފް ވަކިކުރެއްވީ ސުޕްރިމް ކޯޓުގެ އަމުރު ތަންފީޒު ކުރަން މަސައްކަތް ފެށުމުންނެވެ. ކޯޓް އަމުރު ތަންފީޒުކުރަން އުޅުމުން މަގާމުން ވަކިކޮށް ޕޮލިސް ކޮމިޝަނަރުގެ މަގާމް ޒިންމާ އާ ހަވާލުވެވަޑައިގެންނެވި ޑިޕީސީ ސައުދީ އަށް އެ ޒިންމާ އަދާކުރެއްވުމުގައި ހުންނެވުނީ އެންމެ 48 ގަޑިއިރު ތެރޭގައެވެ. އެހާ ކުޑަ ވަގުތުކޮޅެއްގެ ތެރޭގައި ސައުދީ މަގާމުން ވަކިކުރައްވާ އިތުރު ބޭފުޅަކަށް ފުލުސް އޮފީސް ހިންގަން ރައީސް ޔާމީން މިއަދުވަނީ އަނެއްކާ ވެސް ހަވާލުކޮށްފައެވެ.\nއެސިސްޓެންޓް ކޮމިޝަނަރު އޮފް ޕޮލިސްގެ މަގާމުގައި ހުންނެވި އަބުދުﷲ ނަވާޒް ޑެޕިއުޓީ ކޮމިޝަނަރު އޮފް ޕޮލިސްގެ މަގާމަށް ބަދަލު ކުރައްވާ ފުލުސް އޮފީސް ހިންގުން ވަނީ ނަވާޒާ ހަވާލު ކުރައްވާފައެވެ.\nސާޅީސް އަށް ގަޑިއިރު ތެރޭގައި ފުލުސް އޮފީސް ހިންގުން ދެ ވަނަ ބޭފުޅަކާ ހަވާލު ކުރެއްވިއިރު މިއީ ފުލުސް އޮފީސް ހިންގުމާ ހަވާލުވެ ހުންނެވި ބޭފުޅަކު މަގާމުން ވަކިކުރައްވާ 48 ގަޑިއިރުތެރޭގައި ދެވަނަ ބޭފުޅަކަށް ފުލުސް އޮފީސް ހިންގުން ހަވާލު ކުރި ފުރަތަމަ ފަހަރެވެ. މި ސްޕީޑުގައި ފުލުސް އޮފީސް ހިންގުން އާ ބޭފުޅުންނާ ހަވާލު ކުރާ ނަމަ ފުލުހުންގެ ހިދުމަތަށް ވެގެންދާނީ ކިހިނެއް ބާއްވައެވެ.\nޕޮލިސް ރައީސް ޔާމީން ސީޕީ ސީޕީ އަރީފް ސަރުކާރު\nރާއްޖެއަށް އެތެރެ ކުރަން އުޅުނު 8 ކިލޯގެ މަސްތުވާތަކެތި އަތުލައިގެންފި\nފުލުހުން ތަހުގީގުކުރާ މައްސަލައަކާ ގުޅިގެން މީހަކު ހޯދަނީ\nއުނގޫފާރު ޕޮލިސް ސްޓޭޝަންގެ ބެލުމުގެ ދަށުގައިހުރި ބަނގުރާ ނައްތާލައިފި\nކަލޯ ކުޅޭ ކުޅޭތަންތަނަށް މީހުން ލާނީވެސް ކުޅޭކުޅޭގޮތަށް. ތިޔައީ ގާނޫނު ނަގަހައްޓަށް އުޅޭބައެއްނޫން. ތިޔައީ ފަައިސާއާއި މަޤާމުހޯދަށް އުޅޭބައެއް. ތިޔަތަނުގައި ރަގަޅު މީހަކު ހަރެއްނުލާނެ އިވޭ ގޮތުގައި މިހާރު އެހުރީ ކުރީ ތިބި މީހުންނަށްވުރެ އަމިއްލައެދުން ބޮޑުމީހެއް..\nކަލޯ މިއީ އިސްލާމްދީނަށްޓަކައިވެރިކަންކުރާ ވެރިއެއް. އޭނާގެ އަމަލުތައް ހުންނާނީ މިގޮތަށް. ދެން ލަލަލާ\nމިއީ މިހާރު ބޮޑުކަމެއް. ބޭނުންވާ ކަމެއް ނުކުރާ ނަމަ ވެރިމީހާ އެއްލާލަނީ. މިއީވެސް ދެރަކެއްދޯ\nކަލޯ ގަޔާ. ފުލުހުންނަކީ ކޮބައިކަން އެނގޭވަރުގެ ވެރިއަކު ގައުމަށް ލީ ނަމަ ތިޔަހެން ނުހަދާނެދޯ. ކީއްކުރާނީ މިއީވެސް ގައުމެއް\nފުލުހުންގެ ވެރިކަން ހިތަށް އަރާ އިރަށް ބަދަލުކުރުމަކީ ދުޅަހެޔޮކަމެއް ނޫން. އެކަމަކު ވެސް ކީއްކުރާނީ މިއީ ތަހުޒީބީ ގައުމެއްދޯ


އަންނަ އަހަރަށް ލަފާކޮށް ސަރުކާރުން 37 ބިލިޔަން ރުފިޔާގެ ބަޖެޓެއް މަޖިލީހަށް ހުށަހަލައިފި | | Sangu News\nއަންނަ އަހަރަށް ލަފާކޮށް ސަރުކާރުން 37 ބިލިޔަން ރުފިޔާގެ ބަޖެޓެއް މަޖިލީހަށް ހުށަހަލައިފި\n4 ނޮވެމްބަރ 2019 - 04:39\nފިނޭންސް . މިނިސްޓަރ އިބްރާހިމް އަމީރު: ފައިލް ފޮޓޯ\nއަންނަ އަހަރަށް ލަފާކޮށް 37 ބިލިޔަން ރުފިޔާގެ ބަޖެޓެއް ރައީސް އިބްރާހިމް މުހައްމަދު ސާލިހުގެ ސަރުކާރުން ރައްޔިތުންގެ މަޖިލީޙަށް ހުށަހަޅައިފިއެވެ. ރައްޔިތުންގެ މަޖިލީހަށް ބަޖެޓް ހުށަހަޅުއްވީ ފިނޭންސް މިނިސްޓަރ އިބްރާހިމް އަމީރުއެވެ.\nރައީސް ސާލިހުގެ ސަރުކާރުން ހުށަހެޅީ ފުރަތަމަ ބެޖެޓާއި ބެހޭ ގޮތުން ފިނޭންސް މިނިސްޓަރ އަމީރު ވިދާޅުވި ގޮތުގައި އަންނަ އަހަރު ދައުލަތަށް ލިބޭ އާމްދަނީ ބަހާލައިފައި ވަނީ މައިގަނޑު ފަސް ދާއިރާއަކަށެވެ. އޭގެ ތެރެއިން އެންމެ ބޮޑު އަދަދެއް ލިބެނީ ޓެކްސްގެ ގޮތުގަ އެވެ. އެއީ އާމްދަނީގެ 48 ޕަސެންޓް ނުވަތަ 17.8 ބިލިއަން ރުފިޔާ އެވެ. މީގެ އިތުރުން އާމްދަނީގެ ތެރޭގައި ހިމެނެނީ ޓެކްސް ނޫން އެހެން ގޮތްގޮތުން ލިބޭ 6.8 ބިލިއަން ރުފިޔާ އާއި ހިލޭ އެހީ އާއި އެހެނިހެން ގޮތްގޮތުން ލިބޭ 5.2 ބިލިއަން ރުފިޔާ އެވެ.\nއަންނަ އަހަރަށް ލަފާކޮށް ސަރުކާރުން ހުށަހެޅި ބަޖެޓުގައި ބުނެފައިވާ ގޮތުގައި ބަޖެޓުންް އަންނަ އަހަރު ވެސް އެންމެ ބޮޑު ހަރަދެއް ކުރާނީ ރިކަރެންޓް ހަރަދުތަކަށެވެ. އެއީ 22.2 ބިލިއަން ރުފިޔާ ނުވަތަ ޖުމްލަ ޚަރަދުގެ 59 ޕަސެންޓެވެ. މީގެ އިތުރުން ޕީއެސްއައިޕީ އަށް 10 ބިލިއަން ރުފިޔާ ކަނޑައަޅާފައިވާ އިރު އެހެނިހެން ކެޕިޓަލް ހަރަދުތަކަށް5ބިލިއަން ރުފިޔާ ކަނޑައަޅާފައި ވެ އެވެ.\n2020 ވަނަ އަހަރު ގައުމުގެ އުފެއްދުންތެރިކަން ކުރިއަރާނެ ކަމަށް ބެލެވެނީ 7.5 ޕަސެންޓްގައި ކަމަށް ބަޖެޓުގައި ވަނީ ބުނެފައެވެ. މި އަހަރު ޖީޑީޕީގެ ކުރިއެރުން ހުރީ 5.2 ޕަސެންޓްގަ އެވެ. ފިނޭންސް މިނިސްޓަރ ވިދާޅުވި ގޮތުގައި ރާއްޖޭގެ ޓޫރިޒަމް އޮތީ ދުޅަހެޔޮކަން މަތީގައި ކަމަށްވާތީ އެ ދާއިރާގެ ކުރިއެރުން 2.6 ޕަސެންޓްގައި ބެހެއްޓޭނެ އެވެ. އަދި މި އަހަރު ކުޑަ ހުއްޓުމެއް އައި ނަމަވެސް، ކޮންސްޓްރަކްޝަން އިންޑަސްޓްރީ ވެސް 1.1 ޕަސެންޓްގައި ކުރިއަރާނެ ކަމަށް ވަނީ ބުނެފައެވެ.\nމީގެއިތުރުން ދައުލަތުގެ ރަސްމީ ރިޒާވް އަންނަ އަހަރު 819 މިލިއަން ޑޮލަރަށް އިތުރު ކުރެވޭނެ ކަމަށް ބަޖެޓްކޮށްފައި ވެ އެވެ. އަދި ޖީޑީޕީގެ ނިސްބަތުން 19 ޕަސެންޓް ނުވަތަ 1.2 ބިލިއަން ޑޮލަރުން ކަރަންޓް އެކައުންޓް ޑެފިސިޓް ވާނެ ކަމަށް ބެލެވޭއިރު، ނޮމިނަލް ޖީޑީޕީ 97.5 ބިލިއަން ރުފިޔާ އަށް އަރާނެ ކަމަށް ވަނީ ލަފާކޮށްފަ އެވެ.


މަލާއިކަތުންގެ ހެޔޮ ދުޢާ އާއި ﷲ ގެ ރުހިވޮޑިގަތުން އެދޭނަމަ ގޭގައި ނުތިބެ ދަރުސްތަކަށް ގޮސް އަޑުއަހާށެވެ!: މުފްތީ މެންކް\nދުނިޔޭގައި ޓެކްނޮލޮޖީގެ ތަފާތު ވަސީލަތްތައް ޢާންމުވެފައިވުމާއިއެކު ގޭގައި ހުރެގެން ނުވަތަ އެނޫންވެސް ތަނެއްގައި ހުރެގެން ދީނީ ދަރުސްތަކާއި ފޯރަމްތައް ބަލައިލުމަކީ ވަރަށް ފަސޭހައިން ކުރެވެން އޮތްކަމެކެވެ. ދީނީ ޢިލްމުވެރިން ދެއްވަވާ ދަރުސްތައް އަޑުއެހުމަކީ މައުލޫމާތު މުއްސަނދިވެ ދީނަށް ލޯބި އިތުރުވާނެ ކަމެކެވެ. އަދި ހިތުގައި އުފެދޭ ގިނަ ސުވާލުތަކަށް ޢިލްމުވެރިންގެ އަރިހުން ޖަވާބުވެސް ލިބިގެންދާ ކަމެވެ.\nވިސްނައިލަންވީ ކަމަކީ ދީނީ ދަރުސް އަޑުއެހުމަށް އެއްވާ އެއްވުންތަކަކީ ﷲ ތަޢާލާ މަތިވެރިކުރަން، ﷲ ތަޢާލާގެ ދީން މަތިވެރިކުރަން އެއްވާ އެއްވުންތައް ކަމެވެ. އެފަދަ ކޮންމެ އެއްވުމެއް ފެށުމާއިއެކު ރަޙްމަތުގެ މަލާއިކަތުން ފައިބައިވަޑައިގެން މުޅި އެ ސަހަހައްދު ވަށައިލައްވަވައެވެ. އެތަނުގައި ތިބި އެންމެންނަށް ހެޔޮ ރަހްމަތް ލެއްވެވުން އެދިވަޑައިގެން ދުޢާކުރެއްވުންމަތީގައި ބައްދަލުވުން ނިމެންދެން މަޑުކުރައްވަވަތެވެ.\nމަލާއިކަތުން ދުޢާކޮށް ދެއްވަވާނީ ހަމައެކަނި ޖުމުލަކޮށް އެތަނުގައި ހާޟިރުވެ ތިބި އެންމެންނަކަށް ނޫނެވެ. ވަކިވަކިން ކޮންމެ މީހަކަށްވެސް ދުޢާކޮށްދެއްވަވާނެތެވެ. އެމީހާގެ ނަން ވިދާޅުވުމާއި ވެސް އެކުގައެވެ. އަދި ބައްދަލުވުން ނިމިގެން ދިއުމުން އެހިސާބުން އެކަން ނިންމަވައިލައްވަވަނީއެއް ނޫނެވެ. ﷲ ތައާލާގެ ޙަޟްރަތަށް ވަޑައިގެން އެކަމުގެ ވާހަކަ ދަންނަވަތެވެ. އެވެނި މީހެއްގެ ދަރި މިވެނި މީހަކު އެ ބައްދަލުވުމުގައި ބައިވެރިވި ކަމުގެ ވާހަކަދަންނަވައެވެ. އަދި އެމީހަކަށްޓަކައި ﷲ ތަޢާލާ ގިނަގުނަވެގެންވާ ނިޢްމަތްތައް މިންވަރު ކުރައްވަވަތެވެ.\nވިސްނައި ފާހަގަކުރަން އޮތް ކަމަކީ ބައްދަލުވުމަށް ނުގޮސް ގޭގައި ނުވަތަ އެމީހަކު ބޭނުންތަނެއްގައި އިނދެގެން ދަރުސްތައް އަޑުއެހިނަމަވެސް މަލާއިކަތުންގެ ދުޢާ ނުލިބޭނެ ކަމެވެ. ބައްދަލުވުމުގައި ބައިވެރިވވެ ﷲ ތަޢާލާ މަތިވެރިކުރި އަޅުންނަށް ﷲ ތަޢާލާ މިންވަރުފުޅު ކުރައްވަވާ ނިޢްމަތްތައް ނުލިބޭނެ ކަމެވެ. ވީމާ އެމީހަކަށް ވަގުތު އޮތްވަރަކުން ދީނީ ދަރުސްތަކުގައި ބައިވެރިވާން ވާނެއެވެ. މަލާއިކަތުންގެ ހެޔޮ ދުޢާ އާއި ﷲ ތައާލާގެ ރުހިވޮޑިގަތުން ލިބިގަންނަން ގަދައަޅައި މަސައްކަތްކުރަންވާނެއެވެ.\n- މުފްތީ މެނަކުގެ ދަރުސަކުން


SunOnline: Kaiveneege fahun Deepika aai Ranveer ekugai fenigendhaa film 83 mi aharu release kurany\nކައިވެނީގެ ފަހުން ދީޕިކާ އާއި ރަންވީރު އެކުގައި ފެނިގެންދާ ފިލްމު "83" މި އަހަރު ރިލީޒް ކުރަނީ\nއައިމިނަތު ލުބާ 27 Sep 2021, 08:06\nފިލްމު "83"ގެ މަންޒަރެއް--\nކައިވެނީގެ ފަހުން ބޮލީވުޑްގެ ކާމިޔާބު ޖޯޑު ދީޕިކާ ޕަދުކޯން އާއި ރަންވީރު ސިންހު ލީޑު ރޯލުން ފެނިގެންދާ ފުރަތަމަ ފިލްމު "83" ރިލީޒްކުރާ ތާރީޚު އިއުލާންކޮށްފިއެވެ.\nކޮވިޑްގެ ޕެންޑެމިކްގެ ސަބަބުން އިންޑިއާގެ ސިނަމާތަށް ބަންދުކޮށްފައި އޮތުމަށްފަހު ހޮނިހިރު ދުވަހު ވަނީ ސިނަމާތަށް އަލުން އަންނަ މަހު ހުޅުވާނެކަން އިއުލާންކޮށްފައެވެ. އެއާއެކު ސިނަމާތަކުގައި ފުނިފުންޏަށް ރިލީޒްކުރަން ހުރި ފިލްމުތަކަށް އަންނަނީ ތާރީޚުތައް ދެމުންނެވެ.\nމި އަހަރު ޑިސެމްބަރު މަހު މި ފިލްމު ސިނަމާތަކުގައި އަޅުވަން ހަމަޖެހިފައިވާއިރު މި ފިލްމަކީ ހިންދީ ބަހުގެ އިތުރުން ތަމިލް، ތެލެގޫ، ކަންނާޑާ އަދި މަލަޔާލަމް ބަހުން ވެސް ރިލީޒްކުރުމަށް ހަމަޖެހިފައިވާ ފިލްމެކެވެ.\nމި ފިލްމަކީ އިންޑިއާގެ ކުރީގެ ކްރިކެޓް ތަރި ކަޕިލް ދޭވް ގައުމީ ކްރިކެޓް ޓީމްގެ ކެޕްޓަންގެ ދަށުން 1983 ގައި ބޭއްވި ކްރިކެޓް ވޯލްޑް ކަޕް އިންޑިއާ ކާމިޔާބުކުރި ގޮތް ދައްކުވައިދޭ ފިލްމެކެވެ.\nފިލްމުގައި ދީޕިކާ ކުޅޭނީ ކަޕިލް ދޭވްގެ އަންހެނުން ރޯމީ ބާޓިއާގެ ރޯލެވެ. ދެތަރިންގެ އިތުރުން "83"ގައި ހަރަކާތްތެރިވާނެ ބައެއް ތަރިންނަކީ ދައިރިއާ ކަރްވާ، ދިންކަރް ޝަރުމާ، ސާގިބް ސަލީމް އަދި ތާހިރް ރާޖް ބާސިންއެވެ.\nމި ފިލްމުގެ އިތުރުން އަމީތާބް ބައްޗަން އާ އަޖޭ ދޭވްގަން ފެނިގެންދާ ފިލްމު "މޭޑޭ" ވެސް ރިލީޒްކުރާ ދުވަސް ވަނީ އިއުލާންކޮށްފައެވެ. އެ ފިލްމު ސިނަމާތަކުގައި އަޅުވާނީ އަންނަ އަހަރުގެ އޭޕްރިލް މަހުގެ 29 ވަނަ ދުވަހުއެވެ.


Column Rashu meeha: Beydheenee ey bunumun terrorist akah vaanee keevve?\nބޭދީނީއޭ ބުނުމުން ޓެރަރިސްޓަކަށް ވަނީ ކިހިނެއް؟\nރައީސް މުހައްމަދު ނަޝީދަށް ހަމާ ދިން ސަރަހައްދުގައި ސިފައިންގެ ދެ މީހަކު ހަރަކާތްތެރި ވަނީ\nތަރައްގީވެފައިވާ ގިނަ ގައުމުތައް ހާއްސަކޮށް ހުޅަނގުގެ ގައުމުތަކުގައި އިސްލާމް ދީނާއި މުސްލިމުންނަށް ތަފާތު ކުރުންތައް އިންތިހާއަށް އޮވެ އެވެ. އެ މީހުން ދެކެނީ ފަސް ވަގުތު ނަމާދު ކޮށް ތުނބުޅިއެއް ހުންނަ މީހަކީ ޓެރަރިސްޓެއްގެ ގޮތުގަ އެވެ. މުސްލިމުންގެ ތެރެއިން ދުނިޔޭގަ ލެއްވިހައި ފާހިޝް އަމަލްތައް ކުރާ ދީނުގެ ނަހީތަކަށް އަރައިގަންނަ މީހާއަކީ އެމީހުންނަށް އިސްލާމްދީނުގެ "މެދު މިނު" ގެ މީހެކެވެ. މިގޮތަށް މުސްލިމުންނާމެދު ދެކޭ ގޮތް އިތުރަށް ފުޅާކޮށް ބޮޑު ކޮށްލީ "ނައިންއިލެވެން" ގެ ޓެރަރިސްޓް ހަމަލާއަށް ފަހު އެވެ. ފާޅުގައި އެކަން އެގޮތަށް ފުޅާ ކުރަން އެމެރިކާ އާއި ހުޅަނގު ބޭނުން ވެގެނެވެ.\nދިވެހި ރާއްޖޭގެ އިހު ރަށްވެހީން، ކާބަފައިންނާ ހަމައިން މި ރާއްޖެއްޖެ 1153 ގައި އިސްލާމްވެ، ދިވެހި ރައްުޔިތަކީ އިސްލާމް ދީނަށް ލޯބި ކުރާ ގައުމާއި ދީނާއި ވަތަނަށްޓަކައި މޭ އަށްޑަނައަކަށް ހަދައިގެން ގައުމުގެ އިސްތިގްލާލާއި އަމަން ކަން ހޯދައިގެން ދިރިއުޅެމުން ދިޔަ އެކުވެރި އެއްބައެއްވަންތަ ދިރިއުޅުމަކަށް ލޯބި ކޮށްގެން އުޅެމުން އައި ބައެކެވެ. މާތް ވެގެންވާ އިސްލާމް ދީނުގެ މަތީގައި އޭރު އުނގެނިފައިވާ މިންވަރުން ދީނުގެ ކަންކަމަށް ބޯ ލަނބައި ރީއްޗަށް އުޅުނު ރައްޔިތެކެވެ.\nމިހާރު މިވަނީ ދުނިޔެ ބަދަލުވެފަ އެވެ. މުއަސަލާތާއި ދަތުރުފަތުރާއި ޓެކްނޯލޮޖީގެ ގޮތުން ދުނިޔެ ފަސޭހަ ވެފައި ވާއިރު އިލްމީ ގޮތުން ދުނިޔެ ވަނީ އުހަށް ގޮސް އޯބިޓް ހުރަސް ކޮށްފަ އެވެ. މީގެ އިހަށް ވަކި ކަމަކީ ރަނގަޅުކަމެއް ކަމަށް ހީވެފައިވާ އެތައް ކަމަކީ މިހާރު ގޯހަށް އަދި ބިދުއަށް ވެފައި ވެއެވެ. އަދި އިހަށް ގޯހެއް ކަމަށް، ކަމު ނުދާ ކަމެއް ކަމަށް ހީވެ ދޫކޮށްލައިގެން ތިބި ކިތަންމެ ކަމެއް މިހާރު އެއީ ރަގަނޅު ކަންކަމަށް ވެސް ބަދަލު ވެފައި ވެއެވެ.\nދީނީ ކަންކަން ވެސް ހުރިހާ ދީންތަކެއްގެ މީހުނަށް ވެސް ކުރިއަށްވުރެ ބޮޑަށް ކަންކަން އެނގި ތަންދޮރު ފިލާފައި ވެއެވެ. -- ހުރިހާ ދީންތައް ބޭނުންކޮށްފައި ވަނީ އާންމުކޮށް ކިޔާ އުޅޭ ގޮތަށް ލިޔާން ވެގެނެވެ. އެހެނެއް ކަމަކު ހަމައެކަނި ހައްގު ދީނަކީ މާތް ވެގެން ވާ އިސްލާމް ދީނެވެ.\nމި އޮއިވަރުގެ ތެރޭގައި ދީނީ ގޮތުން ބައެއް މީހުން ރަސްމީކޮށް އެކަށީގެންވާ މިންވަރަށް އިލްމު އުގެނުމަކާ ނުލައި އެމީހުން އަމިއްލަ ގޮތްތަކަކަށް ކަންކަން ކުރަން ފަށާފައި ވެއެވެ. މިއީ އިސްލާމުންގެ ތެރޭގައި ނުހިމެނޭ ޣައިރު މުސްލިމުންގެ ތެރޭގައި ވެސް މިހާރު ތަޖުރިބާ ކުރާ ކަން ކަމެވެ.\nމިތާ ކައިރީ މި އޮތް އިންޑިޔާގައި ގެރިއެއް ކަތިލައިގެން ވެސް ލޭ އޮހުރުވުންތައް ހިނގުމަކީ މިހާރު ހިނގަ ހިނގާ ބާވެފައިވާ ކަމެކެވެ. މުސްލިމުން ތެރޭގައި ވެސް ތިމަންމީހާ ނޫނީ ދެން އެތިބީ "ކާފަރުން" ކަމަށް ބަލައި ލޭބަލް ކޮށްގެން ބަޔަކު އެބައުޅެތެވެ. އަދި އަނެއް ބަޔަކު އެފަދަ މީހަކަށް ވިއްޔާ އަނިޔާ ކުރާށާއި ގެއްލުން ދޭން ހިތްވަރުދީ ހަދަ އެވެ. ޖާނު ގޮއްވާލައިގެން އަނެކާ މަރާލަން ދޭ ނުރައްކާތެރި ހަމަލާތަކާއި އެއާ އެއްފަދަ އެހެން ވެސް ހަމަލާތައް ރާވައި، ހަމަލާ ދެމުން ވެސް އެބަދެ އެވެ.\nރާއްޖޭގައި މިފަހުން ދިން އެފަދަ ބޮޑު ހަމަލާ އަކީ "ހައެއްފަހެއް" ގެ ޓެރަރިސްޓް ހަމަލާއެވެ. އެއީ ކުރީގެ ރައީސް އަދި ރާއްޖޭގެ ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލާން ދިން އަނިޔާވެރި ބިރުވެރި ހަމަލަ އެކެވެ. ދިވެހި ރައްޔިތުން ސިއްސުވާލި ހިތާމައިގެ ކޮޅެއް ނެތް ޖަރީމާއެކެވެ.\nއެކަމަކު އެއް ކަމެއް ޔަގީނެވެ؛ އެއީ ހުލްގު ހެޔޮ މުސްލިމުންގެ ގޮތާއި ސިފައެއް ނޫނެވެ. އެ ހަމަލާ ދިން ބަޔަކާ އެ ހަމަލާ ރާވައި ދިން ބަޔަަކާއި ބައިވެރި ބަޔަކު ހޯދައި ރައީސް ނަޝީދަށް އިންސާފު ހޯދައި ދޭން ޖެހޭނެ އެވެ. ޓެރަރިޒަމްގެ ބިރު ފިލުވައި ރާއްޖެއަށް އާމާން ކަމާއި ހަމަޖެހުން ގެންނަން ޖެހޭނެ އެވެ. މި ރާއްޖޭގެ މުސްތަގުބަލް އުޖާލާ ކުރަން އެއްބައެއްވަންތަ ޖީލެއްގެ އުފެއްދުމަށް އާ ޒަމާނެއްގެ ގެންނަން އެފަދަ ހަމަލާތައް ހުއްޓުވޭނެ ގޮތަކަށް ސިޔާސަތުތަކާއި ނިޒާމްތައް ބައްޓަން ކުރަން ޖެހެ އެވެ. ގާނޫނުތައް ހަދައި ތަންފީޒު ކުރާން ޖެހެ އެވެ. ވެރިންގެ އެ ހިތްވަރު ހުންނަން ޖެހެ އެވެ.\nމުސްލިމް މުޖުތަމައުތަކުގައި މިހާރު ގަސްދުގައި އުފައްދާ ބޭދީނީ އޮއިވަރުގެ ތެރޭގައި މީހުން ބައްސާލަ އެވެ. އަދި ދުނިޔެ އުޅެން ފަސޭހައަކަށް ނޫނީ އަމިއްލަ ޒާތަށާއި ނަފާ، މަންފާއަށް ބަލައި ވަކި ކަމެއް ހާސިލް ކުރަން އެހެންނާ ނޭނގި ނަމަވެސް މާތް ވެގެންވާ އިސްލާމް ދީނަށާއި ކީރީތި ނަބީ ރަސޫލާއަށް ފުރައްސާރަ ކުރާ ބަޔަކު އެބަ އުޅެތެވެ. ދީނުގެ ހުކުމްތަކަށާއި ކީރިތި ގުރުއާނަށް ގޮންޖަހައި ކުޑައިމީސްކޮށް ވާހަކަ ދެއްކުން އެއީ މިހާރު މާ މިނިވަން ޑިމޮކްރެޓިކް، އަދި ގަޓް ކަމެއް ކަމަށް ދެކެގެން އުޅޭ ދިވެހިން ވެސް މިނިވަން ކަމާއެކު މި ރަށުގައި ބާރު ބާރަށް ހިނގާފައި އުޅެތެވެ.\nމިހާރުވެސް ރާއްޖެ މިއޮތީ ކޮވިޑުގެ ބަލާއާފާތާއެކު އުނދަގޫ، އަދި ހާސްކަމާއި ބަންދު ބޮޑު އަހަރެއްގެ ތެރެއަށް ކުރުގެޅިފަ އެވެ. އެކަމަކު މިހާރުވެސް ކޮވިޑާ ގުޅިގެން އަންނަ ކަންކަމަށްވުރެ ބޮޑަށް ރައްޔތިންގެ މެދުގައި ހިޔާލު ތަފާތުވުން ބޮޑުވެ ވާހަކަ ގިނަ ވެގެން އުޅޭ އެއް މައްސަލައަކީ ސަރުކާރު ފޮނުވުމުން ރައްޔިތުންގެ މަޖިލީހަށް ތުޅާދޫ ދާއިރާގެ މެންބަރު ހިސާން ހުސައިން ސްޕޮންސާ ކުރައްވާ ހުށަހެޅުއްވި ނަފުރަތުގެ އަމަލު ހުއްޓުވުމުގެ ބިލެކެވެ. އެއީ ޕީނަލް ކޯޑް ނުވަތަ ގާނޫނުލް އުގޫބާތަށް އިސްލާހު ގެނައުމަށް އަކުރެއް، ބައެއް އިތުރު ކުރުމުގެ ބިލެކެވެ. މިހާރު އެ ބިލު "ހިސާން ބިލު" ގެ ގޮތުގައި ލޭބަލް ކުރާ ބަޔަކު ވެސް އުޅެތެވެ. އެއީ ކުރާވެސް ކަމެކެވެ.\nމިތާނގައި ވެސް "ހިސާނު ބިލޭ" ކިޔަމާ ހިނގާށެވެ؛ އެ ބިލްގެ ބަސްމަގަށް ބަލާއިރު މާތް ވެގެންވާ އިސްލާމް ދީނަށް ފުރައްސާރަ ކުރެއޭ ބުނުން މަނާ ކުރުމާއި، މި ރާއްޖޭގައު ވަކި ގައުމެއްގެ ބާރު ހިނގައޭ އެމީހުން ބޭރު ކުރަހަރޭ ބުނުން، މިސާލަކަށް "އިންޑިއާ އައުޓް" އޭ ބުނުން ފަދަ ކަންކަން މަނާ ކުރުމާއި އެފަދަ މީހަކު ވިއްޔާ ހިފައިގަނެ އޮބި އެޅުން ހިމެނެ އެވެ.\n"ހައެއްފަހެއް" ގެ ހަމަލާއަށް ފަހު އައި މި ބިލް، ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ވަރަށް ކަމުދެ އެވެ. އަދި އެއީ ވަރަށް މުހިންމު ބިލެއް ކަމަށް ދެކެ ވަޑައިގެން އެމަނިކުފާނު ރެއާ ދުވާލު ސޯޝަލް މީޑިއާގައި ވަރުބަލިފުޅު ނުވެ އެ ވާހަކަ ބަންޑުން ކުރައްވާ ބިލް ދިފާއު ކުރައްވަ އެވެ. އެ ވާހަކަތައް ދައްކަވައިގެން މެއިން ސްޓްރީމް މީޑިއާއިން ސުރުހީ ހޯއްދަވަ އެެވެ. އަދި އެ ބިލް ފާސް ކުރަނީ، ކުރާން ޖެހެނީ އެމަނިކުފާނަށް ދިން ހަމަލާ ފަދަ ކަންކަން ތަކުރާރުވިޔަ ނުދިނުމަށްޓަކައި ކަމަށް ވެސް ވިދާޅު ވެއެވެ.\n"ހިސާން ބިލު" ގައިވާ ގޮތަށް މީހަކަށް އަނިޔާއެއް ދޭން ބިރު ދެއްކުން ނުވަތަ ޓެރަރައިޒް ކުރުން ފަދަ އަމަލުތައް ހިންގާ ފަރާތްތަކަށް މިހާރު ވެސް ޓެރަރިޒަމްގެ ގާނޫނުގެ ދަށުން ދައުވާ އުފުލޭނެ އެވެ. އެހެން އޮއްވާ ރައީސް ނަޝީދު މި ބިލް ފާސް ނުވެގެން ސަރުކާރު ކަމު ނުގޮސްގެން ރައީސުލް ޖުމްހޫރިއްުޔާއަށް ދޭ ތާއީދު އަނބުރާ ގެން ދަވައި އެމްޑީޕީގެ ޗާޓުގެ ބޭރުން އަމިއްލަފުޅަށް 2023 ގެ ރިޔާސީ ކެންޑިޑޭޓަކަށްވެ ވަޑައިގެންފި އެވެ.\n"ހިސާން ބިލާ" އެއްކޮޅު ނުވަންޏާ އިދިކޮޅު ލީޑަރު، ރައީސް އަބްދުﷲ ޔާމީނަށް ތާއީދު ދެއްވާ އިދިކޮޅު ޕީޕީއެމާއެކު އާ ކޯލިޝަން ހަދައި، ރައީސް އިބްރާހިމް މުހައްމަދު ސޯލިހާ އެއްކޮށް ދެން ސިޔާސީ މަސައްކަތް ނުކުރައްވަން ރައީސް ނަޝީދު މި ދައްކަވަނީ ކޮންކަހަލަ ވާހަކަތަކެއް ހެއްޔެވެ؟ އެ ހުރިހާ ވާހަކަތައް މި ދައްކަވަނީ 2023 ގެ ރިއާސީ ރޭހުން ޖާގަ ހޯދަން އެމްޑީޕީގެ އާންމު މެންބަރުން ބޮލަށް ސަވާރުވެ ވަޑައިގަތުމަށް ކަމަށް ދެކޭ މީހުން އުޅެ އެވެ. އަދި އެއީ ރާއްޖޭގެ ދީނީ އެއްބައިވަންތަކަން ނަގާލާ ގޮތަށް ނަފުރަތު އުފައްދާށާއި ބަޔަކު މީހުން ބޭނުންވާ ވަކި ކަމަކަށް ރާއްޖެއިން ޖާގަ ހޯދަން ކުރާ ކަމެއްގެ ގޮތުގައި ދެކޭ މީހުން ވެސް މަދެއް ނޫނެވެ.\nއަބަދު މީހުން ބިރު ގަންނަވައި ކޭއޯސް އުފެއްދުމާއި ހަމްދަރުދީ ހޯދަން މީހުން ޖަޒުބާތުގައި ޖައްސައިގެން، ދޫ ފަސޭހައަށް ރީތިހާ ފަށުވި ޅެންފަރިއްސާއި ކެމްޕޭން މެޓީރިއަލްތައް ހަދައި ޕޮޕިއުލާ ބޭފުޅަކަށް ވެ ވަޑައިގަންނަވާން ރައީސް ނަޝީދު ޖައްސަވާ ސަކަރާތް ރައްޔިތުންނަށް ވެސް މިހާރު އެނގެ އެވެ. އަދި ރައްޔިތުންގެ މެދުގައި ކުރިން އޮތް ޕޮޕިއުލަރިޓީ ވެއްޓެމުން ދަނީ ބާރަށެވެ. އެހެން ވެގެން ރައީސް ނަޝީދުގެ ޅެންފަރިހީގެ އަސަރުގައި ޖެހި އަރުމާޒަށް އަރާނެ ފަޅުވެރިން މިހާރަކަށް އައިސް ވަރަށް ވަރަށް މަދުވެއްޖެ އެވެ. އެކަން އަމިއްލަފުޅަށް އެނގިވަޑައިގަންނަވާބާވަ އެވެ. އެކަން މިދިއަ އާދީއްތައިގެ ބޭއްވި އެމްޑީޕީގެ ގައުމީ މަޖިލީހުންގެ ވެސް އެއޮތީ ސާފުވެފަ އެވެ.\nހަގީގީ ތަރައްގީ އާއި ސާފުސީދާ ސިޔާސަތު ތައް ގެންގުޅުއްވާ ވަރުގަދަ ލީޑަރުން، ރައީސް ސޯލިހު ފަދަ ބޭފުޅުން ރައްޔިތުންނަށް މިހާރު މާ ކަމު ދާން ފަށައިފި އެވެ. އިހު އޮތް މާޒީ އަބަދު ތަކުރާރު ވާނެ ކަމަށް އުންމީދުކޮށް ވެރިކަމަށް ވަޑައިގަތުމަށް އަބަދު އުޅުއްވުމާއި އިސްލާމީ ގައުމެއްގެ އިސްލާމް ވަންތަ ކަމާއި އެހެން ހުރިހާ ކަމެއްގެ ކުރިޔަށް ބޭދީނީ ކަންކަން އިސް ވެދާނެ ކަންކަަމަށް ޖާގަ ނުދެއްވައި ލިބި ވަޑައިގެންފައިވާ ފުރުސަތުގައި ހެޔޮހިތުން ގައުމަށާއި އަމިއްލަފުޅު ޕާޓިއަށް އަދި މަޖިލީސް ތެރެއިން ވެސް ސަރުކާރު ހިންގަން ފަސޭހަކޮށް ދިނުމަށް އުޅުން ރައީސް ނަޝީދަށް މާ ބުއްދިވެރި އެވެ.\nއެމަނިކުފާނާއި ސަޕޯޓަރުންގެ ވާހަކަތަކުގެ ގޮތް ފޮތާއި މޭރުން ހުންނަ ގޮތުން ފަހުމްވާ އެއްޗަކީ "ހިސާނު ބިލަ" ށް ތާއީދު ނުކުރާ މީހުންނަކީ ޓެރަރިސްޓުން ނޫނީ "ޑީޕް ސްޓޭޓް" ގެ މީހުނެވެ. ގައުމަށާއި ހާލަތަށް ވެސް ބަލައިލުމެއް ނެތި ސްޓޭޓް އޮފް އިމާޖެންސީ އިއުލާންކޮގެން ޓެރަރިސްޓުންނަށް ހަދަން ބޭނުންވާ އެންމެން ހިފައި ހައްޔަރު ކުރާންވީ އެވެ.\nއެހެނެއް ކަމަކު ފެށުމުގައި ވެސް އެމްޑީޕީ ބުނަމުން އައީ ހިޔާލު ފާޅުކުރެވެން ވާނެ އޭ އެވެ. ފާޑު ކިޔެން ވާނެ އެވެ. ބުނެވެން ވާނެ އެވެ. ނުރުއްސަވާ އެއްޗެއް ބުނާ މީހާއަކީ އެމްޑީޕީގެ މެންބަރަކަށް ވިޔަސް އެއީ އެމްޑީޕީގެ މީހަކަށް ނުވާ ކަމަށް ހަދައި އަގު ވައްޓާލައި ކެރެކްޓާ އެސެސިނޭޓް ކުރުމުގެ ގޮތުން ދުނިޔޭގެ އެންމެން އެންމެ ބޮޑަށް ރުޅި އަންނާނެ ބަޔަކީ ޓެރަރިސްޓުން ނަށް ވާތީވެ އެމީހުންނަކީ ޓެރަރިސްޓުންނަށް ހަދަމުން ދަނީ އެވެ.\nމިފަދަ މޭރުމުން ވާހަކަތައް ބައްޓަންކޮށް މި ދިވެހި މުޖުތަމައުގައި ނަމާދަށް ފަރުވާތެރިވާ ތުނބުޅިއެއް ހުންނަ ކޮންމެ މީހާއަކީ ޓެރަރިސްޓަކަށް ހަދައި، އަބަދު ހަމައިގެ ނުތިބޭ މީހުނަކީ ޣާޒީންނަށް ހަދަން މަސައްކަތްކުރާތަން ދަނީ ފެންނަމުންނެވެ. މި ދިވެހި ރާއްޖޭގައި އިސްލާމް ދީނަށް އުޅުން އެއީ ކަޓުކަމަށް ހެދުން އެއީ ޑިމޮކްރަސީތޯ ނޫނީ މިހާރު ކުރިޔަށް ނެރޭ އަސާސްތަކަކީ. ޑިމޮކްރެޓިކް ކަމަށް ދައުވާ ކުރާ އިރު އަނެކާގެ ރައުޔަށާއި ދެކޭގޮތާއި ވިސްނުމަށް އިހުތިރާމް ކުރެވޭ ގޮތް ނުވަނީ ކިއެއް ވެގެން ހެއްޔެވެ؟\nރާއްޖޭގައި އެއްބައިވަންތަކަން ނަގާލާ އިސްލާމްދީނުގެ ނަމުގައި ގައުމު ބިރުވެރިކަމަށް ވައްޓާލަން އުޅޭބަޔަކު ތިބުމަކީ ވެސް ހިތާމައެކެވެ. އުނދަގުލަސް އެއީ ގަބޫލުކުރަންޖެހޭ ހަގީގަތެކެވެ. އެކަން ހައްލު ކުރަން މަސައްކަތް ކުރަށްވާ ކަމަށް ރައީސް ނަޝީދު ވިދާޅު ވިޔަސް ހަޤީގީ މައްސަލައަށް ހައްލު ހޯއްދަވައި ދެއްވަން މަސައްކަތް ކުރާތަނެއް ނުފެނެ އެވެ. އަދި ކުރައްވާފައެއް ވެސް ނެތެވެ.\nފުލުހުން ފާހަގަކޮށްދޭ ގޮތަށް ވަކި ޖަމާއަތް ހަދައިގެން ދިވެހި ދައުލަތަކީ ކުފުރު ދައުލަތެއްގެ ގޮތުގައި ސިފަކޮށް އެމީހުން ނޫން އެހެނެ އެންމެހާ މީސްތަކުންނަކީ ލޭ ހުއްދަ ބައެއް ކަމަށް ދެކޭ މީހުންނަކީ ކޮން ބައެއްކަން ދިފާއީ ބާރުތަކަށް ނޭގި އޮވެދާނެ ކަމަކަށް ގަބޫލެއް ނުކުރެވެ އެވެ. މިފަދަ މީހުންނަށް ޓާގެޓް ކުރުމުގެ ބަދަލުގައި ތުނބުޅިއެއް ހުންނަ ފަސް ވަގުތު ނަމާދަށް މިސްކިތަށް އަރާ އެންމެންނަކީ ޓެރަރިސްޓުންނަށް ހެދުން އެއީ މިކަން ހައްލު ކުރެވޭނެ ގޮތް ކަމަކަށް ނުފެނެ އެވެ. އަދި އެއީ ފިތުނަވެރިކަން އިތުރު ވުމަށް މަގުފަހިވުން ނޫން ކަމަކަށް ވެސް ނުވާނެ އެވެ.\nހަމަ އެ ބީދައިން ދީނަށް ލޯބި ކުރާ މީހުން ވެސް އެމީހުންގެ ވިސްނުމާ ހިލާފު ބަހެއްބުނާ ކޮންމެ މީހަކީ ދީނަށް ފުރައްސާރަ ކުރާ އިސްލާމްދީން ފޮހެލަން އުޅޭ ބައެއް ކަމަށް ދެކެ ވާހަކަ ދެއްކުމުން ވެސް ފަސާދަ ވުން ނޫން ކަމެއް އެބައޮތް ތޯއެވެ؟ މީހާގެ ހިތާ އަގީދާ އަކީ މީހުނަށް ފެންނަން އޮންނަ އެއްޗެއް ނުވާއިރު އަނެކާއަށް ނަފުރަތު ކުރުމުގެ ބަދަލުގައި ހެޔޮކޮށް ވިސްނައިގެން ނޫނީ މި ގައުމަށް ހަމަޖެހުމާ އެއްބައެއްވަންތަ ކަމެއް ނެތެވެ.\nއެއާ ހިލާފަށް ބޭނުންވީމާ، ބޭނުން މީހަކު ޓެރަރިސްޓަކަށް، ވަގަކަށް ލުޓޭރަކަށް ކަޓު މީހަކަށް ހެދުން އެއީ އެމްޑީޕީގެ އިންސާފެއް ނޫނެވެ. ދުނިޔޭގެ އެހެން ގައުމުތަކުގައި ވެސް ސިޔާސީވެރިން އެތަނެއްގެ މެޖޯރިޓީގެ އިހުސާސްތައްދަނެ އެބައެއްގެ އަގީދާއަށް ތަރުހީބުދީ ކުރިއަރުވައިދޭނެ ކަމަށް ބުނެގެން ނޫނީ ވެރިކަމަކަށް ނާދެވެ އެވެ. އިންޑިޔާގައި ހިންދޫ ދީނުގެ މީހުން ނުފޫޒު ގަދަވާ އިރު ސްރީލާންކާގެ ބުދު ދީނުގެ މީހުންގެ ނުފޫޒު ހިނގަ އެވެ.\nނުރުހޭ މީހުން ނުރުހިގެން ތިބޭށެވެ. ސައްތައިން ސައްތަ މުސްލިމް ދިވެހި ރާއްޖޭގައި ދިވެހިން އިސްމާ ދީން ކުރި އަރުވާނެ އެވެ. އެ ކަށަވަރު ކަމެކެވެ. ދީނީ ކަންކަމުގެ ވާހަކަތައް އިންތިހާބުތަކާ ދިމާކޮށް ދައްކާނެ ވެސް މެއެވެ. އެކަން ހުއްޓުވަން ޖެހޭ ކަމަށް ދުށުމަކީ ކީހާ ޅެން ފަރިއްސަށްވެ ހިޔާލުފާޅުކުރުން ހަނި ކުރުމަށް ނޫނީ ނުވާނެ އެވެ. ރާއްޖޭގައި އިސްލާމް ދީނާ ދެކޮޅަށް ކަންކަން ކުރާ، ފުރައްސާރަ ކުރާ މީހުންގެ ވާހަކަ ބުނެވޭން ވާނެ އެވެ. އެހެން ދީނަކަށް ފުރުސަތު ނުދޭނެ އަދި އެގޮތަށް ނިންމައިގެން ތިބި އިސްލާމް ދީނުގެ ސިމްބޮލް އެއް ކަމަށް އިސްލާމީ ދުނިޔެ ދެކޭ ދިވެހި ރާއްޖޭގައި ބޭދީނީ ކަންކަންކަމަށް އިސްކަން ދޭން މަސައްކަތް ކުރަނީ ކޮން ހަމަޔަކުން ހެއްޔެވެ؟\nރައީސް މުހައްމަދު ނަޝީދު ޓެރަރިޒަމް ދީނަށް ފުރައްސާރަ ކުރުން + ހިޔާލު ޓެރަރިސްޓް ހަމަލާ ހައްދުފަނައެޅުން ހިސާން ބިލު ހައެއް ފަހެއްގެ ހަމަލާ\nއެމްޑީޕީގައިވެސް ހަރުކަށި ވިސްނުން އެބައުޅޭ


مادة التوحيد ٤ (ف2، د3– ޝައިޠާނާއަކީ އެންމެ ބޮޑު ޠާޣޫތު) – DhiSalafiyyah\nمادة التوحيد ٤ (ف2، د3– ޝައިޠާނާއަކީ އެންމެ ބޮޑު ޠާޣޫތު)\n09/04/2014 މުހިއްމު ލިޔުންތައް, ފިލާވަޅުއައްޝައިޚް ޢިމްރާން މުޙައްމަދު ޢަލީ\nالطَّاغُوْتُ އަކީ ވަރަށް ޢާންމު މާނައެއް އެކުލެވިގެންވާ ލަފްޒެކެވެ.\nފަހެ އަޅުކަންވެވޭ ފަރާތްތަކުގެ ތެރެއިން ނުވަތަ ތަބާވެވޭ ފަރާތްތަކުގެ ތެރެއިން ނުވަތަ ކިޔަމަންގަނެވޭ ފަރާތްތަކުގެ ތެރެއިން ﷲ އާއި އެއިލާހުގެ ރަސޫލާއަށް ކިޔަމަންވުމުން އެއްކިބާކުރުވުމާއެކު، އެފަރާތެއް ރުހިގެންވާ ޙާލު އަޅުކަންވެވޭ ކޮންމެ ފަރާތަކީ ޠާޣޫތެކެވެ.\nޠާޣޫތުންގެ ވައްތަރުތައް ވަރަށް ގިނައެވެ.\nފުރަތަމައީ: ޝައިޠާނާއެވެ. އޭނާއަކީ ﷲ ނޫން ފަރާތްތަކަށް އަޅުކަންކުރުމަށް ދަޢުވަތުދޭ މީހާއެވެ. އެކަމުގެ ދަލީލަކީ ﷲ ތަޢާލާގެ އަންނަނިވި ވަޙީބަސްފުޅެވެ.\nأَلَمْ أَعْهَدْ إِلَيْكُمْ يَا بَنِي آدَمَ أَن لَّا تَعْبُدُوا الشَّيْطَانَ ۖ إِنَّهُ لَكُمْ عَدُوٌّ مُّبِينٌ ﴿٦٠﴾ وَأَنِ اعْبُدُونِي ۚهَـٰذَا صِرَاطٌ مُّسْتَقِيمٌ ﴿٦١﴾ [سورة يس ]\nމާނައީ: “އޭ އާދަމުގެދަރިންނޭވެ. ތިޔަބައިމީހުން ޝައިޠާނާއަށް އަޅުކަން ނުކުރުމަށް ތިމަންއިލާހު ތިޔަބައިމީހުންނަށް އަމުރުނުކުރައްވަން ހެއްޔެވެ. ހަމަކަށަވަރުން އޭނާޔަކީ ތިޔަބައިމީހުންނަށްހުރި، ފާޅުވެގެންވާ ޢަދާވާތްތެރިޔެކެވެ.  އަދި ތިޔަބައިމީހުން ތިމަންއިލާހަށް އަޅުކަންކުރާށެވެ. މިއީ ސީދާވެގެންވާ ތެދުމަގެވެ. ”\n* الطُّغْيَانُ ގެ މާނައަކީ: ޙައްދުފަހަނައަޅައިދިޔުމެވެ.\nالطَّاغُوْتُ އަކީ: ޙައްދުފަހަނައަޅާގޮސް، ހަމަކަށަވަރުން އޭނާއަކީ މީސްތަކުންގެ އިލާހެއްކަމުގައި ބުނާމީހާއެވެ. ނުވަތަ ހަމަކަށަވަރުން އޭނާއަށް ޣައިބުގެ ޢިލްމު އެނގޭކަމަށް ބުނާ މީހާއެވެ. ނުވަތަ ކައުނު ހިންގުމުގައި އޭނާއަށް ބާރުތަކެއް ލިބިގެންވާކަމަށް ބުނާ މީހާއެވެ. ނުވަތަ ﷲ ގެ ޝަރީޢަތްނޫން އެހެން ޝަރީޢަތަކަށް ތަބާވުމަށް މީސްތަކުންނަށް ދަޢުވަތުދޭ މީހާއެވެ.\n* އޭނާއަށް ބަޔަކު އަޅުކަންކުރާ ޙާލު، އެބައިމީހުން އެކުރާ އަޅުކަމާމެދު ނުރުހިގެން ހުންނަ މީހާއަށް ޠާޣޫތެކޭ ނުކިޔާނެއެވެ. މިޘާލަކަށް: މަލާއިކަތް ބޭކަލުންނާއި މަރްޔަމުގެފާނުގެ ދަރިކަލުން ޢީސާ – عليه السلام – އެވެ.\n* ޠާޣޫތުންގެ އެންމެ އިސް މީހަކީ ޝައިޠާނާއެވެ. އެހެނީ އޭނާއަކީ ﷲއަށް އަޅުކަންކުރުމުން މީސްތަކުން އެއްކިބާކުރުވާ، އަދި ޝިރުކުކުރުމާއި ކުފުރު މީސްތަކުންނަށް ޒީނަތްތެރިކޮށްދޭ މީހާއެވެ.\n* ޝައިޠާނާއަކީ އާދަމުގެ ދަރިންނާމެދު ނުހަނު ޢަދާވާތްތެރި މީހެކެވެ. އެހެނީ އޭނާވަނީ އެބައިމީހުންގެ ބަފާކަލުން (އާދަމު\n– عليه السلام -) ސުވަރުގެއިން ނެރެފައެވެ. އަދި އޭނާ ގޮވާލަނީ އޭނާގެ ޖަމާޢަތުގެ މީހުން ނަރަކައިގެ އަހުލުވެރިންގެ ތެރެއިންވުމަށެވެ.\n* އަކީ: الصِّرَاطُ المُسْتَقِيْمُ ހަމައެކަނި ﷲ އަށް އަޅުކަންކޮށް، ޝައިޠާނާއަށް އަޅުކަންކުރުމުން ދުރުހެލިވުމެވެ.\n1 الطَّاغُوْتُ އަކީ ކޮބާ؟\n2 އެންމެ ބޮޑު ޠާޣޫތަކަށް އިބިލީސްވީ ކީއްވެ ހެއްޔެވެ؟\n3 الصِّرَاطُ المُسْتَقِيْمُ އަކީ ކޮބާ؟\n4 އަންނަނިވި އާޔަތުގައި، ﷲ ތަޢާލާ އަހަރެމެންނަށް ނަހީކުރައްވާފައިވަނީ ކޮން ކަމެއް ހެއްޔެވެ؟ އަދި އަމުރުކުރައްވާފައިވަނީ ކޮންކަމަކަށް ހެއްޔެވެ؟


Mi Raajjeygai vakkan aanmeh nukureveyne, vakkamaa dhekolhah...\nމި ރާއްޖޭގައި ވައްކަން އާންމެއް ނުކުރެވޭނެ، ވައްކަމާއި ދެކޮޅަށް ނިކުންނަވާ: ރައީސް ނަޝީދު\nރައީސް ޔާމީން ހުންނެވީ ބާކީވެ ބަލިވެފައި\nކ. މާލެ6ސެޕްޓެންބަރ 2018 | ބުރާސްފަތި 05:27 7,101\nކޮޅުނބުގައި ރައީސް ނަޝީދު ބޭއްވި ނޫސްވެރިންގެ ބައްދަލުވުމެއްގެ ތެރެއިން - ރާއްޖެ އެމްވީ\nދިވެހި ރައްޔިތުންނަށް ބްރިޖް އޯކޭ ކަމަށާއި، ނަމަވެސް އޯކޭ ނުވަނީ މިއަދުގެ ސަރުކާރުން ހިންގާ ވައްކަންތައް ކަމަށް ވިދާޅުވެ ރައީސް އަބްދުﷲ ޔާމީނަށް ރައީސް މުހައްމަދު ނަޝީދުގެ ބަހުގެ ހޫނު ހަމަލާތަކެއް އަމާޒުކުރައްވައިފި އެވެ.\nގުޅިފައިވާ ޕާޓީތަކުން ހޮނިހިރު ދުވަހު ބާއްވާ ޖަލްސާއަށް ހުރިހާ ރައްޔިތުންވެސް ވަޑައިގެންނެވުމަށް ގޮވާލާ ރައީސް ނަޝީދު، ސައުންޑް ކްލައުޑް މެދުވެރިކޮށް އާންމުކުރެއްވި މެސެޖުގައި ވިދަޅުވީ، ރައީސް ޔާމީން ހުންނެވީ ބާކީވެ, ބަލިވެފައި ކަމަށެވެ. ދައްކަވާ ވާހަކަފުޅު ދެއުޅިޔެއް ނުވާ ކަމަށާއި، ކުރައްވާ ކަންކަން ދެކޮޅު ނުޖެހޭކަމަށް ރައީސް ނަޝީދު ވިދާޅުވި އެވެ.\nރައީސް ޔާމީންގެ ނަޒަރުގައި ތަރައްޤީއަކީ ބިޔަ ބޮޑު އިމާރާތެއްކަން ފާހަގަކޮށް ރައީސް ނަޝީދު ވިދާޅުވީ ރައީސް ޔާމީންގެ ނަޒަރުގައި ތަރައްޤީ ކުރަނީ ކޮންކްރީޓުން ކަމަށާއި، މިނަނީ ދަނގަޑާއި ބިއްލޫރިން ކަމަށެވެ. ދިވެހިރާއްޖޭގެ ރައްޔިތުންނަށް ބްރިޖް އޯކޭ ކަމަށާއި، ނަމަވެސް އޯކޭ ނުވަނީ ސަރުކާރުން ކުރާ ވައްކަންތައް ކަމަށް ނަޝީދު ވިދާޅުވި އެވެ.\n"އޯކޭ ނުވަނީ އދ.ގެ ޤަރާރުތަކާއި ހިލާފަށް، ވަގަށް ތެޔޮ އެތެރެކުރުމުގައި މިހާރު ކުރައްވާ ވައްކަން. ރާއްޖޭގެ ރައްޔިތުންނަށް އޯކޭ ނުވަނީ ނާޖާއިޒް ކަޅު ފައިސާ ރާއްޖޭގެ މާލީ އިދަރާތަކުން ދައުރުކުރުވައިގެން ތިޔަ ހިންގަވާ ޖަރީމާ." ރައީސް ނަޝީދު ވިދާޅުވި އެވެ.\nރައީސް ޔާމީންގެ ވެރިކަމުގައި ޤައުމީ އުފެއްދުންތެރިކަން އަހަރުން އަހަރަށް ދަށަށް ގޮސްފައިވާކަން ފާހަގަކުރައްވާ ވާހަކަ ދައްކަވަމުން ރައީސް ނަޝީދު ވިދާޅުވީ އެމްއެމްއޭގެ ހިިސާބުތައް އެކަމަށް ހެކިދޭ ކަމަށެވެ. ރައީސް ޔާމީންގެ ސަރުކާރުން ހެދި އެއްވެސް ކޮންޓްރެކްޓަކުން ލިބުނު އެންމެ ފްލެޓެއްވެސް ނެތްކަމަށާއި، މުޅިންވެސް ދޫކޮށްފައިވަނީ އެމްޑީޕީ ސަރުކަރުން އިމާރަތްކުރި ފްލެޓްތައް ކަމަށް ރައީސް ވިދާޅުވި އެވެ.\nރައީސް ނަޝީދުގެ ވާހަކަފުޅުގައި ވަނީ ރައީސް ޔާމީންގެ ބޯހިޔާވެހިކަމުގެ ސިޔާސަތަށްވެސް ވަރަށް ބޮޑަށް ފާޑުވިދާޅުވެފަ އެވެ. އެގޮތުން ސަރުކާރުން މިހާރު އެޅުމަށް ނިންމާފައިވާ ޓަވަރުތަކަށް އިޝާރަތްކުރައްވާ ރައީސް ނަޝީދު ވިދާޅުވީ 25 ބުރީގެ އިމާރާތެއްގެ 500 އަކަފޫޓުގެ ތަންކޮޅަކަށް ވަދެ ތިބުމަކީ ދިވެހި ރައްޔިތުންނަށް ހައްޤު މިންވަރު ނޫން ކަމަށެވެ. ރައީސް ޔާމީން ވަނީ އިންތިހާއަށް ރައްޔިތުން ދަރަނިވެރިކޮށް، ދަރުވާލާފައިކަމަށްވެސް ރައީސް ނަޝީދު ވދާޅުވި އެވެ.\n"ރާއްޖޭގެ ރައްޔިތުންނަށް އެ ދަރަނީގެ ބަދަލުގައި ލިބުނު އެއްޗެއް ނެތް. ރައީސް ޔާމީން. މަނިކުފާނުގެ އެނގުމާއި، ފެނުމާއި އިންތިޒާމްގެ ތެރެއިން ކިތައް މިލިއަން ޑޮލަރުގެ ސޮވެރިން ގެރެންޓީ ޗައިނާގެ ވިޔަފާރި ބޭންކްތަކަށް ދެއްވައިފިންތޯ. މަނިކުފާނަށް ރަނގަޅަށް އެނގިވަޑައިގަންނަވާނެ ރާއްޖޭގެ ރައްޔިތުންގެ ހަޒާނާއިން ތިޔަ ކުރައްވާ ކަންތައްތަކަކީ ދެކޮޅަށްޖެހޭނެ ކަންތައްތަކެއް ނޫން ކަން. މަނިކުފާނނު ތިޔަ މަސައްކަތްކޮށްދެއްވަނީ ޗައިނާގެ ލާދީނީ ޕީޕަލްސް ޕާޓީއަށް" އެމްޑީޕީގެ ރަައީސްކަންވެސް ކުރައްވާ ރައީސް ނަޝީދު ވިދާޅުވި އެވެ.


Falamadeege aguthakah badhaleh naadhey - vNews.mv\nފަލަމަޑީގެ އަގުތަކަކަށް ބަދަލެއް ނާދޭ\nއާމިނަތު ފައުޒާ 11 May 2019, 15:23\nދިވެހިންގެ ކެއުމުގެ ތެރޭގައި ފަލަމަޑީގެ ބާވަތްތަކަކީ ވެސް ވަރަށް ބޮޑަށް ބޭނުންކުރާ ބާވަތްތަކެވެ. ނަމަވެސް ފަލަމަޑި ލިބުން ދަތިވުމަކީ ވެސް އަބަދުވެސް ވިޔަފާރިވެރިންގެ ކަންބޮޑުވުމެކެވެ.\nފަލަމަޑީގެ ބާވަތްތަކުގެ ތެރެއިން އެންމެ މަދުން މާރުކޭޓުގައި ފެންނަން ހުރީ އަލައެވެ. ވިޔަފާރިވެރިން ބުނީ އަލަ ކިލޯއެއް ބާޒާރުގައި ލިބެން ހުރީ 80 ރުފިޔާއަށް ކަމަށެވެ. ވިޔަފާރިވެރިން ބުނީ އަލައިގެ އަގަށް ބަދަލު ނާންނަނީ އަލައަށް އޮތް ޑިމާންޑް ދަށްވުމާއި އަލަ މަދުން ބާޒާރުގައި ވިއްކަން ހުރުމުގެ ސަބަބުން ކަމަށެވެ.\nފަލަމަޑީގެ ބާވަތްތަކުގެ ތެރެއިން ބާޒާރުގައި އެންމެ ގިނައިން ލިބެންހުރީ ކައްޓަލަ އާއި ދަނޑިއަލުވި ކަންވެސް ވިޔަފާރިވެރިން ފާހަގަކުރެވެއެވެ. އެގޮތުން ދަނޑިއަލުވި ކިލޯއެއް ރޯދަމަހުގެ ފުރަތަމަ ދުވަހާއި އެއްގޮތަށް މިއަދުވެސް ހުރީ 30 ރުފިޔާ އަށް ކަމަށާއި އަދި ކައްޓަލަ ކިލޯއެއް ބާޒަރުގައި ހުރީ 40 ރުފިޔާ އަށް ކަމަށް ވިޔަފާރިވެރިން ބުނިއެވެ.\n"އެހާ ގިނައިން ނުވިކޭ ފަލަމަޑީގެ ބާވަތްތައް އެހެންވެ އަގަށް ވެސް މާބޮޑު ބަދަލެއް ނާދޭ" ވިޔަފާރިވެރި އެއް ކިޔައިދިނެވެ.\nބާޒާރުގައި ހުރި ތަފާތު އެހެން ބައެއް ބާވަތްތަކަށް ބަލާއިރު ދިވެހިން އާންމުކޮށް ބޭނުންކުރާ ބާވަތްތަކުގެ ތެރޭގައި ހިމެނޭ ކަށިކޭލުގެ އަގަށް ރޯދަ މަސް ފެށުނުފަހުން ބަދަލު އައިސްފައި ނުވާ ކަމަށްވެސް ވިޔަފާރިވެރިން ބުނެއެވެ. އެގޮތުން ކަށިކެޔޮ ވަކެއް މިއަދުވެސް ބާޒާރުގައި ވިއްކަން ހުރީ5ރުފިޔާ އަށެވެ.\nމީގެއިތުރުން ބާޒާރުގައި ކާށި ވިއްކަން ހުރި އަގަށް ބަލާއިރު ކާށި ވިއްކަނީ5ރުފިޔާ އާއި 20 ރުފިޔާއާ ދެމެދުގެ އަގެއްގައި ކަމަށް ވިޔަަފާރިވެރިން ބުނެ އެވެ.\nސިއްހީ މިންގަނޑާ ހިލާފުވެގެން 15 ތަނެއް ބަންދުކޮށްފި\nއަލަށް 86 މީހުން ޕޮޒިޓިވްވެއްޖެ، ބަލިން ފަސޭހަވީ 19 މީހުން\nގައިޑްލައިނާ ޚިލާފަށް ހުރުމުން އިއްޔެ 20 ތަނެއް ބަންދުކުރި\nޖޭއެސްސީއަށް އުއްމުކުލްސޫމް އައްޔަން ކުރައްވައިފި\nއިދާރާތަކުން އަމަލުކުރަންޖެހޭ އުސޫލު ރައީސް ކަނޑައަޅުއްވައިފި


Maleehu magaamun dhurukurumuge masahkai fashaifi\nކޮމިއުނިކޭޝަންސް މިނިސްޓަރު މުހައްމަދު މަލީހް ޖަމާލް -\nކޮމިއުނިކޭޝަންސް މިނިސްޓަރު މުހައްމަދު މަލީހް ޖަމާލް މަގާމުން ވަކިކުރުމުގެ މަސައްކަތް ދިވެހި ރައްޔިތުންގެ ޑިމޮކްރަޓިކް ޕާޓީ (އެމްޑީޕީ) ގެ ޕާލިމަންޓްރީ ގުރޫޕުން ފަށައިިފި އެވެ. މަލީހަކީ ޖުމްހޫރީ ޕާޓީގެ ސްލޮޓެއްގައި މިނިސްޓަރު ކަމުގައި ހުންނެވި ބޭފުޅެކެވެ.\nމަޖިލީހުގައި ސުޕަ މެޖޯރިޓީ އޮތް އެމްޑީޕީގެ މަޖިލިސް މެންބަރުންގެ ވަރަށް ބޮޑު ފާޑުކިޔުމެއް އަބަދުވެސް އަމާޒުވާ އެއް ބޭފުޅަކީ މިނިސްޓަރު މަލީހެވެ. މަލީހަކީ މަގާމުގެ މަސްއޫލިއްޔަތު އަދާ ކުރައްވާ ބޭފުޅެއް ނޫން ކަމަށް އެމްޑީޕީގެ މަޖިލިސް މެންބަރުން ވިދާޅުވެއެވެ. އަދި މަގާމުން އިސްތިއުފާ ދެއްވުމަށްވެސް އެ މެންބަރުން މީގެ ކުރިން ގޮވާލާފައިވެއެވެ. މީގެ އިތުރުން މަލީހު މަގާމުން ވަކިކޮށް ދިނުމަށް ރައީސް ސޯލިހަށްވެސް އެ މެންބަރުން ގޮވާލާފައިވެއެވެ.\nމަލީހު މަގާމުން ދުރުކުރުމުގެ މަސައްކަތްތަކެއް ފެށީ މިދިޔަ ހުކުރު ދުވަހު ޓީވީ ޝޯ އެއްގައި ބައިވެރިވެވަޑައިގެން މަޖިލީހުގެ މެންބަރުންނަށް މަލީހު ފާޑުވިދާޅުވުމުންނެވެ. އެ ވާހަކަތަކަށް ރައްދުދީ އެމްޑީޕީގެ މެންބަރުން ވަނީ ޓްވީޓްތަކެއްވެސް ކުރައްވާފައެވެ. އަދި މަލީހަށް އެެއްވެސް އިތުބާރެއް ނެތް ކަމަށް ވިދާޅުވެ ވަރަށް ބޮޑަށް ޒާތީވެ ބައެއް މެންބަރުން ޓްވީޓްވެސް ކުރެއްވިއެވެ. އެ ހުރިހާ ޓްވީޓްތައް މަޖިލީހުގެ ރައީސް އަދި އެމްޑީޕީގެ ރައީސް މުހައްމަދު ނަޝީދު ރިޓްވީޓްވެސް ކުރެއްވިއެވެ.\nމަލީހު މަގާމުން ވަކިކުރުމުގައި އިސްކޮށް ހުންނެވީ ގަލޮޅު ދެކުނު ދާއިރާގެ މެންބަރު މީކާއިލް އަހުމަދު ނަސީމެވެ. އޭނާ މިރޭ ކުރެއްވި ޓްވީޓެއްގައި ވިދާޅުވީ މިނިސްޓަރު އޮފް ކޮމިއުނިކޭޝަންސް ސައިންސް އެންޑް ޓެކްނޮލޮޖީގެ މަގާމުގައި ހުންނެވި މަލީހު ޖަމާލުގެ އިތުބާރުނެތް ކަމަށް މަޖިލީހުން ފާސްކޮށްދިނުމަށް އެދި އެމްޑީޕީ ޕާލަމެންޓްރީ ގްރޫޕަށް ހުށަހަޅައިފި ކަމަށެވެ.\nއޭނާ ވަނީ އެކަމަށް އެދި ހުށައެޅި ގަރާރުވެސް ޓްވީޓް ކުރައްވާފައެވެ. އެ ގަރާރުގައި މަލީހު މަގާމުން ދުރުކޮށް ދިނުމަށް އެދި އެމްޑީޕީ ޕީޖީގެ 10 މެންބަރަކު ސޮއިކޮށްފައިވެއެވެ. އެއީ މި މަސައްކަތުގައި އިސްކޮށް ހުންނެވި ގަލޮޅު ދެކުނު ދާއިރާގެ މެންބަރު މީކާއިލް އަހުމަދު ނަސީމް އާއި މާފަންނު މެދު ދާއިރާގެ މެމްބަރު އިބްރާހިމް ރަޝީދު (ބޮންޑަ) އާއި އުނގޫފާރު ދާއިރާގެ މެމްބަރު މުހައްމަދު ވަހީދު އާއި މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ އާއި ބިލެތްދޫ ދާއިރާގެ މެމްބަރު އަހުމަދު ހަލީމް އާއި ފޮނަދޫ ދާއިރާގެ މެމްބަރު މޫސާ ސިރާޖު އާއި މަޑަވެލި ދާއިރާގެ މެމްބަރު ހުސެއިން ފިރުޝާން އާއި ވެލިދޫ ދާއިރާގެ މެމްބަރު މުހައްމަދު އަބްދުﷲ ޝަފީގު އާއި ތޮއްޑޫ ދާއިރާގެ މެމްބަރު ހަސަން ޝިޔާންގެ އިތުރުން މައްޗަންގޮޅި އުތުރު ދާއިރާގެ މެމްބަރު މުހައްމަދު ރަޝީދު (ބޯދިގޭ) އެވެ.\nމީގެ ދެ އަހަރު ކުރިން އުފެދުނު ރައީސް ސޯލިހުގެ ސަރުކާރުގެ ހަތަރު މިނިސްޓަރަކު ވަނީ ބަދަލުވެފައެވެ. އެއީ އަމިއްލަފުޅަށް އިސްތިއުފާ ދެއްވި ތިން މިނިސްޓަރަކާއި މަގާމުން ވަކި ކުރެއްވި މިނިސްޓަރެކެވެ. އޭގެ ތެރޭގައި ހިމެނެނީ ޖުމްހޫރީ ޕާޓީއަށް ނިސްބަތްވާ ދެ މިނިސްޓަރުންނާއި އަދާލަތު ޕާޓީއަށް ނިސްބަތްވާ މިނިސްޓަރަކާއި މޯލްޑިވްސް ރިފޯމް މޫވްމަންޓަށް ނިސްބަތްވާ މިނިސްޓަރެކެވެ.\nއަދާލަތުގެ ސްލޮޓެއްގައި ޖެންޑާ މިނިސްޓަރަކަށް ހުންނެވި ޝިދާތާ ޝަރީފް އެ މަގާމުން އިސްތިއުފާ ދެެއްވީ އެމްޑީޕީގެ ޕީޖީން އިސްތިއުފާ ނުދީނަމަ މަޖިލިސް މެދުވެރިކޮށް ވަކި ކުރާނެ ކަމުގެ އިންޒާރު ދިނުމުންނެވެ. ފަހުން އެ ސްލޮޓް އަދާލަތަށް ނުދިނެވެ. އަދި އެމްއާރްއެމްގެ ސްލޮޓެއްގައި ހައުސިން މިނިސްޓަރަކަށް ހުންނެވި އައިމިނަތު އާތިފާ ޝަކޫރު އިސްތިއުފާ ދެއްވީ ސިއްހީ ހާލަތު ހުރި ގޮތުން ނަމަވެސް އެމްޑީޕީގެ ފިއްތުންތައް ވަރަށް ބޮޑަށް ކުރިމަތި ވެގެންނެވެ. އަލުން އެމްއާރްއެމް އިން ފޮނުވާ ނަމަކަށް އެ މަގާމުން ދެއްވަން ނިންމެވުމަށްފަހު ރައީސް މައުމޫން ބޭފުޅެއްގެ ނަން ފޮނުވަން ތައްޔާރުވެވަޑައިގެންފައިވަނިކޮށް ރައީސް ސޯލިހް ވަނީ ހައުސިން މިނިސްޓްރީ އުވާލައްވާފައެވެ. އޭގެ ފަހުން ޖުމްހޫރީ ޕާޓީގެ ސްލޮޓެއްގައި ހެލްތް މިނިސްޓަރަކަށް ހުންނެވި އަބްދުﷲ އަމީން އެ މަގާމުން އިސްތިއުފާ ދެއްވީ އޭނާގެ އިތުބާރު ނެތް ކަމުގެ މައްސަލަ އެމްޑީޕީގެ މެންބަރުން މަޖިލީހަށް ހުށައެޅުއްވުމުން އިސްތިއުފާ ދެއްވަން މަޖުބޫރުވެވަޑައިގަތުމުންނެވެ. ފަހުން އެ މަގާމު ޖޭޕީއަށް ނުދީ އެ މަގާމަށް އައްޔަން ކުރެއްވީ އެމްޑީޕީއަށް ނިސްބަތްވާ އަހުމަދު ނަސީމެވެ. މަގާމުން ވަކި ކުރެއްވީ ޓޫރިޒަމް މިނިސްޓަރު އަލީ ވަހީދެވެ. އޭނާގެ ބަދަލުގައި މިހާރު އެ މަގާމުގައި ހުންނެވީ ޖުމްހޫރީ ޕާޓީގެ ފަރާތުން ޑރ. އަބްދުﷲ މައުސޫމެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + ޖުމްހޫރީ ޕާޓީ މުހައްމަދު މަލީހު ޖަމާލް އިމްތިޔާޒު ފަހުމީ


Aishwariya aa vahtharu Pakistan meeheh\nއައިޝްވަރިޔާ އާ ވައްތަރު ޕާކިސްތާނު މީހެއް\nއާމްނާ (ވ) އަދި އައިޝްވަރިޔާ\nޕާކިސްތާނުގެ ޒުވާން އަންހެންކުއްޖެއް ކަމަށްވާ އާމްނާ އިމްރާން އަށް ސޯޝަލް މީޑިއާގައި ގިނަ ބައެއްގެ ސަމާލުކަން މިހާރު ވަނީ ހުއްޓިފަ އެވެ. ޚާއްސަކޮށް އައިޝްވަރިޔާ ރާއީގެ ފޭނުން އާމްނާ އާއި އައިޝްވަރިޔާ ވައްތަރު އެ ވާހަކަ ދައްކަމުން އެބަދެ އެވެ.\nއައިޝްވަރިޔާ އާ ވައްތަރު ކަމަށް ސޯޝަލް މީޑިއާގައި ވާހަކަ ދައްކަން ފެށުމުގެ ކުރިން އާމްނާއަކީ މީހުންނަށް އެހާ އެނގޭ އަންހެންކުއްޖެއް ނޫނެވެ. ނަމަވެސް މި ވާހަކަ ދެކެވެން ފެށުމާއެކު އާމްނާއަށް ވަނީ ބޮޑު މަޝްހޫރުކަމެއް ލިބިފަ އެވެ. ކުރިން އޭނާ ފޮލޯކުރާ ތިބެނީ 2،000 އެއްހާ މީހުން ނަމަވެސް އެއް ދުވަހުގެ ތެރޭގައި 15،000 މީހުން އޭނާ ފޮލޯ ކުރަން ފަށާފައި ވެއެވެ.\nއައިޝްވަރިޔާ އަކީ އިންޑިޔާ މީހަކަށް ވެފައި އާމްނާ އަކީ ޕާކިސްތާނު މީހަކަށް ވިޔަސް އޭނާ އާ އިންޑިޔާ އާ ވެސް ކޮންމެވެސް ކަހަލަ ގުޅުންތަކެއް އެބަ އޮތް ކަމަށް އާމްނާ ބުނެފައި ވެއެވެ.\n"އަހަރެންގެ ބައްޕައަކީ ޕާކިސްތާނު މީހެއް. ނަމަވެސް ބައްޕަގެ މައިންބަފައިންނަކީ އިންޑިޔާ ބައެއް. އަހަރެންގެ މަންމަ އާއި މަންމަގެ މައިންބަފައިންނަކީ އަފްޣާނިސްތާނު ބައެއް،" ޕާކިސްތާނު ނޫހަކަށް ދިން އިންޓަވިއު އެއްގައި އާމްނާ ބުންޏެވެ.\nއައިޝްވަރިޔާ އާ އާމްނާ ކިތަންމެ ވައްތަރަސް އޭނާ އަކީ ޕްރޮފެޝަންގެ ގޮތުން ބަލާއިރު މުޅިން ތަފާތު ކެރިއަރެއްގައި މަސައްކަތްކުރާ މީހެކެވެ.\n"އަހަންނަކީ އެމެރިކާގައި މެޑިކަލް ޕްރޮފެޝަނަލް އެއްގެ ގޮތުގައި މަސައްކަތްކުރާ މީހެއް. އަހަރެންގެ މަސައްކަތް ޚާއްސަވެފައިވަނީ ޑައެލިސިސް ކްލިނިކް ތަކަށް. އަހަރެންގެ އެއްބަނޑު އެއްބަފާގައި ތިބި ތިން ބޭންނަކީ ވެސް މެޑިކަލް ދާއިރާގައި މަސައްކަތް ކުރާ ބައެއް،" އާމްނާ ބުންޏެވެ.\nނަމަވެސް އައިޝްވަރިޔާ އާއި އޭނާ ވައްތަރުކަމުން މީހުން އެ ވާހަކަ އެހާ ބޮޑަށް ދައްކަމުންދާތީ އާމްނާ ވެސް ހުރީ އެކަމާ ވަރަށް މަޖާ ވެފަ އެވެ. ނަމަވެސް މިއީ އޭނާއަށް އާ ކަމެއް ވެސް ނޫން ކަމަށް އާމްނާ ބުންޏެވެ.\nފުރާވަރަށް އަރައިގެން އައި ދުވަސްވަރު ވެސް އޭނާ އާ އައިޝްވަރިޔާ އާ ވަރަށް ވައްތަރޭ އޭނާ ފެންނަ މީހުން ބުނާ ކަމަށް އާމްނާ ބުންޏެވެ.\nއެހެންވެ އެންމެ ކުރިއްސުރެ ވެސް އައިޝްވަރިޔާގެ ފިލްމުތައް ބަލަން ވެސް އާމްނާ ލޯބި ކުރެ އެވެ.\n"އަހަންނަށް އައިޝްވަރިޔާގެ "ދޭވްދާސް"، "މުހައްބަތޭން"، "ހަމް ދިލް ދޭ ޗުކޭ ސަނަމް" އަދި "އުމްރާއޯ ޖާން" ވަރަށް ރީތި. އެ ފިލްމުތަކުގައި އައިޝްވަރިޔާ ވަރަށް ރީތި،" އާމްނާ ބުންޏެވެ.\nއައިޝްވަރިޔާ އާއި އާމްނާ ވައްތަރުކަމުން އޭނާ މަޝްހޫރުވީ ވަރުން ޕާކިސްތާނު ފިލްމު އުފައްދާ ބައެއް މީހުން ވެސް އޭނާއަށް ފިލްމުތައް ވެސް ހުށަހަޅަމުންދާ ކަމަށް ވެސް އާމްނާ ބުންޏެވެ.\nއައިޝްވާރިޔާ ރާއީ ޕާކިސްތާން\nއަބީޝެކާއި އައިޝްވަރިޔާ ރާއްޖޭގައި\nއައިޝްވަރިޔާގެ ހުރިހާ ވަގުތެއް އާރާދިޔާއަށް\nއައިޝްވަރިޔާ އެޅި ހެދުމަކަށް މަލާމާތް\nފަވާދާއި މާހިރާގެ ރީތި ޑްރާމާ "ހަމްސަފަރް"އަށް 10 އަހަރު


ވަރުގަދަ ޓިކި ޓަކާ- ސްޕޭންގެ މައްޗަށް ރަޝިއާއިން ކުރިހޯދައިފިމިކަލް ނޫސް\nމުބާރާތް ބޭއްވެ ރަޝިއާ އިން މުބާރާތުގެ ކުއާރޓަރ ފައިނަލަށް ފޮޓޯ: ފީފާ\nވަރުގަދަ ޓިކި ޓަކާ- ސްޕޭންގެ މައްޗަށް ރަޝިއާއިން ކުރިހޯދައިފި\n2 ޖުލައި 2018, 2:04 |\nފުޓުބޯޅައި ގައި ކުރު ޕާސްތަކާއެކު(ޓިކި-ޓަކާ) މޮޅު ކުޅުމެއް ކުޅޭ ވަރުގަދަ ސްޕޭންގެ މައްޗަށް ޕެނަލްޓީގައި ކުރި ހޯދައި ރަޝިއާއިން މުބާރާތުގެ ކުއާރޓަރ ފައިނަލަށް ދަތުރުކޮށްފިއެވެ. އަމިއްލަ ގައުމުގައި ރަޝިއާ އިން ކުޅޭ ވޯލްޑްކަޕް ފުޓުބޯޅަ މުބާރާތުގެ ކުއާރޓަރ ފައިނަލުން ޖާގަ ހޯދީ ދެވަނަ ބުރުގައި ސްޕޭނާއި ދެކޮޅަށް މިރޭ ކުޅުނު މެޗު 1-1 ން އެއްވަރުވެ އިތުރު ވަގުތުގެ ދެ ހާފުގައި ވެސް ގޯލެއް ނުޖެހުމުން ޕެނަލްޓީގައި 4-3ން މޮޅުވެގެންނެވެ.\nމެޗުގެ 12 ވަނަ މިނިޓްގައި ސްޕޭނަށް ލިބުނު ހިލޭ ޖެހުމެއްގައި ސާޖިއޯ ރާމޯސްގެ ހަމަލާއެއްގައި ރަޝިއާ ކުޅުންތެރިއެއްގެ އަތުން ބައިކޮޅަށް ގޯލެއް ވަދެ ސްޕޭނަށް މެޗުގެ ލީޑު ލިބުނު ނަމަވެސް ފުރަތަމަ ހާފު ނިމުމުގެ ކުރިން ރަޝިއާގެ ކޯނަރެއްގައި ޑިފެންޑަރު ޖެރާޑް ޕީކޭ އަތުގައި ބޯޅަ ޖެހުމުން ލިބުނު ޕެނަލްޓީ ރަޝިއާއަށް ގޯލަކަށް ހަދައިދިނީ އެޓީމުގެ ޑީޒިއުބާ އެވެ.\nއެއްވަރު ވެގެން މެޗު ނިމުމުން ކުޅުނު 15 މިނިޓްގެ ދެ ހާފުގައި ވެސް މޮޅަށް ކުޅުނީ ސްޕެއިނުންނެވެ. ނަމަވެސް މާ އެދެވޭ ހަމަލާއެއް އިދިކޮޅު ގޯލަށް ދެވިފައެއް ނުވެއެވެ.\nޕެނާލްޓީގައި ރަޝއާއަށް ކުރި ލިބުނި 4-3ން ނެވެ. ސްޕެއިންގެ ދެ ޕެނަލްޓީ ރަޝިއާގެ ގޯލްކީޕަރު އިގޯ އެކިންފީވް ވަނީ ދިފާޢުކޮށް ފައެވެ. ރަޝިއާ އިން ޖެހި4ޕެނަލްޓީ ވެސް ވަނީ ގޯލަށް ވައްދާލާފައެވެ. މި މެޗުގެ މޮޅު ކުޅުންތެރިއަކީ ރަޝިއާގެ ގޯލްކީޕަރެވެ.\nޕެނަލްޓީަގއި ޑެންމާކު 3-2ން ބަލިކޮށް ކްރޮއޭޝިއާ ކްއާރޓަރ ފައިނަލަށް\nމިރޭގެ ދަވަނަ މެޗުގައި ކްރޮއޭޝިއާއާއި ޑެންމާކު ބައްދަލުކުރި މެޗުގެ ފުރަތަމަ މިނިޓްގައި ޑެންމާކްގެ ޔޯގެންސަން ގޯލެއް ޖަހައި ޑެންމާކަށް ލީޑު ނަގައިދިނެވެ. ނަމަވެސް އެއިގެ3މިނިޓް ފަހުން ކްރޮއޭޝިއާގެ މެންޒުކިޗު ގޯލެއް ޖަހައި މެޗުގެ ނަތީޖާ 1-1 ން އެއްވަރު ކުރިއެވެ.\nދެވަނަ ހާފުގައި ދެޓީމުން ވެސް ހަމަލާތަކެއް ދިން ނަމަވެސް ގޯލެއް ކާމިޔާބު ނުކުރެވި އިތުރު ވަގުތަށް މެޗު ދިޔައެވެ. އިތިރު ވަގުތުގެ ދެފާހުގެ ތެރެއިން ފަހު ހާފުގައި ކްރޮއޭޝިއާ އަށް ލިބުނު ޕެނަލްޓީ ކެޕްޓަން މޮޑަރިޗު ފޮނުވާލުމުން ޑެންމާކްގެ ކީޕަރ ޝޫމައިކަލް ދިފާޢުކޮށް މެޗުގެ އުއްމީދު އާކޮށްދިނެވެ.\nމިރޭގެ ދެވަނަ މެޗުގައި ވެސް ނަތީޖާ ނެރެން ޖެހުނީ ޕެނަލްޓީ ޖަހައިގެންނެވެ. ޕެނަލްޓީގައި ފުރަތަމަ ދެ ޓީމުން ވެސް ޖެހި ދެ ޕެނަލްޓީ އިދިކޮޅު ކީޕަރުން ދިފާޢު ކުރިއެވެ. ނަތީޖާ ނެރުމަށް ޖެހި5ޕެނަލްޓީގެ ތެރެއިން ޑެންމާކުން ޖެހި3ޕެނަލްޓީ ކްރޮއޭޝިއާގެ ކީޕަރު ދިފާޢު ކުރިއެވެ. އަދި ޑެންމާކްގެ ކީޕަރު ވެސް ދެ ޕެނަލްޓީ ދިފާޢު ކުރިއެވެ.\nޕެނަލްޓީގައި ކްރޮއޭޝިއާ އަށް ކުރި ލިބުނީ ފަހު ޕެނަލްޓީ ރަކިޓިޗް ވައްދާލުމުން 3-2 ން ނެވެ. މިމެޗުގެ މޮޅު ކުޅުން ތެރިއަކީ ޑެންމާކްގެ ގޯލް ކީޕަރ ޝޫމައިކަލް އެވެ.\nމާދަމާ ކުޅޭ މެޗުގައި ބައްދަލު ކުރާނީ:\n19:00 ގައި ބްރެޒިލް މެކްސިކޯ\n23:00 ގައި ޖަ÷ާން ބެލްޖިއަމް އެވެ.\nމިއަދު މޮޅުވުމުން ކުއާރޓާރ ފައިނަލުގައި ކްރޮއޭޝިއާ ކުޅެންޖެހޭނީ ރަޝިއާ އާއި ދެކޮޅަށެވެ.


Aakko Da Grande ah soi kohfi\nއާއްކޮ ދަ ގްރޭންޑޭއަށް ސޮއި ކޮށްފި!\nއަހްމަދު އިމާޒު (ކ) ---\nމިދިޔަ ތިން އަހަރު މާޒިޔާއަށް ކުޅުނު، ވިންގާ އަހްމަދު އިމާޒު 'އާއްކޮ' ފުރަތަމަ ޑިވިޝަންގައި މުޅިން އަލަށް ވާދަ ކުރާ ދަ ގްރޭންޑް ސްޕޯޓްސް ކުލަބަށް ސޮއި ކޮށްފި އެވެ.\nމިދިޔަ އަހަރު ދެ ވަނަ ޑިވިޝަންގެ ޗެމްޕިއަންކަން ހޯދައި، ދަ ގްރޭންޑޭއިން ފުރަތަމަ ޑިވިޝަންގެ ޖާގަ ޔަގީންކުރި ފަހުން، އެ ޓީމުން ދަނީ ފުރަތަމަ ޑިވިޝަނަށް ހާއްސަ ޕްލޭނެއްގެ ދަށުން ތައްޔާރު ވަމުންނެވެ.\nމިދިޔަ މަހު ނިމިގެން ދިޔަ، ޔޫތު ޗެމްޕިއަންޝިޕްގައި ވެސް ވާދަ ކުރި، ދަ ގްރޭންޑޭ ޓީމުގައި ހުނަރުވެރި ޒުވާން ކުޅުންތެރިން ގިނަ އެވެ. އާ ސީޒަނަށް ތައްޔާރު ވުމަށް އެ ޓީމުން އެޅި އެންމެ މުހިންމު ފިޔަވަޅަކީ، ތަޖުރިބާކާރު ކޯޗް އިސްމާއީލް މަހްފޫޒް 'އިންމަ' އެ ޓީމުގެ ކޯޗު ކަމަށް ހަމަޖެއްސުމެވެ.\nކުރިން ގައުމީ ޓީމުގެ އެސިސްޓެންޓް ކޯޗުކަންވެސް ކުރި، އިންމަ ވަނީ، މާޒިޔާއިން ފުރަތަމަ ޑިވިޝަންގައި އަލަށް ވާދަ ކުރިއިރު އެ ޓީމުގައި ކާމިޔާބު މަސައްކަތެއް ކޮށްފަ އެވެ. ޒުވާން ކުޅުންތެރިންނާއެކު ނިކުމެ ވަރުގަދަ ޓީމުތަކާ ދެކޮޅަށް ރަނގަޅު ނަތީޖާތަކެއް ނެރުނެވެ. އޭނާ ވަނީ 2012 ވަނަ އަހަރުގެ އެފްއޭ ކަޕު މާޒިޔާއަށް ހޯދައިދިފަ އެވެ.\nއާއްކޮ، ދަ ގްރޭންޑޭއަށް ސޮއި ކުރީ ތިން އަހަރު ދުވަހަށެވެ. މާޒިޔާގައި ހޭދަ ކުރި ތިން އަހަރުގައި އޭނާ ވަނީ މޮޅު ކުޅުމެއް ދައްކާފަ އެވެ. މާޒިޔާގައި އޭނާގެ ކުޅުން އެންމެ ފަނޑުކޮށް ފެނުނީ 2017 ވަނަ އަހަރު މެދު ތެރޭގަ އެވެ. އެކަމާ ގުޅިގެން ގައުމީ ޓީމުގެ ޖާގަވެސް އޭނާއަށް ގެއްލުނެވެ.\nއެހެންނަމަވެސް، މިދިޔަ އަހަރު އަލުން ކުޅުން ރަނގަޅުކޮށް، ސާފް ޗެމްޕިއަންޝިޕަށް ދިޔަ ގައުމީ ޓީމުގެ ސްކޯޑުގައިވެސް އާއްކޮ ވަނީ ހިމެނިފަ އެވެ. ހދ. ނޭކުރެންދޫއަށް ނިސްބަތްވާ ކުޅުންތެރިޔާއަކީ، އަރިމަތިން ސްޕީޑް ބާރު ހަލުވި ކުޅުންތެރިޔެކެވެ.\nޑިފެންޑަރު ސާމިރު މާޒިޔާއަށް ސޮއި ކޮށްފި\nލިޔުން ނުލިބުމުން ގްރީންގެ ފޯވަޑު ދޫކޮށްލައިފި\nދާދު މާޒިޔާގައި މަޑުކޮށްފި


Ras Online - ޓީޗަރު ދަރިވަރަކާއެކު ޖިންސީގުޅުން ހިންގިމައްސަލައެއް ބަލަނީ؛ އިތުރު ކުދިންނަށްވެސް ޖިންސީ ހާނިއްކަ ލިބުނު\nޓީޗަރު ދަރިވަރަކާއެކު ޖިންސީގުޅުން ހިންގިމައްސަލައެއް ބަލަނީ؛ އިތުރު ކުދިންނަށްވެސް ޖިންސީ ހާނިއްކަ ލިބުނު\nޒަހީނުއްދީން ސަޢީދު 10 ޖޫން 2021 - 23:23\nރާއްޖޭގެ ރަށެއްގައި ޓީޗަރަކު އޭނާގެ ދަރިވަރަކާއިއެކު ޖިންސީގުޅުން ހިންގި މައްސަަލައެއް ތަހުގީގު ކުރަމުންދާ ކަމަށާއި އެ ޓީޗަރުގެ ސަބަބުން އިތުރު ކުދިންތަކަކަށްވެސް ޖިންސީ ހާނީއްކަ ލިބިފައިވާ ކަމަށް ފުލުހުންގެ އިދާރާ އިން މިރޭ ބުނެފި އެވެ.\nފުލުހުންގެ އިދާރާއިން ބުނީ، އިތުބާރުހުރި މަގާމެއްގައި ހުރެ 16 އަހަރުގެ ފިރިހެން ކުއްޖަކަށް 25 އަހަރުގެ އަންހެނަކު ޖިންސީ ގޯނާކުރިކަމަށް ތުހުމަތުކުރެވޭ މައްސަލައެއް އިއްޔެ ފުލުހުންނަށް ހުށަހެޅިފައިވާ ކަމަށެވެ. އަދި އޭނާގެ ސަބަބުން އިތުރު ކުދިންތަކެއްވެސް ޖިންސީ ހާނީއްކައަށް ހުށަހެޅިފައިވާ ކަމަށް ބެެލެވޭ ކަމަށް ފުލުހުން މައުލޫމާތުދެއެވެ.\nފުލުހުން ބުނީ އެ މައްސަލަ ޖެންޑާ މިނިސްްޓްރީންނާއި ފުލުހުން ތަހުގީގުކުރަމުން އަންނަ ކަމަށެވެ. އެހެންނަމަަވެސް އަދި މިހާތަނަށް އެކަމުގައި އެއްވެސް މީހަކު ހައްޔަރުކޮށްފައި ނުވާކަމަށް ފުލުހުން ބުނެ އެވެ.\nމިހާދިސާ ހިގާފައިވަނީ ރާއްޖޭގެ އުތުރު ރަށެއްގައެވެ. މައުލޫމާތު ލިބިފައިވާގޮތުގައި ދަރިވަރުންތަކަކަށް ޖިންސީ ގޯނާކުރި ކަމަށް ތުހުމަތުކުރެވޭ ޓީޗަރު ފުލުހުންގެ ހިމާޔަތުގައި މިހާރު ވަނީ އެހާދިސާ ހިނގި ރަށުން ބާލާފައެވެ.


Fuluhun Fiyavalhu Neylhumuge Natheeja,6Meehun Maraalaifi - Vaguthu\nފުލުހުން ފިޔަވަޅު ނޭޅުމުގެ ނަތީޖާ، ހަ މީހުން މަރާލައިފި\nވައިޓް ލޯމަން ޖޯންސަންގެ މައްސަލައެއް މީގެ ފަސް އަހަރު ކުރިން އޭނާގެ އަނބިމީހާ ފުލުހުންނަށާއި ކޯޓަށް ހުށަހެޅިއެވެ. އެއީ އަނބިމީހާ މަރާލުމަށް މަސައްކަތްކޮށް ފިރިހެން ދަރިފުޅު ރަހީނު ކުރި މައްސަލައެކެވެ. ނަމަވެސް ވައިޓްގެ މައްސަލައެއްގެ ތަޙްޤީޤު ފެށުން ފިޔަވައި އިތުރު ކަމެއް ފުލުހުން ނުކުރިއެވެ.\nވައިޓް އޭނާގެ އަނބިމީހާ މަރާލަން މަސައްކަތްކޮށް ދަރިފުޅު ރަހީނު ކުރި މައްސަލަ ފުލުހުން ފައިލް ކުރީއެވެ. ވައިޓްގެ މައްޗަށް ދައުވާ ކުރަން ބޭނުން ނުވާކަމަށް ފުލުހުން ޕްރޮސެކިއުޓަރުންނަށް އެނގުމުން މައްސަލަ އޮބިގެން ދިޔައީއެވެ.\nއޭގެ ފަހުން މިދިޔަ ހަފްތާގައި ވައިޓް ވަނީ ބަޑި ޖަހާ ހަމީހުން މަރާލުމަށް ފަހު އަމިއްލަ އަށް މަރުވެފައެވެ.\nވައިޓްގެ ކައިރިން މިހާރު ވަރިވެފައިވާ އަނބިމީހާ މީޑިއާ އަށް މައުލޫމާތު ދެމުން ބުނީ ހަމީހުންގެ ފުރާނަ ވައިޓްގެ ސަބަބުން ގެއްލުމުގެ ޒިންމާ ފުލުހުން ވެސް އުފުލަން ޖެހޭނެ ކަމަށެވެ.\nއަނބިމީހާ މަރާލަން މަސައްކަތްކޮށް ދަރިފުޅު ރަހީނު ކުރުމުން ވައިޓް ހައްޔަރުކޮށް އޭނާގެ މައްޗަށް ޝަރީޢަތް ހިނގި އަދަބު ކަނޑައެޅުނު ނަމަ ހަމީހުންގެ ފުރާނަ ދުއްވާލުމުގެ މެދުވެރިޔަކަށް އޭނާ ނުވީސް ކަމަށް ގިނަ ބަޔަކު ދަނީ ބުނަމުންނެވެ.\nފުލުހުން ވެސް ވަނީ ވައިޓް ކުރި ކުށް ކުރިން އެކަށީގެންވާ ގޮތެއްގައި ތަޙްޤީޤު ކުރެވިފައި ނުވާކަމަށް އެއްބަސްވެފައެވެ. ނަމަވެސް އެކަން މެދުވެރިވި ސަބަބުން އިތުރަށް ބަލައި ފުލުހުންނާއި މެދު ފިޔަވަޅު އެޅުމުގެ ވިސްނުމެއް ނެތްކަމަށް ފުލުހުން ވަނީ ބުނެފައެވެ.\nޖޫން 13, 2018 22:19\nޚަބަރު ކިޔައިކިޔައި ވެސް މީ ކޮން ގައުމެއްގެ މީހެއްކަމެއް ނޭނގުނު.\n5 ކާފު ހަމަނުވާތީ ޚަބަރުގަ ތަންކޮޅެއް ލޮނު މަޑު.


King salman misskithuge fahu masakaiythah Saudhi vafudhun balaifi | Mihaaru\nކިންގް ސަލްމާން މިސްކިތުގެ ފަހު މަސައްކަތްތައް ސައުދީގެ ވަފުދުން ބަލައިފި\n28 އޮކްޓޯބަރ 2019 - 15:20 19 comments\nއެ ވަފުދުގެ ބޭފުޅުން ރާއްޖޭގެ އިސްލާމިކް މިނިސްޓަރު ޑރ. އަހުމަދު ޒާހިރާ އެކު މިއަދު އެ މިސްކިތަށް ވަޑައިގެން ވަނީ އެންމެ ފަހުގެ މަސައްކަތްތައް ބައްލަވާލައްވައިފަ އެވެ. ނިމުމަކާ ގާތްވެފައިވާ އެ މިސްކިތާ ގުޅޭ އެންމެ ފަހުގެ މައުލޫމާތު މިނިސްޓަރު ވަނީ އެ ބޭފުޅުންނަށް ދެއްވައިފަ އެވެ. މި ވަފްދަކީ ރާއްޖޭގެ ދީނީ އިލްމުވެރިންނަށް ވޯކްޝޮޕެއް ބޭއްވުމަށް ސައުދީ އިސްލާމިކް މިނިސްޓްރީ ފޮނުއްވި ބޭފުޅުންތަކެކެވެ.\nހަ ބުރި އަށް ހަދާ އެ މިސްކިތުގައި މިހާރު ކުރަމުން އަންނަނީ ނިންމުމުގެ މަސައްކަތްތަކެވެ. މިސްކިތުގެ ވަށާ ފާރުގެ ބޮޑު ބައެއް ވެސް ވަނީ ނިމިފަ އެވެ. ޖާގައިގެ ގޮތުން ތަނަވަސް އެ މިސްކިތަކީ ރާއްޖޭގައި ހަދާ އެންމެ ބޮޑު މިސްކިތެވެ.\nސައުދީ ވަފުދުގެ ބޭފުޅުންނާއެކު އިސްލާމިކް މިނިސްޓަރު ޑރ. ޒާހިރު މިސްކިތުގެ މަސައްކަތްތައް ބައްލަވާލައްވަނީ-- ފޮޓޯ: އިސްލާމިކް މިނިސްޓްރީ\nތުރުކީގެ ކުންފުންޏަކުން އިމާރާތް ކުރާ އެ މިސްކިތް މި އަހަރު ކުރީކޮޅު ހުޅުވުމަށް ކުރިން އޮތީ ނިންމައިފަ އެވެ. ނަމަވެސް ފައިސާ ލިބުމުގައި ދަތިތަކެއް އުޅޭތީ މަސައްކަތްތައް ލަސްވީ އެވެ. މިހާރު އަނެއްކާ ވެސް ބާރު ސްޕީޑުގައި މަސައްކަތްތައް އަންނަނީ ކުރަމުންނެވެ.\nއެ މިސްކިތުގެ އަގަކީ 24 މިލިއަން ޑޮލަރު (370 މިލިއަން ރުފިޔާ) އެވެ. އެ މިސްކިތުގެ މަސައްކަތް ފެށީ މީގެ ތިން އަހަރު ކުރިންނެވެ.\n- މަލްޓި ޕާޕަސް ހޯލެއް\n- ގުރުއާނާ ބެހޭ މަރުކަޒު އެ މިސްކިތަށް ބަދަލުކުރެވޭނެ\n- ދުނިޔޭގެ ފެންވަރުގެ ލައިބްރަރީއެއް\n- ސެމިނާތައް ބާއްވާނެ ކްލާސްރޫމްތައް އެ މިސްކިތަކީ ޖާގަ ތަނަވަސް އެއްފަހަރާ 6،000 މީހުންނަށް ނަމާދު ކުރެވޭނެ މިސްކިތެއް ކަމަށް ހައުސިން މިނިސްޓްރީން ވަނީ ބުނެފަ އެވެ.\nއިތުރު ލިޔުންތައް އިސްލާމިކް މިނިސްޓްރީ ރާއްޖެ-ސައުދީ ކިންގް ސަލްމާން މިސްކިތް ޑރ. އަހުމަދު ޒާހިރު، އިސްލާމިކް މިނިސްޓަރު


Market agu thah: Miadhu aamukoh hurihaa ehcheh ge aguves heyo\nލޯކަލް މާރުކޭޓް --\nމާރުކޭޓު އަގުތައް: މިއަދު އާއްމުކޮށް ހުރިހާ އެއްޗެއްގެ އަގުވެސް ހެޔޮ\nމި ރޯދަމަހުގެ އެހެން ދުވަސްތަކަށްވުރެ، މިއަދު ލޯކަލް މާރުކޭޓްގައި ތަކެތީ އަގުތަށް ހެޔޮވެއްޖެ އެވެ.\nމިއަދު ބާޒާރުގައި ފަޅޯ ކިލޯއެއް އުޅެނީ 30ރ އަށެވެ. ފަޅޯ ވެސް އާއްމުކޮށް ވިއްކާފައިވަނީ 20ރ އާއި 35ރ އާ ދެމެދުގެ އަގުތަކުގަ އެވެ. ނަމަވެސް މިއަދު މާރުކޭޓްގައި ފަޅޯ މަދުވެފައި ވާތީ ފަޅޮލުގެ އަގު ވަނީ ކުޑަކޮށް މައްޗަށް ޖެހިފަ އެވެ.\nމިއަހަރުގެ ރޯދަމަސް ދެބައިވީއިރު، ބާޒާރުގެ އަގުތައް އެއްވަރެއްގައި ހުރި ނަމަވެސް، ކުރިން އަގު ބޮޑުކޮށް ވިއްކި ބައެއް ތަކެތި ވަރަށް ބޮޑު ތަނުން އަގުހެޔޮ ވެފައިވާކަން ފާހަގަކުރެވެ އެވެ.\nމި ރޯދަ މަހު އަގުތަކުގައި އެންމެ ބޮޑު ތަފާތެއް އަންނަމުންދާ ލެޓިއުސް ކިލޯއެއް މިއަދު 40ރ އަށް ލިބެއެވެ. އާއްމުކޮށް ލެޓިއުސް ކިލޯއެއް މިރޯދަމަހު ވިއްކަމުންދިޔައީ 70ރ އާއި 80ރ އާދެމެދުގެ އަގުތަކުގަ އެވެ. އަދި ރޯދަމަސް ފެށުނުއިރު، ލެޓިއުސް ކިލޯއެއް 150ރ އާއި 120ރ އާ ދޭތެރޭގެ އަގުތަކުގައި ވިއްކާފައި ވެއެވެ.\nމިރޯދަމަހުގެ ފުރަތަމަ ދުވަހު ކަނޑޫދޫ މިރުސް، 100 ގްރާމް ވިއްކީ 100ރ އަށެވެ. ނަމަވެސް ޖެހިގެން އައި ދުވަހު ރާއްޖެއިން ބޭރުން މިރުސް އެތެރެ ކުރުމުން އަގު ވަނީ ހެޔޮވެފަ އެވެ. މިއަދު ކަނޑޫދޫ މިރުސް، 100 ގްރާމް 45ރ އަށް ވެސް ލިބެއެވެ. އަދި ބޭރު ގައުމުތަކުން އެތެރެކޮށްފައިވާ މިރުހާއި ދިވެހި އެހެން ރަށްތަކުން ގެނެސްގެން ވިއްކާ މިރުސް 100 ގްރާމް 15ރ އަށް ވެސް ލިބެން އެބަހުއްޓެވެ.


vnews - Preston aa dhekolhah nereynee varu gadha squad eh: Wenger\nޕްރެސްޓަންއާ ދެކޮޅަށް ނެރޭނީ ވަރުގަދަ ސްކޮޑެއް: ވެންގާ\nކޯޗު އާސެން ވެންގާ--\nއިނގިރޭސި އެފްއޭ ކަޕްގެ ތިން ވަނަ ބުރުގަިއ މިރޭ ޕްރެސްޓަންއާ ދެކޮޅަށް ކުޅޭ މެޗުގައި އާސެނަލްއިން ނެރޭނީ ވަރުގަދަ ސްކޮޑެއް ކަމަށް ކޯޗު އާސެން ވެންގާ ބުނެފި އެވެ.\nއާސެނަލްގެ ކޯޗު ވެންގާ ބުނީ، އިނގިރޭސި ލީގުގައި އެންމެ ފަހުން ބޯންމައުތާ ދެކޮޅަށް ކުޅުނު މެޗް 3-3 ލަނޑުން އެއްވަރުވެ ގިނަ ފާޑުކިޔުންތަކެއް ޓީމަށް އަމާޒުވިނަމަވެސް، މިރޭގެ މެޗަށް ނުކުންނާނީ މުޅިން އާހިތްވަރަކާއެކު ކަމަށެވެ. އަދި މިރޭގެ މެޗް ރަށުން ބޭރުގައި ކުޅެންޖެހުމަކީ މައްސަލައެއް ނޫން ކަމަށް ވެސް ވެންގާ ބުންޏެވެ.\n"މިރޭގެ މެޗް އަހަރުމެންނަށް ވަރަށް މުހިންމު. މެޗަށް ޓީމް ނުކުންނާނީ ވަރުގަދަ ސްކޮޑަކާއެކު. އެފްއޭ ކަޕަކީ ކޮންމެ ސީޒަނެއްގައި ވެސް އަހަރުމެންގެ އެންމެ ބޮޑު އެއްޓާގެޓް. އަދި މިރޭގެ މެޗް ރަށުން ބޭރުގައި ކުޅެންޖެހުމަކީ މައްސަލައެއް ނޫން" ކޯޗު އާސެން ވެންގާ ބުންޏެވެ.\nއާސެނަލްއިން ޖުމްލަ 12 ފަހަރު އެފްއޭ ކަޕް ހޯދާފައިވާއިރު، އޭގެ ތެރެއިން ހަ ފަހަރު އެ ޓީމުން ތަށި އުފުލާލީ ވެންގާގެ ކޯޗުކަމުގަ އެވެ. ވެންގާ އަކީ މިމުބާރާތުގެ އެންމެ ކާމިޔާބު އެއް ކޯޗެވެ.\nޕްރެސްޓަން އާއި އާސެނަލް ބައްދަލުކުރާ މެޗް ފަށާނީ ރާއްޖެ ގަޑިން މިރޭ 22:30 ގަ އެވެ.


އެސްއެމްއީ ބޭންކު މެދުވެރިކޮށް 90 ރަށަކަށް ލޯނު ދޫކުރެވިއްޖެ: މިނިސްޓަރ ފައްޔާޒު – Haftha\nSun,5July, 2020, 1:22 am\nއެސްއެމްއީ ބޭންކު މެދުވެރިކޮށް ރާއްޖޭގެ 90 ރަށަކަށް ލޯނު ދޫކޮށްފައިވާކަމަށް އިކޮނޮމިކް މިނިސްޓަރ ފައްޔާޒު އިސްމާއިލް ވިދާޅުވެއްޖެއެވެ.\nއެސްއެމްއީ ބޭންކަކީ ކުދި ވިޔަފާރިއާއި މެދު ފަންތީގެ ވިޔަފާރިތަކަށް އަމާޒްކޮށްގެން ރާއްޖޭގައި ހުޅުވި ފުރަތަމަ މާލީ އިދާރާއެވެ. ޕީއެސްއެމް ނިއުސްއަށް ދެއްވި ޙާއްސަ އިންޓަވިއުއެއްގައި އިކޮނޮމިކް މިނިސްޓަރ ފައްޔާޒު ވިދާޅުވީ، އެސްއެމްއީ ބޭންކުން ލޯނު ދޫކުރަނީ ރާއްޖޭގެ ހުރިހާ ރައްޔިތުންނަށް އޭގެ ފައިދާ ލިބޭނެފަދަ ގޮތަކަށްކަމަށެވެ. އެގޮތުން ރާއްޖޭގެ ކޮންމެ ރަށެއްގައި އެ ބޭންކުން ލޯނު ލިބިފައިވާ ފަރާތްތައް ތިބިކަން ކަށަވަރު ކުރުމަކީ އެ ބޭންކުގެ އަމާޒެއްކަމަށާއި، މިހާތަނަށް ރާއްޖޭގެ 90 ރަށަކަށް އެ ބޭންކު މެދުވެރިކޮށް ލޯނު ދޫކުރެވިއްޖެކަމަށް މިނިސްޓަރ ވިދާޅުވިއެވެ.\nމިނިސްޓަރ ވިދާޅުވީ، އެސްއެމްއީ ބޭންކުން ޚިދުމަތް ދޭންބޭނުންވާ އަވަސްމިނުގައި އަދިވެސް ނުދެވޭކަމަށެވެ. އެސްއެމްއީ ބޭންކުގެ މަސައްކަތް ފެށިއިރުވެސް އެ ބޭންކަށް ލިބުނު ތަރުޙީބު ބޮޑުކަމަށެވެ. އަދި މިހާރު މަސައްކަތް ކުރަމުންދަނީ ބޭންކުގެ ކެޕޭސިޓީ އިތުރުކުރުމުގެ މަސައްކަތްކަމަށެވެ.\nމިނިސްޓަރ ފައްޔާޒު ވިދާޅުވީ، ކުރިއަށްއޮތް ތަނުގައި ލޯނަށް އެދި ހުށައަޅާ ފަރާތްތަކުގެ ތެރެއިން ލޯނު ނުލިބޭ ފަރާތްތަކަށްވެސް މަސްދުވަސްތެރޭ އެކަން އެންގޭނެކަމަށެވެ. އަދި ހުރިހާ މަރުހަލާއެއް ނިންމައި ގިނަވެގެން ތިންމަސްދުވަހުގެ ތެރޭގައި ލޯނުގެ ކަންކަން ހަމަޖައްސައިދިނުމަކީ އެސްއެމްއީ ބޭންކުގެ އަމާޒެއްކަމަށްވެސް މިނިސްޓަރ ވިދާޅުވިއެވެ.\nއެސްއެމްއީ ބޭންކުގެ ޙިދުމަތް ރަސްމީކޮށް ފަށާފައިވަނީ މިއަހަރުގެ މާރޗް މަހުގެ 18 ވަނަ ދުވަހުއެވެ. މިހާތަނަށް އެސްއެމްއީ ބޭންކަށް 900 އަށްވުރެ ގިނަ އެޕްލިކޭޝަން ލިބިފައިވާކަމަށް އިކޮނޮމިކް މިނިސްޓްރީން ވިދާޅުވެއެވެ. މި ބޭންކު މެދުވެރިކޮށް މިހާތަނަށް 150 ފަރާތަކަށް ލޯނު ވަނީ ދޫކޮށްފައެވެ. މި ލޯނުތަކުގެ އަދަދު 200 މިލިއަނަށް އަރާކަމަށް އެ ބޭންކުން މަޢުލޫމާތުދެއެވެ.\n2020 ވަނަ އަހަރުގެ ބަޖެޓުގައި އެސްއެމްއީ ބޭންކު މެދުވެރިކޮށް 400 މިލިއަން ރުފިޔާގެ ލޯނު ދޫކުރުމަށް ވަނީ ކަނޑައަޅާފައެވެ.


ވަގުތު ފާއިތުވުމުގެ ކުރިން ފިޔަވަޅުތައް ވަރުގަދަކުރަން މައުމޫން ގޮވާލައްވައިފި\nފާތުމަތު އަޖްފާން 02 އޭޕްރިލް 2021\nކޮވިޑް-19 ކޮންޓްރޯލްކުރަން ހަރުކަށި ފިޔަވަޅު އަޅަން ކުރީގެ ރައީސް މައުމޫން އަބްދުލްގައްޔޫމް ގޮވާލައްވައިފިއެވެ.\nކޮވިޑަށް ޕޮޒިޓިވްވާ މީހުންގެ އަދަދު ދުވަހެއް ދުވަހަކަށް އިތުރުވަމުން ދިއުމާ ގުޅިގެން މައުމޫން ވިދާޅުވީ ކޮވިޑް ކޭސްތައް އިތުރުވަމުން އަންނަނީ ކަންބޮޑުވާން ޖެހޭ ދަރަޖައަކަށް ކަމަށެވެ. އަދި ވަގުތު ފާއިތު ނުވަނީސް ބަލި ކޮންޓްރޯލް ކުރަން ހަރުކަށި ފިޔަވަޅު އަޅަން މައުމޫން ވަނީ ކަމާ ބެހޭ ފަރާތްތަކަށް ގޮވާލައްވާފައެވެ.\nމައުމޫން އެކަމަށް ގޮވާލައްވާފައި ވަނީ ފާއިތުވި 24 ގަޑިއިރުތެރޭ ރާއްޖެއިން މި ބައްޔަށް 300 މީހުން ޕޮޒިޓިވް ވެފައިވާ ދަނޑިވަޅެއްގައެވެ. މިއީ އެއް ދުވަސްތެރޭ މި ބައްޔަށް ރާއްޖެއިން އެންމެ ގިނަ އަދަދަަކަށް މީހުން ޕޮޒިޓިވްވި ފުރަތަމަ ފަހަރެވެ.\nމިހާރު ރާއްޖޭގެ ކޮވިޑްގެ ތާފްސްހިސާބުތަކަށް ބަލާއިރު ޕޮޒިޓިވްވި މީހުންގެ ޖުމްލަ އަދަދު ވަނީ 24،379 އަށް އަރާފައެވެ. ކޮވިޑް އެކްޓިވް ކޭސްގެ އަދަދު 3022 އަށް އަރާފައި ވާއިރު ބަލިން ރަނގަޅުވި މީހުންގެ ޖުމްލަ އަދަދު ވަނީ 21،282 އަށް އަރާފައެވެ. ކޮވިޑް މަރުގެ ޖުމްލަ އަދަދު 67 އަށް އަރާފައެވެ.\nއަރުޝީފަށް ނެގީ 02/04/2021 17:00\nއެންމެފަހުން އަޕްޑޭޓްކުރީ 02/04/2021 17:00\nއިންތިހާބުގެ ދާއިމީ ނަތީޖާ އިއުލާނު ކުރުން އަންގާރަ ދުވަހު\nމަރިޔަމް އަނާ 14 މިނެޓު ކުރިން\nޑަބްލިއު.އެޗް.އޯ.ގެ އައު މަންދޫބު، ފޮރިން މިނިސްޓަރާ ބައްދަލުކުރައްވައިފި\nމަރިޔަމް އަނާ 33 މިނެޓު ކުރިން\nލާމަރުކަޒީ ނިޒާމާ ގުޅޭ 101 ސުވާލާއި ޖަވާބު ހިމެނޭ ފޮތެއް ނެރެފި\nދެ ސްކޫލެއްގައި ގާއިމްކުރި އިންކްލޫސިވް އެޑިއުކޭޝަން ސަޕޯޓް ޔުނިޓްތައް އިފްތިތާހުކޮށްފި


Digital Eid show : Digital munkaraatheh | Jannah MV ޑިޖިޓަލް ޢީދުޝޯވް: ޑިޖިޓަލް މުންކަރާތެއް – Jannah MV\nޑިޖިޓަލް ޢީދުޝޯވް: ޑިޖިޓަލް މުންކަރާތެއް\nޢީދަކީ އުފާ ފާޅުކުރުމުގެ ދުވަހެކެވެ. އަދި ﷲ އަށް ތަކްބީރް ކިޔައި ޝުކުރުވެރިވުމުގެ ދުވަހެކެވެ. އުފާފާޅުކުރުމުގެ ގޮތުން ލަވައެއް މިފަދަ މުނާސަބަތެއްގައި ކިޔާލުމަކީ މައްސަލައެއް ނޫނެވެ. އެހެނަސް މިއަދު މިކުޅެވެމުންދާ މިޔުޒިކީ ސާމާނުތައް ބޭނުންކޮށްގެން މިފަދަ ކަންކަން ކުރުމަކަށް އިސްލާމްދީން ހުއްދައެއް ނުދެއެވެ. މީގެ އިތުރުން މިފަދަ ލަވަތަކުގައި ހިމެނޭ ޢިބާރާތްތަކަކީ ގިނަ ފަހަރު ފާހިޝް ޢަމަލުތަކަށް ސީދާ ނުވަތަ ނުސީދާ ގޮތެއްގައ ގޮވާލާ ޢިބާރާތްތަކެކެވެ. އެޢިބާރާތްތަކާއިމެދު ވިސްނާލައިފި ކޮންމެ މީހަކަށްވެސް އެކަން ޝައްކެއް ނެތް މިންވަރަށް ސާފުވެގެންދާނެއެވެ. މިފަދަ ކަންކަމަށް ދީން ހުއްދަނުދޭ ސަބަބުތަކާއި، އެކަމާއި ދެކޮޅަށް ހުރި ޘާބިތު ދަލީލުތައް ގިނަ ދިވެހިންނާއި ހަމަޔަށް ވާނީ މާތްﷲގެ އިރާދަފުޅާއެކު ފޯރާފައެވެ.\nފުރަބަންދުގެ ސަބަބުން ކުލަހޭކުމާއި މާލިހެދުންފަދަ މުންކަރާތްތަކުން އަހަރެމެން ސަލާމަތްވެފައިވީކަމުގައިވިޔަސް ޙަބަރުލިބެނީ ޢީދުޝޯ އޮންލައިންކޮށް ބޭއްވޭނެ ކަމުގެ ޙަބަރެވެ. ހައްޤަށް ރުޖޫޢަވުމަށް އިންސާނަކަށް ލިބޭ ހިތްވަރުތަކުގެތެރޭގައި، ކުރިމަތިވާ ދަތިތަކާއި މުސީބާތްތައް ހިމެނެއެވެ. އެހެނަސް މިފަދަ ދަނޑިވަޅެއްގައިވެސް އުފާފާޅުކުރުމާއި، ޘަޤާފަތުގެ ނަމުގައި މުންކަރާތްތަކަށް އަރައިގަނެވުމަކީ ހިތާމަކުރަންޖެހޭކަމެކެވެ. އަދި ދިވެހިރާއްޖޭގައި ހަރަކާތްތެރިވާ މުވާސަލާތީ ކުންފުނިތަކުން މިފަދަ މުންކަރާތްތައް ސްޕޮންސަރ ކުރާކަމީވެސް ވަރަށް ދެރަކަމެކެވެ. އަހަރެމެންނަށް އަމުރުވެވިފައިވަނީ މުންކަރާތްތައް ނަހީކުރުމަށެވެ. އަދި ހެޔޮކަންތައްތަކަށް އަމުރު ކުރުމަށެވެ. އަދި އެއީ އަހަރެމެންގެ އުއްމަތް އެންމެ ހެޔޮ އުއްމަތްކަމަށްވާ ސަބަބު ކަމުގައި މާތް ﷲ ކީރިތި ޤުރުއާނުގައި ބަޔާންކުރައްވާފައިވެއެވެ.\nވީމާ މިފަދަ މުންކަރާތްތަކުން ދުރުވެ ހުރެ ޢީދު ދުވަހުގެ އުފާ ހޯދާ ބަޔަކަށް ވަމާ ހިނގާށެވެ. ޢީދު ދުވަސް ދެއްވެވި އަހަރެމެންގެ ވެރި ރަސްކަލާނގެ ނުރުއްސެވުން އަހަރެމެންގެ އަމިއްލަ ނަފްސުތަކުގެ މައްޗަށް ލިބިގަތުމުގެ ފައިދާއެއް އެބަ އޮތްހެއްޔެވެ؟ މާތް ﷲ ތިބާއަށް އަދި އަޅުގަނޑުމެންނަށްވެސް އެއިލާހުގެ ދީނުގައި ޘާބިތުވެ ހުރުމުގެ ހެޔޮ ތައުފީޤް ދެއްވާށިއެވެ. އަދި މި ޢީދުޝޯ އިންތިޒާމް ކުރާފަރާތްތަކަށް ހެޔޮ ވިސްނުން ދެއްވާ ތެދުމަގަށް ރުޖޫޢަ ކުރައްވާށިއެވެ. އާމީން


United ge kulhuntherin vikkan majubooreh nukureveyne: Coach\nޔުނައިޓެޑުގެ ކުޅުންތެރިން ވިއްކަން މަޖުބޫރެއް ނުކުރެވޭނެ: ކޯޗް\n- 10 months ago 1 - އަމީން\nމެންޗެސްޓާ ޔުނައިޓެޑުގެ ކުޅުންތެރިން ވިއްކަން މަޖުބޫރު ނުކުރުވޭނެ ކަމަށައި ކުޅުންތެރިންގެ މާކެޓް ވެލިއުއަށްވުރެ އިތުރަށް ޔުނައިޓެޑުން ފައިސާ ހަރަދުކުރަން މަޖުބޫރު ނުކުރެވޭނެކަމަށް އެ ކްލަބުގެ ކޯޗް ޝޯލްޝާ ބުނެފިއެވެ. ޝޯލްޝާ މިހެން ބުނެފައިވަނީ ޕްރީ ސީޒަން ނިއުސް ކޮންފަރެންސްގައި ނޫސްވެރިންނައި މައުލޫމާތު ހިއްސާ ކުރަމުންނެވެ.\nކުޅުންތެރިންނަށް ހަރަދު ކުރަން ޖެހޭނީ އެދެވޭ ރަނގަޅު އަގުތަކެއް ކަމަށް ކަމަށައި އެގޮތުން ޔުނައިޓެޑުގެ ސްކޮޑަށް ބެލާލިއަސް، ގިނަ އަދަދެއްގެ މޮޅު ކުޅުންތެރިންތަކެއް ތިބިކަމަށް އޭނާ ބުންޏެވެ.\nއެއްބަސްވުމުގެ މުއްދަތު ހަމަވުމާ ގާތަށް ގޮސްފައިވާ ކީޕަރު ޑިގެއާ އަދި ކްލަބައި ދެމެދު އައު އެއްބަސްވުމަކަށް އައުމަށް ވާހަކަތައް ދެކެވެމުންދާ ކަމަށައި ވާހަކަތައް ކުރިއަށް ދަނީ ވަރަށް 'ޕޮޒިޓިވް' ކޮށް ކަމަށްވެސް ޝޯލްޝާވަނީ ހާމަކޮށްފައެވެ.\nޔުނައިޓެޑް ދޫކޮށްލަން ބޭނުންވާ ކަމުގެ އަޑުތައް ފެތުރިފައިވާ ފްރާންސްއަށް ނިސްބަތްވާ އެ ކްލަބުގެ ސްޓާ މިޑްފީލްޑަރ ޕޯލް ޕޮގްބާއަށް އިޝާރާތް ކުރަމުން ޝޯލްޝާ ބުނީ އެއްވެސް ކުޅުންތެރިޔަކު ގަތުމަށް ހުށަހެޅުމެއް ލިބިފައިނުވާ ކަމުގައެވެ.\nމިދިޔަ ސީޒަނުގައި ޔުނައިޓެޑަށް ކުޅުނު އެންޑާ ހެރޭރާ، އެންޓޯނިއޯ ވެލެންސިއާ، އަދި ޖޭމްސް ވިލްސަން އެ ކްލަބުން ވަނީ ފްރީ އޭޖެންޓުންގެ ގޮތުގައި ދޫކޮށްލާފައެވެ. ކުރިއަށް އޮތް އައު ސީޒަނަށް ސްކޮޑް ވަރުގަދަ ކުރުމަށްޓަކައި މިހާތަނަށް އެ ކްލަބަށް ގެންދެވިފައިވަނީ ސްވޯންސީއަށް ކުޅުނު ޑެނިއެލް ޖޭމްސް އަދި ކްރިސްޓަލް ޕެލަސްގެ ވެން ބިސާކާއެވެ.\nތީ ޕަޕެޓެއް. މޮރީނިއޯ ވަރެއް ނުވާނެ!


SunOnline: Raajje isthihaaru kuraa Celta reyge match inves balive goahun Season gai goahah\nރާއްޖެ އިޝްތިހާރު ކުރާ ސެލްޓާ ރޭގެ މެޗުން ވެސް ބަލިވެ ސީޒަންގައި ގޯހަށް\nޢަބްދުﷲ އައިމަން 04 Nov 2019, 12:24\nސެލްޓާ ވީގޯގެ ކޯޗު ފްރެން އެސްކްރިބާ --- ފޮޓޯ// ސަޗާ ޕިސަނީ (ލައިވްސްކޯ)\nރާއްޖޭގެ ފަތުރުވެރިކަން އިސްތިހާރު ކުރުމަށް ސްޕެއިންގެ ސެލްޓާ ވީގޯއާ އެކު ބޮޑު އެއްބަސް ވުމެއްގައި މިއަދު ސޮއެ ކުރުމަށް ހަމަޖެހިފައި އޮތް އިރު އެ ޓީމުގެ ހާލަތު އިތުރަށް ގޯސްވެއްޖެ އެވެ.\nރޭ ސްޕެނިޝް ލީގުގައި އަމިއްލަ ދަނޑުގައި ކުޅެ ސެލްޓާ ވީގޯ ވަނީ ގެޓާފޭ އަތުން ބަލިވެފަ އެވެ. މި ބައްޔާ އެކު އެ ޓީމުގެ ކޯޗުގެ މަގާމުގައި ހުރި ފްރެން އެސްކްރިބާ ވަނީ އެ މަގާމުން ވަކި ކޮށްފަ އެވެ. ލީގުގައި ވިދިވިދިގެން ހަތަރު ބައްޔާ އެކު ސެލްޓާ މިވަގުތު އޮތީ ތާވަލުގެ 18 ވަނައިގައި ރެލިގޭޝަން ޒޯނުގަ އެވެ. އެ ޓީމުން މިހާތަނަށް ލީގުގައި 12 މެޗު ކުޅުނު އިރު ލިބުނީ އެންމެ ނުވަ ޕޮއިންޓެވެ.\n"ފްރެން އެސްކްރިބާ ވަނީ މަގާމުން ވަކި ކުރެވިފައި. އޭނާއާއި އޭނަގެ ކޯޗިންގް ސްޓާފު ކުލަބަށް ކޮށްދިން ހިދުމަތަށް ޝުކުރުވެރިވަން. އެދެނީ ކުރި މަގުގައި ރަނގަޅު ގޮތް މެދުވެރިވުން." ސެލްޓާއިން ރޭގެ މެޗަށް ފަހު ނެރުނު ބަޔާނެއްގައި ބުނެފައިވެ އެވެ.\nމީގެ ކުރިން ގެޓާފޭއާއި އެލްޗޭއަށް ކޯޗުކަން ކޮށްދީފައިވާ އެސްކްރިބާ ސެލްޓާގެ ކޯޗުކަމާ ހަވާލުވީ މި އަހަރުގެ މާޗު މަހު އެވެ. އޭނާ ވަނީ މިދިޔަ ސީޒަނުގައި ސެލްޓާ ރެލިގޭޓް ވުމުން ސަލާމަތް ކޮށްދީފަ އެވެ. ނަމަވެސް މި ސީޒަނުގެ ލީގު ދެބައިވާން އަންނަ އިރު އެ ޓީމު މިހާނަތަށް މޮޅުވީ އެންމެ ދެ މެޗުންނެވެ.\nސެލްޓާއިން މިފަހަރުގެ ސީޒަނާއި ކުރިމަތިލީ ބޮޑު އުންމީދަކާ އެކު އެވެ. ބާސެލޯނާގެ ދެ ކުޅުންތެރިން ކަމަށްވާ ޑެނިސް ސުއަރޭޒްއާއި ރަފީނިއާ އަލަކަންޓްރާ ވެސް ޓީމުގައި ހިމެނިގެން އެ ޓީމުން ލީގާއި ކުރިމަތިލި ނަމަވެސް މިހާތަނަށް އެދެވޭ ކުޅުމެއް އަދި ނަތީޖާއެއްވެސް ނެރެވިފައެއް ނުވެ އެވެ.\nސެލްޓާގެ ކޯޗު މަގާމުން ވަކި ކުރި އިރު ދެން އަންނަ މެޗުގައި އެ ޓީމުން ރަށުން ބޭރުގައި ވާދަ ކުރާނީ ޗެމްޕިއަން ބާސެލޯނާއާ އެވެ. އެ މެޗަށް ސެލްޓާއިން ނުކުންނާނީ ރާއްޖޭގެ ސްޕޮންސަރޝިޕާ އެކު ޖާޒީގައި ވިސިޓް މޯލްޑިވްސް ޖަހައިގެންނެވެ.\nނަމަވެސް އެ ކުލަބާ އެކު ބޮޑު އެއްބަސްވުމެއްގައި ސޮއެ ކޮށްގެން ރާއްޖެއަށް މާ ބޮޑެތި ފައިދާތެކެން ނުވާނެ ކަމަށާއި އޭގެ ބަދަލުގައި ނަން މަޝްހޫރު ބޮޑު ކުލަބެއްގެ ސްޕޮންސަރެއް ހޯދުން ބުއްދިވެރިވާނެ ކަމަށް ގިނަ ފަރާތްތަކުން އަންނަނީ ބުނަމުންނެވެ.\nސެލްޓާއާއި ރާއްޖެއާ ދެމެދުވެވޭ މި އެއްބަސްވުމުގައި ސޮއެ ކުރުން އޮންނާނީ މިއަދު ހަވީރު ރާއްޖެ ގަޑިން ހަތަރެއް ޖަހާ އިރު އެވެ. މި އެއްބަސްވުން ބައިނަލް އަގުވާމީ ޓީވީތަކުން ވެސް ލައިވް ކުރުމަށް ވަނީ ހަމަޖެހިފަ އެވެ.\nރިސޯޓު މުވައްޒަފުން ރަށަށް ދާން އިތުރު ފުރުސަތެއް\nކޮމަންވެލްތުން ބޭރުގެ ދަތުރުތައް ފަށަން ގޮވާލައިފި


Dharifulhu bully ge shikaaara akah vefaivaakan engeynee kihineh?\nދަރިފުޅު ބުލީގެ ޝިކާރައަކަށްވެފައިވާކަން އެނގޭނީ ކިހިނެއް؟\nހަނގާ ކުރުން ނުވަތަ "ބުލީ" ކުރުމަކީ އަޅުގަނޑުމެންގެ މި ކުޑަކުޑަ މުޖުތަމަޢުގެ ތެރޭގައިވެސް އާންމުވެފައިވާ ނޭދެވޭ ސިފައެކެވެ. ހަނގާގެ ޝިކާރައަކަށްވާ ކުދިންނަށް ނަފްސާނީ ބަލިކަށިކަމާއި ކުރިމަތިލާން ޖެހެއެވެ. މިކަން ކުރާ މީހުންނަށް އެއީ މަޖާ ކަަމަކަށްވީނަމަވެސް، މިކަމުގެ ސަބަބުން ކުއްޖެއްގެ ނުވަތަ މީހެއްގެ ހަޔާތަށް އިޔާދަ ނުކުރެވޭވަރުގެ ގެއްލުމެއްވެސް ލިބިދާނެއެވެ.\nތިބާގެ ދަރިފުޅަށް ސްކޫލް މާހައުލުގައިވިޔަސް، ނުވަތަ އެނޫން އެހެންވެސް ތަނެއްގައި ބުލީ ކުރުމާއި ކުރިމަތިލާން ޖެހިއްޖެނަމަ، އެކަން ތިބާއަށް އެނގުން މުހިންމެވެ. އެފަދަ ކުދިންނަށް އެހީތެރިކަން ފޯރުކޮށްދެވޭނީ އޭރުންނެވެ.\nބުލީގެ ޝިކާރައަކަށްވުމުން، ތިބާގެ ދަރިފުޅު އެކަން ތިބާއަށް ސިއްރު ކޮށްފާނެއެވެ. އެހެންކަމުން، އަންނަނިވި ސިފަތައް ދަރިފުޅުގެ ކިބައިން ފެނޭތޯ ބަލާށެވެ.\nއެއް އުމުރެއްގެ ކުދިންނާއިއެކު ވަގުތު ހޭދަނުކުރުން\nމިއީ ހަނގާގެ ޝިކާރައަކަށް ވެފައިވާ ކުއްޖެއްގެ ފަރާތުން ފެނިގެން ހިނގައިދާނެ ކަމެކެވެ. ކުޑަކުދީންނަކީ، އެމީހުންނާއި އެއް އުމުރުގެ ކުދިންނާއި ދޯޅަ ބައެކެވެ. އެކަމަކު، ހަނގާގެ ޝިކާރައަކަށްވެފައިވާ ކުއްޖެއް ނަމަ، ކުދިންނާއިއެކު ކުޅެ އުޅެން ފޫހިވެދާނެއެވެ.\nސްކޫލުން އަންނައިރު އަނިޔާވެފައި ހުރުން\nހަނގާ ކުރުމުގެ ތެރެއިން، ޖިސްމާނީ ގޮތުންވެސް އަނިޔާ ތަހައްމަލު ކުރަން ޖެހިދާނެއެވެ. ދަރިފުޅު ސްކޫލުން އަންނައިރު، ހަށިގަނޑުގައި ކުޑަވެސް ޒަޚަމެއް ހުރިނަމަ ކަންވީގޮތް ސާފު ކުރަން ވާނެއެވެ. ކުއްޖެއްގެ ފަރާތުން އަނިޔާއެއް ލިބުނު ކަަމަށް އެއްބަސްވެއްޖެނަމަ، ޖޯކަކަށް ހަދައި އެކަން ދޫކޮށްނުލައްޗެވެ.\nކުއްލި ގޮތަކަށް ކިޔެވުމަށްހުރި ޝައުގުވެރިކަން ކުޑަވުން\nދަރިފުޅު ވަރަށް ރަނގަޅަށް ކިޔަވަމުން އައިސް، ކުއްލިއަކަށް ފޮތާއި ދުރުވެ، އެކަނި ވަގުތު ހޭދަކުރާނަމަ، މިއީ ވަރަށް ބޮޑަށް ސަމާލުކަން ދޭން ޖެހޭކަމެކެވެ. މިއީ ދަރިފުޅުގެ ހަޔާތުގައި ކޮންމެވެސް ކަމެއް ގޯސްވެއްޖެ ކަމުގެ ނިޝާނެކެވެ. އެހެންކަމުން ވީގޮތެއް އަހައި އޮޅުންފިލުވާށެވެ.


ރައީސް ނަޝީދާއި އެމްޑީޕީ ސަރުކާރާއި ދެކޮޅުވީމަ ސަރުކާރުގެ ކްރެޑިބިލިޓީ ގެއްލުނީ: މަލީހު | Atoll News\nރައީސް ނަޝީދާއި އެމްޑީޕީ ސަރުކާރާއި ދެކޮޅުވީމަ ސަރުކާރުގެ ކްރެޑިބިލިޓީ ގެއްލުނީ: މަލީހު\nޝާއިޢުކުރީ: މުޙައްމަދު އަފްރާޙް ޖުލައި 17, 2021, 17:45\nރައީސް ނަޝީދާއި އެމްޑީޕީ ސަރުކާރާއި ދެކޮޅުވީމަ ސަރުކާރުގެ ކްރެޑިބިލިޓީ ގެއްލުނީ ކަމަށް ކުރީގެ އިންފޮމޭޝަން އެންޑް ޓެކްނޮލިޖީ މިނިސްޓަރ މުޙައްމަދު މަލީހު ޖަމާލް ވިދާޅުވެއްޖެ އެވެ.\nއޭނާ މިހެން ވިދާޅުވީ ވެރިކަން ހިންގާ ކޯލިޝަންގައި ހިމެނޭ އަދާލަތު ޕާޓީން ރައީސް ސޯލިހަށް ބާރުފޯރުވާކަމަށް ތުހުމަތުކުރައްވާ ރައީސް ނަޝީދުގެ އޮފީހުން މިއަދު ނެރުނު ބަޔާނަކާއި ގުޅިގެން ކުރެއްވި ޓްވީޓެއްގަ އެވެ.\nމަލީހުގެ ޓްވީޓުގައި ވިދާޅުވެފައިވަނީ “ރައީސް ނަޝީދު އިޢުލާން ކުރައްވައިފި މިސަރުކާރާއި އެމަނިކުފާނު ދެކޮޅުކަން. ރައީސް ނަޝީދާއި އެމްޑީޕީ ސަރުކާރާއި ދެކޮޅުވީމަ ސަރުކާރުގެ ކްރެޑިބިލިޓީ ގެއްލުނީ. ރައްޔިތުންގެ ނިންމުމުގެ އަސާސް ގެއްލުނީ. އެހެންވީމަ ހައްލަކީ އަވަސް އިންތިޚާބެއް. އިއްޔެ ކުޅުދުއްފުށިން އިވުނީ އެއަޑު.” މިފަދައިން ނެވެ.\nރައީސް ނަޝީދު އިޢުލާން ކުރައްވައިފި މިސަރުކާރާއި އެމަނިކުފާނު ދެކޮޅުކަން. ރައީސް ނަޝީދާއި އެމްޑީޕީ ސަރުކާރާއި ދެކޮޅުވީމަ ސަރުކާރުގެ ކްރެޑިބިލިޓީ ގެއްލުނީ. ރައްޔިތުންގެ ނިންމުމުގެ އަސާސް ގެއްލުނީ. އެހެންވީމަ ހައްލަކީ އަވަސް އިންތިޚާބެއް. އިއްޔެ ކުޅުދުއްފުށިން އިވުނީ އެއަޑު.\n— Mohamed Maleeh Jamal (@maleehjamal) July 17, 2021\nރައީސުލް ޖުމްހޫރިއްޔާ އިބްރާހީމް މުޙައްމަދު ޞާލިޙް ކުޅުދުއްފުއްޓަށް ވަޑައިގަތުމުން އެ ރަށުގެ ބައެއް ރައްޔިތުން ވަނީ އެމަނިކުފާނުގެ އިސްތިއުފާއަށް ގޮވާފަ އެވެ.\nމިކަމަށް ޢިޝާރާތް ކުރައްވާ މަލީހު ވިދާޅުވީ، ކުޅުދުއްފުށިން އިވިގެން އެ ދިޔައީ އަވަސް އިންތިޚާބެއް ބާއްވަންޖެހޭ ކަމުގެ އަޑު ކަމަށެވެ.\nކުރީގެ ރައީސް އަދި ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދުގެ މިއަދު ނެރުނު ބަޔާނުގައި ވަނީ ސަރުކާރުގެ ފަރާތުން މަޖިލީހަށް ހުށަހަޅާފައިވާ ނަފްރަތުގެ ބިލަށް މިސަރުކާރުން ތާއީދު ނުކުރާނަމަ، މިސަރުކާރަށް ތާއީދު ނުކުރާނެ ކަމަށެވެ. އަދި މިހާރު ވެރިކަން ކުރަމުންދާ ކޯލިޝަނުން ޑިމޮކްރަސީގެ ހުރިހާ އަސާސެއް ފުޑު ފުޑު ކޮށްލާފައިވާ ކަމަށެވެ.\nރައީސް ޞާލިހުއާއިއެކު ސިޔާސީ އެއްވެސް މަސައްކަތެއް ކުރުމަށް ދެން ނުހުރެވޭނެ ކަމަށާއި ކުރީގެ ރައީސް އަބްދުﷲ ޔާމީން އަބްދުލް ގައްޔޫމްގެ އެހީ ހޯއްދަވާނެ ކަމަށް ވެސް ރައީސް ނަޝީދު ކުރިންވަނީ ވިދާޅުވެފަ އެވެ.


Ministry of Fisheries and Agriculture - ސަޕޯޓް އިންޓަގްރޭޓެޑް ފާމިންގ\nފުޑް ސެކިއުރިޓީ އަދި ނިއުޓްރިޝަން އާއިގުޅޭ ތަފާސްހިސާބު ތަމްރީން ޕްރޮގްރާމް ހިންގައިފި\nދުނިޔޭގެ ކާނާއާޢި ދަނޑުވެރިކަމާއި ބެހޭ ޖަމިއްޔާ (އެފް.އޭ.އޯ) އިން ރާއްޖޭގައި ކުރިޔަށް ގެންދާ ގްލޯބަލް ސްޓްރެޓެޖީ ފޮރ އިމްޕްރޫވިންގް އެގްރިކަލްޗަރ އެންޑް ރޫރަލް ސްޓެޓިސްޓިކްސް ޕްރޮޖެކްޓްގެ ދަށުން ފުޑް ސެކިއުރިޓީ އަދި ނިއުޓްރިޝަން އާއިގުޅޭ ތަފާސްހިސާބު...\nދިވެހިރާއްޖެ އާއި އެފް.އޭ.އޯ ދެމެދު ދަނޑުވެރިކަމާއި، މަސްވެރިކަމުގެ ދާއިރާ އެހީތެރިވުމަށް ސީ.ޕީ.އެފް އެއްގައި ސޮއިކުރައްވަފި\nބީލަމުގެ އުޞޫލުން ފަޅުރަށްރަށް ވަރުވާއަށް ދޫކުރުމާ ބެހޭ އިޢުލާން\nހއ، ބާރަށް، ހއ. ފިއްލަދޫ، ހދ. ފިނޭ، ތ.ވޭމަންޑޫ، ތ. ކަނޑޫދޫ، ޏ. ފުވައްމުލަކު\nފުރަތަމަ ސަފްހާމަސްވެރިކަމުގެ ދާއިރާމަސްވެރިކަމުގެ މަޝްރޫޢުތައްސަޕޯޓް އިންޓަގްރޭޓެޑް ފާމިންގ


Hukuru dhuvahun feshigen Dhiraagu mobile internet plan thakah heyo badhaleh\nދިރާގު މޮބައިލް އިންޓަނެޓް\nހުކުރު ދުވަހުން ފެށިގެން ދިރާގު މޮބައިލް އިންޓަނެޓް ޕްލޭންތަކަށް ހެޔޮ ބަދަލުތަކެއް\nއިންޓަނެޓް ޕެކޭޖްތަކަށް އަންނަ ބަދަލުތައް 1 އޮކްޓޯބަރ 2021ގެ 00:00ން ފެށިގެން ކަސްޓަމަރުންނަށް ލިބެން ފަށާނެ\n30 ސެޕްޓެންބަރ 2021 | ބުރާސްފަތި 18:29\nދިރާގުން ސަޅި ޕްރިޕެއިޑް ތައާރަފުކުރުން\nސަރުކާރުން އިންޓަނެޓްގެ އަގުހެޔޮ ކުރުއްވަން އިސްނަންގަވާ ކުރެއްވި މަސައްކަތްތަކަށް އެއްބާރުލުން ދިނުމުގެ ގޮތުން ދިރާގުން ފޯރުކޮށްދޭ މޮބައިލް އިންޓަނެޓް ޕެކޭޖްތައް ކޮމިއުނިކޭޝަން އޮތޯރިޓީ އޮފް މޯލްޑްވްސް އިން އެޕްރޫވް ކޮށްފައިވާ ބަދަލުތަކާއެކު ހުކުރު ދުވަހުން ފެށިގެން ލިބޭނެއެވެ.\nމި ގެނެވޭ ބަދަލާއެކު ދިރާގު އަމިއްލަ ޕޯސްޓްޕެއިޑް ޕްލޭންތަކަށް 29 އިންސައްތަ އާ ހަމައަށް އިތުރު އެލަވަންސް ލިބިގެންދާނެއެވެ. އެހެންކަމުން، ޑޭޓާގެ އަގު 22 އިންސައްތަ އާ ހަމައަށް ހެޔޮ ވެގެންދާނެއެވެ. ހަމަ މިއާއެކު، ދިރާގު ޕްރީޕެއިޑް ކޮމްބޯ ޕްލޭންތަކަށް 36 އިންސައްތަ އާ ހަމައަށް އިތުރު ޑޭޓާ އެލަވަންސް ލިބިގެންދާނެއެވެ. އެގޮތުން، ކޮމްބޯ ޕްލޭންގެ ޑޭޓާގެ އަގު 33 އިންސައްތަ އާ ހަމައަށް ހެޔޮވެގެންދާނެއެވެ. މީގެ އިތުރުން، އެލް. ޓީ. އީ ބްރޯޑްބޭންޑް "ވަގުތުން ގެއަށް އިންޓަނެޓް" ޕެކޭޖްތަކަށް 30 އިންސައްތަ އާ ހަމައަށް އިތުރު ޑޭޓާ އެލަވަންސް ލިބުމުގެ އިތުރަށް އިންޓަނެޓްގެ ސްޕީޑް 10 އެމް.ބީ.ޕީ.އެސް އިން 25 އެމް.ބީ.ޕީ.އެސް އާ ހަމައަށް އިތުރު ވެގެންދާނެއެވެ. މި ގެނައި ހެޔޮ ބަދަލާއެކު ކަސްޓަމަރުންނަށް އިތުރު ޚަރަދަކާ ނުލައި ގިނަ ކަންތައްތައް އިންޓަނެޓް މެދުވެރިކޮށް ކުރެވޭނެއެވެ. އަދި ކޮންމެ ޖީބީއަކަށް ދާ ޚަރަދު ނިސްބަތުން ހެޔޮވެގެންދާނެއެވެ.\nދިރާގުގެ އަމިއްލަ ޕޯސްޓްޕެއިޑް ޕްލޭންއަކީ ކަސްޓަމަރުންނަށް މޮބައިލް ބޭނުންކުރުމުގެ ތަޖުރިބާ އިތުރަށް ފުރިހަމަ ކުރުމުގެ ގޮތުން ކަސްޓަމަރުންނަށް ފަސޭހަކަމާއެކު ޑޭޓާ އަދި ވޮއިސް ބޭނުން މިންވަރަކަށް ސެޓްކޮށްލެވޭގޮތަށް ފަރުމާކޮށްފައިވައި ޕްލޭންއެކެވެ. އަދި އަމިއްލަ ޕޯސްޓްޕެއިޑްގެ "ވެލިއު ޕެކެސް" އިން އެ ކަސްޓަމަރެއްގެ މޮބައިލް ޔޫސޭޖަށް ބިނާކޮށް، މި ވެލިއު ޕެކްތަކުން ބޭނުންވާ ޕެކެއް ޚިޔާރު ކުރުމުގެ ފުރުސަތު ލިބިގެންދާނެއެވެ. ވެލިއު ޕެކްތަކުގެ ތެރޭގައި ޗެޓް، ސޯޝަލް މީޑިއާ، ވޮއިސް، ޑޭޓާ އަދި ސްޓްރީމިންގ އެޑްއޮންސް ހިމެނެއެވެ. ސްޓްރީމިންގ އެޑްއޮންގައި ދިރާގު ޓީވީ އަދި ދިރާގު ޕްލޭ ހިމެނެއެވެ. މީގެ އިތުރުން ރާއްޖެއިން ބޭރަށް ގުޅުއްވާ ކަސްޓަމަރުންނަށް ޚާއްސަކޮށް އައިޑީޑީ ވެލިއު ޕްކްސްވެސް ވަނީ ހިމަނާފައެވެ.\nހަމަމިއާއެކު، ދިރާގު ޕްރީޕެއިޑް ކަސްޓަމަރުންނަށް ކޮމްބޯ ޕްލޭން އެކްޓިވޭޓް ކޮށްލައްވައިގެން ވޮއިސް، އެސް.އެމް.އެސް އަދި ޑޭޓާ ހަމަ އެއްމެ ޕްލޭނަކުން ލިބިވަޑައިގަންނަވާނެއެވެ. އަދި މީގެ އިތުރުން، މި ޕްލޭންތަކުން ކަސްޓަމަރުންނަށް އިތުރު ފައިދާތަކެއް ލިބިގެންދާ ސްޓްރީމިންގ، ޗެޓް އަދި ސޯޝަލް މީޑިއާގެ އިތުރު ހިލޭ ޕެކްސް ވެސް ހަމަ އެންމެ އެކްޓިވޭޝަނަކުން ލިބިވަޑައިގަންނަވާނެއެވެ.\nމޮބައިލް އިންޓަނެޓް ޕްކޭޖްތަކަށް އަންނަ ބަދަލުތައް 1 އޮކްޓޯބަރ 2021ގެ 00:00ން ފެށިގެން ކަސްޓަމަރުންނަށް ލިބެން ފަށާނެއެވެ. އަދި 1 އޮކްޓޯބަރ ގެ 06:00ށް ހުރިހާ ކަސްޓަމަރުންނަށްވެސް މި ބަދަލުތައް ފެންނާނެއެވެ. ދިރާގު މައި އެކައުންޓް އަދި މޮބައިލް އެޕްލިކޭޝަންގައި މި ބަދަލުތައް ފެންނަން ވަގުތު ކޮޅެއް ނަގާނެ ކަމަށް ދިރާގުން ބުންޏެވެ.


Vayu thoofaan ge misrabu Aarbi kandun beyrah\nވާޔޫ ތޫފާންގެ މިސްރާބު އަރަބި ކަނޑުން ބޭރަށް\nއިންޑިއާއަށް އަރާނެކަމަށް ލަފާކުރި ތޫފާނުގެ މިސްރާބު ވަނީ ބަދަލުވެފައި\nމިއަދުގެ ވަގުތެއްގައި އިންޑިއާގެ ގުޖަރާތު ސްޓޭޓުން އެއްގަމަށް އަރާާނެ ކަމަށް ލަފާކުރި ބާރު ގަދަ ތޫފާން އަރަބި ކަނޑުން ބޭރަށް މިސްރާބު ޖަހައިފި ކަމަށް މޫސުމާބެހޭ ރިޕޯޓުތައް ބުނެފި އެވެ.\nޒަމާންތަކެއް ފަހުން އިންޑިއާއަށް އަރާނެ ކަމަށް ލަފާކުރި އެންމެ ބާރުގަދަ ތޫފާނުގެ ގޮތުގައި ސިފަކޮށްފައިވާ ވާޔޫ ތޫފާން އަރާނެ ކަމުގެ ބިރަށް އެތައް ހާސް މީހުނެއް މިހާރު ވެސް ވަނީ ރައްކާތެރި ހިސާބުތަކަށް ބަދަލުކޮށްފަ އެވެ.\nތޫފާނުގެ މިސްރާާބު ބަދަލުވި ނަމަވެސް މޫދާ ކައިރީ އައްސޭރި ފަށުގެ ސަރަހައްދުތަކަށް އަދިވެސް ބޯކޮށް ވާރޭވެހި ވައިގަދަ ވާނެ ކަމަށް މޫސުމާ ގުޅުންހުރި އިދާރާތަކުން ހާމަކުރެ އެވެ. އެހެންވެ އިންޑިއާގެ ކޯސްޓް ގާޑާއި އަސްކަރީ ބާރުތަކާއި ޑިސާސްޓާ ރެސްޕޮންސް ޓީމުތައް އަދިވެސް ތިބީ ކުއްލި ހާލަތުގަ އެވެ.\nތޫފާން އަރާނެކަމަށް ލަފާކުރި ގުޖަރާތު ސްޓޭޓާއި ދަމާން އާއި ދިއޫގެ ޔޫނިއަން ޓެރިޓަރީ ވެސް އޮތީ ކުއްލި ހާލަތުގަ އެވެ. އެ ދެ ސަރަހައްދުގެ ފްލައިޓުތަކާއި ރޭލު ދަތުރުތައް ހުއްޓާލާާފައިވާއިރު ގުޖަރާތުގެ ގަލްފް އޮފް ކެމްބޭގައި އޮންނަ ބަނދަރުގެ ހުރިހާ ހިދުމަތެއް ވެސް ވަނީ މެދުކަނޑާލާފަ އެވެ.\nތޫފާން އަރާފާނެ ކަމަށް އޮތް ބިރު ކުޑަވެގެން ދިޔައަސް ވަކި ގޮތެއް އަންގަންދެން ސްކޫލުތަކާއި ކޮލެޖުތައް ހުންނާނީ ބަންދުކޮށްފަ އެވެ. އަދި ޖޫން 15 އިގެ ކުރިން މަސްވެރިން ކަނޑަށް ނުނުކުތުމަށް ވެސް އިންޑިއާގެ މީޓިއޮރޮލޮޖީ ޑިޕާާޓްމަންޓުން ވަނީ އިރުޝާދު ދީފައެވެ.\nނަވާރަ ސަތޭކަ ނުވަދިހަ އަށްވަނަ އަހަރު ގުޖަރާތަށް އެރި ވަރުގަދަ ތޫފާނުގައި ގާތްގަނޑަކަށް 10،000 މީހުން މަރުވެފައި ވެއެވެ. މިދިޔަ މާޗް މަހު އިންޑިއާގެ އިރުމަތީ ސްޓޭޓެއް ކަމަށްވާ އޮރިއްސާ އަށް ތޫފާނެއް އަރާފައި ވާއިރު ގާތްގަނޑަކަށް 80 މީހުން މަރުވި އެވެ.\nއިންޑިޔާގެ އަވަށެއްގައި ފިރިހެނުން ކުރު ސޯޓު ނުލާން އެދެފި\nއިންޑިޔާގެ ކޮވެކްސިން އަންނަ ޖޫން މަހު ލޯންޗުކުރަނީ


Germany Aai Holland Molhuvumun Group C Ge Vaadhaverikan Inthihaa Ah - Vaguthu\nކޮވިޑް-19: ހާލަތު އިތުރަށް ގޯސްވެ، ނުރައްކާ ބޮޑުވަނީ - 55 މިނެޓް ކުރިން\nޖަރުމަނާއި ހޮލަންޑު މޮޅުވުމުން ގްރޫޕް ސީގެ ވާދަވެރިކަން އިންތިހާ އަށް\nއަންނަ އަހަރު އޮންނަ ޔޫރޯ ފުޓްބޯޅަ މުބާރާތުގެ ކޮލިފައިންގައި ރޭ ޖަރުމަނާއި ހޮލަންޑު ކުޅުނު މެޗުތަކުން އެދެޓީމު މޮޅުވުމުން ގްރޫޕްސީގެ ވާދަވެރިކަން އިތުރަށް ބޮޑުވެއްޖެ އެވެ.\nޔޫރޯ ކޮލިފައިންގައި ޖަރުމަނުން ވަނީ ރޭ އެސްޓޯނިއާ އާއި ވާދަކޮށް ފަސޭހަކަމާއެކު 3-0ގެ ނަތީޖާއަކުން ކުރިހޯދާފަ އެވެ. ފުރަތަމަ ހާފުގެ ކުރީކޮޅު މިޑްފީލްޑަރު އެމްރޭ ޗޭން އަށް ރަތް ކާޑު ދައްކައި ދަނޑުން ފޮނުވާލުމުން ޖަރުމަނު ޓީމަށް މެޗުގެ ބޮޑުބައެއް ކުޅެން ޖެހުނީ ދިހަ ކުޅުންތެރިންނާއެކު އެވެ. އެއް ކުޅުންތެރިއަކު މަދުކޮށް ކުޅުނު ނަމަވެސް ޖަރުމަނުން ދިޔައީ މެޗު ޑޮމިނޭޓްކޮށް ދޭތެރެ ދޭތެރެއިން ހަމަލާތަކެއް އުފައްދަމުންނެވެ. އެގޮތުން އިދިކޮޅު ގޯލަށް އަމާޒުކޮށް އެޓީމުން ރަނގަޅު ތިން ހަމަލާއެއް ފުރަތަމަ ހާފުގައި ފޮނުވާލި ނަމަވެސް އެ ބޯޅަތައް ލަނޑުތަކަކަށް ބަދަލެއްނުވި އެވެ.\nމެޗުގައި ޖަރުމަނު ޓީމުން ޖެހި ތިން ލަނޑުވެސް ޖަހާފައިވަނީ ދެވަނަ ހާފުގަ އެވެ. އެގޮތުން ފުރަތަމަ ލަނޑު 51 ވަނަ މިނެޓުގައި މެންޗެސްޓާ ސިޓީ އަށް ކުޅެމުން އަންނަ މިޑްފީލްޑަރު އައިކޭ ގުންޑޮގަން ކާމިޔާބުކުރިއިރު އޭގެ ފަސްވަރަކަށް މިނެޓު ފަހުން ގޮންޑޮގަން ވަނީ އިތުރު ލަނޑެއް ޖަހައި ޖަރުމަނަށް ދެ ލަނޑުގެ ލީޑެއް ހޯދައިދީފަ އެވެ.\nސިޓީގެ ފުރަތަމަ އެގާރައިގައި ހިމެނުމުގައި ފަހަކަށް އައިސް ބޮޑެތި ހުރަސްތަކެއް ކުރިމަތިވެފައިވާ ގުންޑޮގަންގެ ފަރާތުން ރޭގެ މެޗުގައި މޮޅު ކުޅުމެއް ފެނިގެންދިޔައިރު ޖަރުމަނުން ޖެހި ތިންވަނަ ލަނޑު ޖެހުމުގައި ވެސް އެންމެ މުހިއްމު ރޯލެއް އަދާކުރީ އޭނާ އެވެ. އެގޮތުން ގުންޑޮގަން ދިން ބޯޅައެއްގައި މި ލަނޑު އެޓީމަށް ކާމިޔާބުކޮށްދިނީ ޒުވާން ފޯވަޑް ޓިމޯ ވާނާ އެވެ.\nރޭ ގްރޫޕް ސީގެ އަނެއް މެޗުގައި ހޮލަންޑުން ވަނީ ބެލަރުސްގެ މައްޗަށް ކުރިހޯދައި ކޮލިފައިންގައި ޖެހިޖެހިގެން ހަތަރު ވަނަ މޮޅު ހޯދާފަ އެވެ. ފުރަތަމަ ހާފުގެ 32 ވަނަ މިނެޓުގައްޔާއި 41 ވަނަ މިނެޓުގައި މިޑްފީލްޑަރު ޖޯޖިއޯ ވަޔަނާލްޑަމް ކާމިޔާބުކޮށްދިން ލަނޑުތަކުން ހޮލަންޑުން ލީޑުގައި އޮވެ ފުރަތަމަ ހާފު ނިންމާލިއިރު ބެލަރުސްގެ ޑްރާގުން ވަނީ ދެވަނަ ޙާފުގެ ކުރީކޮޅު ލަނޑެއް ޖަހައި ފަރަގު ކުޑަކޮށްދިނެވެ.\nމި ނަތީޖާތަކާއެކު ގްރޫޕް ސީގެ ތާވަލު އިތުރަށް ހޫނުވެފައިވާއިރު މި ގްރޫޕްގެ އެއްވަނަ މަގާމު މިވަގުތަށް ފަނަރަ ޕޮއިންޓާއެކު ލިބެނީ ހޮލަންޑަށެވެ. ދެވަނައިގައި އޮތް ޖަރުމަނަށްވެސް ފަނަރަ ޕޮއިންޓް ލިބިފައިވާއިރު ހޮލަންޑަށް ގްރޫޕްގެ ކުރިލިބެނީ ލަނޑުގެ ތަފާތުންނެވެ. މި ގްރޫޕް ފޯރިގަދަވުމުގެ ސަބަބަކީ ތިންވަނައިގައި ބާރަ ޕޮއިންޓާއެކު ނޮދަން އަޔަލޭންޑް ވިއްދާފައި އޮތުމުންނެވެ. ނޮދަން އަޔަލޭންޑް ކޮލިފައިންގައި ބާކީ ކުޅެން ހުރި މެޗުތަކުގެ ތެރޭގައި ޖަރުމަނާއި ހޮލަންޑުގެ މެޗު ހިމެނުމުން ކުރިއަށްއޮތްތާގައި މި ގްރޫޕްގެ ތާވަލަށް ބޮޑެތި ބަދަލުތަކެއް އައުމަކީ އެކަށީގެންވާ ކަމެކެވެ.\nޔޫރޯ ފަސްކުރުމުގެ ހިޔާލެއް އަދި ނެތް: ޔުއެފާ


މަސްވެރިކަމުގެ ބިލް އަނބުރާ ގެންގޮސްފި | Jazeera\tމަސްވެރިކަމުގެ ބިލް އަނބުރާ ގެންގޮސްފި - Jazeera\nމަސްވެރިކަމުގެ ބިލް އަނބުރާ ގެންގޮސްފި\nއީމާ މުހައްމަދު ވަހީދު April 22, 2019 128 views0\nމަސްވެރިންނަށާއި މަސްވެރިކަމަށް ބޮޑެތި ހަނިތަކެއް ކުރިމަތިވާ ގޮތަށް ރައްޔިތުންގެ މަޖިލީހަށް ހުށައަޅާފައި އޮތް މަސްވެރިކަމުގެ ބިލު އިސްލާހު ކުރުމަށް އެބިލު އެނބުރާ ގެންގޮސްފިއެވެ.\nރައްޔިތުންގެ މަޖިލީހުގެ އަލިފުށީ ދާއިރާގެ މެމްބަރު، މުހައްމަދު ރަޝީދު ހުސައިން (ބިގޭ) މަޖިލީހަށް ހުށައެޅުއްވި އެބިލް އަނބުރާ ގެންގޮސްފައިވާކަން މަޖިލީހުގެ ރައީސް ގާސިމް އިބްރާހިމް ވަނީ މިއަދުގެ ޖަލްސާގައި އިއުލާނު ކުރައްވާފަ އެވެ.\nއެ ބިލުގައި ވާގޮތުން ރާއްޖޭގެ ކަނޑުގެ ސަރަހައްދުގައި މަސްރޭސް ބާއްވާ ނަމަ ވެސް ކުރިއާލައި ފިޝަރީޒް މިނިސްޓްރީގެ ހުއްދަ ނުހޯދައި މަސްރޭސް ނުބޭއްވޭނެ އެވެ. މަޖިލީހުގެ ރައީސް ގާސިމް އިބްރާހިމް ވިދާޅުވީ، އެ ބިލު އަނބުރާ ގެންދެނީ ބިލު ހުށަހެޅުއްވި މެމްބަރު އެގޮތަށް އެދިވަޑައިގަތުމުން ކަމަށް ކަމަށެވެ.\nއަލިފުށީ ދާއިރާގެ މެމްބަރު މުހައްމަދު ރަޝީދު ހުސައިން (ބިގޭ) ވިދާޅުވީ، މަސްވެރިންނާއި ރައްޔިތުން ހިތްހަމަނުޖެހޭ ކަހަލަ ބިލެއް އެބޭފުޅާ މަޖިލީހަށް ނުހަށައަޅާނެ ކަމަށެވެ. "ބިލު އަނބުރާ ނެގުމަށްފަހު ރައްޔިތުން އެދޭ އިސްލާހުތައް ގެންނާނަން." ބިގޭ ވިދާޅުވި އެވެ.\nބިލާމެދު އާންމުންނާއި ގިނަ މަސްވެރިން ވަނީ މީސް މީޑިއާގައި ކަންބޮޑުވުން ފާޅު ކުރައްވާފަ އެވެ. އާންމުންގެ ކަންބޮޑުވުމަކީ މަސްވެރިކަމުގެ ކުދި ކުދި ކަންކަމުގައި މިނިސްޓްރީގެ ހުއްދަ ނަގާ ގޮތަށް އޮތުމެވެ. އަދި މަސްރޭސް ފަދަ މުބާރާތްތަށް ދިވެހިން ދިވެހިންގެ ކަނޑުގައި ބާއްވަން ބައެއްގެ ހުއްދަ ހޯދަން ޖެހުމަކީ ހަމަޖެހޭ ކަމެއް ނޫން ކަމަށް ގިނަ ބަޔަކު ދަނީ ބުނަމުންނެވެ.


Texas ah nagoo roalhieh arai 11 meehun maruvejje\nޓެކްސަސްއަށް ނަގޫ ރޯޅިއެއް އަރައި 11 މީހުން މަރުވެއްޖެ\nމިއަހަރުގެ ފިނި މޫސުމުގައި ދަލަސް ސަރަހައްދުން ޖުމްލަ 600 އިމާރާތަށް ގެއްލުން ލިބިފައިވާ ކަމަށް ފުލުހުން ބުނޭ\nއެމެރިކާގެ ޓެކްސަސް އަށް ނަގޫ ރޯޅިއެއް އަރައި 11 މީހުން މަރުވެއްޖެ އެވެ.\nގަދަ ވަޔާއެކު ބޯކޮށް ވާރޭ އަދި ސްނޯ ވެހުމުގެ ސަބަބުން އެއަވަށުގެ ގިނަ މަގުތައްވަނީ ބޭނުންނުކުރެވޭ ވަރުވެފަ އެވެ. މި ތޫފާނުގައި މަރުވި 11 މީހުންގެ ތެރެއިން އަށް މީހުން ނަކީ ޑަލަސް އާއި ކައިރީގައި އޮންނަ ގާލޭންޑް އަވަށުގައި ދިރިއުޅެމުން ދިޔަ މީހުންނެވެ. އަދި މިމީހުންގެ ތެރެއިން ފަސް މީހުން މަރުވެފައިވަނީ ކާރުގެ ތެރޭގައެވެ.\nޓެކްސަސްގެ ހުޅަނގުގެ ސަރަހައްދަށް ގަދަ ވަޔާއެކު ސްނޯ ފައިބަމުންދާތީ ގިނަ މަގުތައް ވަނީ ބޭނުން ނުކުރެވޭ ވަރުވެފަ އެވެ. ބޯކޮށް ވާރޭވެހި ފެން ބޮޑުވުމުގެ ސަބަބުން އުތުރުގެ އަވަށްތަކުން އަވަށްތަކުން 12 މީހުންވަނީ މަރުވެފަ އެވެ.\nގެދޮރު ހަލާކުވެ ބޯހިޔާވަހިކަން ނެތް މީހުންނަށް ރެޑްކްރޮސް އިން ދަނީ ބޯހިޔާވަހިކަން ފޯރުކޮށްދެމުން\nމިހާރު ދެކުނުގެ އަވަށްތަކަށް މިސްރާބު ޖަހާފައިވާ މި ތޫފާނަކީ ފިނި މޫސުމުގައި ކުރިމަތިވާނެ އެންމެ ނުރައްކާތެރި ތޫފާން ކަމަށް ހަބަރުތައް ބުނެއެވެ. މިހާރުވެސް ބައެއް އަވަށްތަކުގެ ކާރުތަކާއި ގަސް ފަދަ ތަކެތި ވަނީ ހަލާކުވެފަ އެވެ.\nގާލެންޑްގެ ފުލުހުން ބުނީ ހޮނިހިރު ދުވަހު އެރި މި ނަގޫ ރޯޅީގެ ސަބަބުން ކާރު އެކްސިޑެންޓްތަކެއްވެސް ހިނގާފައިވާ ކަމަށެވެ. އަދި މިއަހަރުގެ ފިނި މޫސުމުގައި ދަލަސް ސަރަހައްދުން ޖުމްލަ 600 އިމާރާތަށް ގެއްލުން ލިބިފައިވާ ކަމަށެވެ. ގެދޮރުނެތުނު މީހުންނަށް ރެޑްކްރޮސް އިން ދަނީ ބޯހިޔާވަހިކަން ފޯރުކޮށްދިނުމުގެ މަސައްކަތް ކުރަމުންނެވެ.\nޓެކްސަސްގެ ސަރުކާރުންވަނީ މަރުވި މީހުންގެ އަދަދު އިތުރުވެދާނެ ކަމަށް ބުނެފަ އެވެ. އެގައުމުގެ މޫސުމާބެހޭ ގައުމީ އިދާރާއިން ވަނީ އިތުރު ކޮޅިގަނޑުތައް އެސަރަހައްދުގައި އުޅޭ ކަމަށް ލަފާކޮށްފަ އެވެ.\nއެމެރިކާގެ އެހެން ގިނަ ސަރަހައްދުތަކަށް ދިމާވެފައިވަނީ ގަދަ ވަޔާއެކު ސްނޯ ފޭބުމުގެ މައްސަލަ އެވެ. އެކަމުގެ ސަބަބުން ގިނަ މަގުތަކެއްވަނީ ބޭނުންނުކުރެވޭ ގޮތްވެފަ އެވެ.\nގަދަ ވަޔާއެކު ސްނޯ ފޭބުމުގެ ސަބަބުން މިސިއްޕީ ސްޓޭޓުން 10 މީހުން އަދި ޓެންނެސް ސްޓޭޓުން ހަ މީހުން ވަނީ މަރުވެފަ އެވެ. މިސިްޕީ ސްޓޭޓަށްވަނީ 20 ނަގޫ ރޯޅި އަރާފަ އެވެ. އޭގެ ސަބަބުން 56 މީހުން މަރުވެ 400 އަށްވުރެ ގިނަ ގެ ވަނީ ހަލާކުވެފަ އެވެ.


މިއަދުގެ ގަދަ މެޗަކަށް ވާނީ އިންގްލޭންޑް- ކްރޯޝިއާ މެޗު، ފަށާނީ 6.00ގައި | Sandhaanu\nމިއަދުގެ ގަދަ މެޗަކަށް ވާނީ އިންގްލޭންޑް- ކްރޯޝިއާ މެޗު، ފަށާނީ 6.00ގައި\nޖޫން 13, 2021\nޔޫރޯ ފުޓްބޯޅަ މުބާރާތުގައި މިއަދު ތިން މެޗު ކުޅެން ހަމަޖެހިފައިވާއިރު އޭގެ ތެރެއިން ފޯރިގަދަ މެޗަކަށް ވާނީ އިންގްލޭންޑާއި ކޮރޯޝިއާ ބައްދަލު ކުރާ މެޗެވެ. މެޗު ފެށުމަށް ހަމަޖެހިފައިވަނީ ހަވީރު 6.00 ގައި އިނގިރޭސިވިލާތުގެ ވެމްބްލީ ސްޓޭޑިއަމްގައެވެ.\nފުޓްބޯޅަ ދިރާސާކުރާ ފަރާތްތަކުން ބުނާ ގޮތުގައި އިނގިރޭސި ޓީކަމީ މުބާރާތުގައި ވާދަކުރާ 24 ޓީމުގެތެރޭގައި ހިމެނޭ އެންމެ ވަރުގަދަ އެއްޓީމެވެ. އޭގެ އިތުރަށް މެޗު ވެމްބްލީ ސްޓޭޑިއަމްގައި ކުޅުމުން އެޓީމަށް ކުޅެން ފަސޭހަވާނެއެވެ. ޓީމުގައި ގިނައީ ޒުވާން ކުޅުންތެރީންނެވެ. ކްރޯޝިއާ ޓީމަކީ ވެސް ޔޫރަޕްގައި ނަން ހިނގާ ޓީމެކެވެ. ނަމަވެސް ޓީމުގައި ތިބި މަޝްހޫރު ކުޅުންތެރީން ފާހަގަކުރެވެނީ ދުވަސްވީ ކުޅުންތެރީންތަކެއްގެ ގޮތުގައެވެ.\nއޮސްޓްރިއާ އާއި ނޯތު މެސެޑޯނިއާ ބައްދަލުކުރާ މެޗު ފަށަން ހަމަޖެހިފައިވަނީ ރޭގަނޑު 9.00ގައެވެ. މެޗު ކުޅޭނީ ބުކަރެސްޓުގެ ނެޝެނަލް އެރީނާގައެވެ.\nނެދަލޭންޑާއި ޔޫކްރޭން މެޗު ފަށާނީ މެންދަމު 12.00ގައެވެ. މެޗު ކުޅޭނީ އަމްސްޓަރޑަމްގެ ޖޯން ކްރައިފް އެރީނާގައެވެ.\nހުޅުމާލޭ ރަށު މާރުކޭޓްގެ ގިނަ ގޮޅިތަކުން ކުލި ނުދައްކާތީ ގޮޅިތައް ހުސްކުރުމުގެ ނޯޓިސް ދީފި\nރާއްޖެ ފަހަލަ ސަޢީދު - ޑިސެމްބަރ 8, 2021 0\nހުޅުމާލޭ ރަށު މާރުކޭޓް ގެ ގިނަ ގޮޅި ތަކުން ސަރުކާރަށް ކުލިނުދައްކާތީ އެގޮޅިތައް ހުސްކުރުމަށް އިކޮނަމިކު މިނިސްޓްރީގެ ފަރާތުން ގޮޅިތައް ކުއްޔަށް ނަގާފައިވާ ފަރާތްތަކަށް ނޯޓިސް ފޮނުވައިފިއެވެ. އެޗް.ޑީ.ސީން ބުނި ގޮތުގައި ކުލި ނުދައްކާތީ...\nހދ އަތޮޅު ކައުންސިލުން މަސްވެރިންގެ ދުވަހާއި ގުޅިގެން އަތޮޅުގެ ރަށްތަކަށް ފައިސާގެ އެހީވާން ނިންމައިފި\nރާއްޖެ އަހުމަދު ނަސީރު - ޑިސެމްބަރ 8, 2021 0\nމަސްވެރިންގެ ދުވަހާއި ގުޅިގެން ހދ. އަތޮޅު ކައުންސިލުން އެ އަތޮޅުގެ ރަށްތަކަށް ފައިސާގެ އެހީ ވާން ނިންމައިފިއެވެ. ހދ. އަތޮޅު ކައުންސިލުން ބުނީ މަސްވެރިންގެ ދުވަހާއި ގުޅިގެން ރަށްތަކަށް ފައިސާގެ އެހީތެރިކަމެއް ދޭންނިންމީ ދުވަސްވަރުގެ...\nޑރ. ނަޒީރާ މެދު އަމަލުކޮށްފައިވަނީ ތަފާތުކޮށް އެކަން އެގޮތަށް ނުކުރެވޭނެ: ޓްރައިބިއުނަލް\nރާއްޖެ އާމިނަތު ނުހާ - ޑިސެމްބަރ 8, 2021 0\nޖުޑީޝަލް އެޑްމިނިސްޓްރޭޓަރުގެ މަގާމުގައި ހުންނެވި ޑރ. އަބްދުއްލާ ނަޒީރު އާއި މެދު ޖުޑީޝަލް ސަރވިސް ކޮމިޝަނު(ޖޭއެސްސީ)ން އަމަލުކޮށްފައިވަނީ ތަފާތުކޮށް ކަމަށާ އެގޮތަށް އެކަން ނުކުރެވޭނެ ކަމަށް ވަޒީފާ އާއި ބެހޭ ޓްރައިބިއުނަލް އިން...